
[bookmark: 1._Odločna_borba_proti_korupciji][bookmark: _Toc223698864]GLAVNE 3 TOČKE PROGRAMA
[bookmark: _Toc223698865]1 Odločna borba proti korupciji
Prvi in osnovni problem naše države in predvsem politike, ki jo vodi, je korupcija. Po poročilih mednarodnih organizacij spadamo med najbolj skorumpirane države na svetu, kar potrjujejo tudi resne analize. Po poročilu Evropske komisije se v Sloveniji skozi korupcijo letno izgubi 3,5 milijarde evrov. Da imamo sistemsko korupcijo pomeni, da so s korupcijo prepleteni prav vsi nivoji odločanja, kar vključuje vse od manjših lokalnih, do ogromnih državnih poslov.

V zadnjih 30 letih je skozi korupcijo izginilo 100 milijard evrov, kar pojasnjuje tudi, zakaj je pokojninski sklad prazen in pokojnine precej nižje kot bi lahko bile, zdravstveni sistem ni funkcionalen, ljudje životarijo, cestna in ostala infrastruktura propada itd. Vse to se odraža tudi v visokih davkih, ki navidezno rešujejo sistem.

Odprava sistemske korupcije je nujna in zato tudi najpomembnejša točka našega programa, saj je jasno, da bi tako lahko odpravili večji del izpostavljenih problemov, okrepili državo in družbo ter vzpostavili razmere, ki ustvarjajo vsesplošno blaginjo.

S korupcijo se bomo sistemsko spopadli na čisto vseh nivojih in hkrati z ozaveščanjem ljudi poskrbeli, da bo korupcija razumljena kot nekaj nesprejemljivega ter najbolj zavrženega, kar v resnici tudi je. Tovrstna državljanska vzgoja naj se prične že v osnovnih šolah skozi predmet Morala in etika.

Kazenski zakonik 1 bomo dopolnili s členom »politični kriminal«, pri čemer bo najhujša zloraba uradnega položaja ali uradnih pravic kaznovana s predpisano visoko zaporno kaznijo. Politični kriminal bo zajemal vsa kazniva dejanja, povezana s političnimi funkcijami, ne glede na to ali gre za klasična kazniva dejanja ali gospodarski kriminal.

Komisija za preprečevanje korupcije se je pokazala kot brezzobi tiger v boju s slednjo in služi samo temu, da imajo tam zaposleni službe, saj se po množici javnosti znanih afer zoper nobenega politika ne vodi kazenski postopek, zato jo bomo razpustili. Del bomo preoblikovali v oddelek obstoječega tožilstva, ki bo skrbel izključno za pregon političnega kriminala.

Trenutno je očitno, da specializirano tožilstvo v aktualni obliki v zvezi z izpostavljeno problematiko ne funkcionira, saj obravnava zgolj nekatere nižje javne uslužbence, visoka politika ostaja nedotakljiva. Načrtovani novo nastali oddelek za pregon političnega kriminala na specializiranem tožilstvu bo nadrejen posebnemu sektorju kriminalistične policije za pregon političnega kriminala.



Za obravnavanje kaznivih dejanj s področja političnega kriminala bo ustanovljeno tudi specialno sodišče kot je to praksa marsikje v svetu. To sodišče bo vodilo kazenske postopke le za tovrstna kazniva dejanja. Tako se bodo ta obravnavala hitro, brez zaostankov in brez kakršnega koli pritiska. Ta kazniva dejanja so ena tistih, ki ne bi poznala zastaralnih rokov. Sodniki, tožilci in kriminalisti, ki bodo obravnavali politični kriminal, bodo pod močno zaščito države. Rok, ki si ga zastavljamo za izvedbo te točke programa, je 2 leti po nastopu vodenja vlade. Če tega ne izpolnimo v začrtanem roku, prevzamemo odgovornost in odstopimo. Zavedajmo se, da je korupcija izredno huda bolezen, ki razžira našo državo. Resni.ca ima zdravilo, ki ga bomo skupaj z vami na naslednjih volitvah predpisali tudi naši državi ter jo ozdravili in začeli živeti sanje.


[bookmark: 2._Suverenistična_demokracija][bookmark: _Toc223698866]2 Suverenistična demokracija
Suverenistična demokracija predstavlja alternativo obstoječemu sistemu izkrivljene demokracije, ki se skriva pod imenom liberalna demokracija.

Vse bolj nam je jasno, da v obstoječi izkrivljeni verziji demokracije ne vladajo ljudje kot primarni nosilci legitimnosti, ampak ljudem vladajo kapitalski in drugi centri moči. Nekateri od teh so t. i. domači, vzpostavljeni v zadnjih tridesetih letih na račun konglomerata politike in t. i. biznisa, še bolj tuji oziroma domači v povezavi s tujimi.

To se izredno lepo vidi tudi po medijih, na kar smo že večkrat opozarjali. Mediji ne povzemajo javnega mnenja, ampak ga kreirajo, zato smo že trideset let talci ene in iste politike, ki se le navidezno deli na levo in desno, da zadovolji nekaterim ideološkim strastem in določenim skupinam ljudi obeh političnih polov.

Našo alternativo demokracije, alternativo Resni.ce, bomo poimenovali suverenistična demokracija, saj na prvo mesto postavlja državljana kot suverena v notranjepolitičnem pogledu in državo Slovenijo kot suverena v mednarodni skupnosti. Takšna ideja demokracije je veliko bližje izvirni, dekontaminirani obliki demokracije. Pri slednji je pod pretvezo t. i. liberalne demokracije – demokracija ugrabljena s strani finančnih in drugih kapitalskih ter medijskih centrov moči.

Zato mora biti slovenski politični prostor najprej počiščen vseh, ki ga kontaminirajo, vzpostaviti moramo transparenten način političnega zastopanja in političnih procesov, volja državljanov je nedotakljiva in ultimativna. Vsi politični akterji morajo za svoje politično delovanje prevzeti kazensko in materialno odgovornost. O načinu in principih čiščenja političnega prostora in vzpostavljanju pravičnega sistema bomo povedali veliko, prepleteno skozi različne točke programa.

Suverenizem države v mednarodni skupnosti je tesno povezan tudi z vprašanjem zadolževanja in rasti zunanjega dolga, kar bomo prestavili v nadaljevanju. Sloveniji bomo vrnili suverenost tako notranjepolitično v odnosu do njenih državljanov kot primarnih nosilcev legitimnosti oblasti kot tudi zunanjepolitično v odnosu do tujih mednarodnih in finančnih subjektov. Vzpostavitev suverene demokracije predstavlja eno glavnih treh točk programa Resni.ca.

Iz tega sledi, da je potrebna preučitev statusa Slovenije v različnih mednarodnih organizacijah (npr. EU, NATO), kjer želimo okrepiti svoj suvereni politični status in avtonomnost odločanja skladno s principi suverenizma (volja in interesi volivcev v Republiki Sloveniji so nad interesi mednarodnih organizacij).

V notranjepolitičnem okviru zastopamo idejo svobodne volje posameznika kot temeljno politično načelo, ki vključuje principe maksimalne politične svobode in avtonomnosti. Med ključne principe sodi nedotakljivost človekovega telesa in življenja, pri čemer izpostavimo tudi svobodno odločanje o lastnem telesu, kar je še posebej pomembno poudariti tudi v kontekstu vseh zdravstvenih in političnih izzivov (kot je bil npr. Covid-19). Prav tako so pomembna tudi načela svobode govora, združevanja ter političnega udejanjanja. Pripadajoči ekonomski princip, ki zagovarja čim manj državnega intervencionizma, je pojasnjen pri ostalih točkah programa.

Pomembno in z napisanim skladno se zavzemamo za varovanje in ohranitev človekove zasebnosti, ki je še posebej ogrožena zaradi združevanja moderne tehnologije z državnim, naddržavnim in drugimi nadzori (npr. čipiranje vseh vrst, sledenje prek kartic, telekomunikacij, GPS sledenje vozilom prek registrskih tablic, ukinjanje fizičnega denarja itd.) ter pri tem za strogo varovanje principov človekove svobode in varovanje zasebnosti.

[bookmark: _Toc223698867]Nujno zniževanje javnega dolga
Opozorili smo na ugrabljeno liberalno demokracijo s strani mednarodnih finančnih in političnih struktur ter podreditev naših nacionalnih politik tem strukturam. Najbrž se mnogokrat sprašujete, zakaj pri tako prizadevnem in marljivem narodu, kot je v Sloveniji, do sedaj nismo bili sposobni nekih pravih pozitivnih političnih sprememb. Slej ali prej se pokaže tudi, da so vsi politiki »eni in isti«. Kot država smo v pravnem smislu sicer suvereni, vendar smo v realnosti podrejeni različnim, predvsem tujim, finančnim strukturam, v službi katerih se vzpostavlja tudi naša politika zadnjih trideset let.

Centri moči, ki nam dejansko vladajo in so ugrabili našo demokracijo, kreirajo našo politiko, da deluje v njihovem interesu in ne v interesu ljudstva. Naša demokracija je zastavljena tako, da zastopa interes svojih lastnikov in ne interes državljanov kot primarnih nosilcev suverenosti. Če se vam poraja dvom, lahko preverite npr. lastniško strukturo glavnih medijskih hiš, ki pokrivajo skoraj celotni slovenski medijski prostor. Ti mediji so namreč tisti, ki nam za volitve izberejo »primerne« kandidate, nas z njimi medijsko bombardirajo pred volitvami, skrbijo za njihove ustrezne ratinge, edina naša naloga je, da jih vsake štiri leta obkrožimo. Vsakršna alternativa, ki ni producirana prek teh struktur, zadnjih 30 let v Sloveniji ni imela nikakršnih šans. Popolnoma identična je tudi naša politična situacija, zato vlada tudi vse večja politična apatija: ljudje, ki so jim zadeve jasne, se volitev ne udeležujejo, ker se ustvarja privid, da so spremembe nemogoče.

Eden glavnih dejavnikov vodenja in vzpostavitve tako imenovane politike odvisnosti je zunanji dolg in delež zunanjega dolga v BDP-ju Slovenije, kar prištevamo med kazalce makroekonomske, vendar tudi politične stabilnosti, kar je tudi pomemben kazalec politične suverenosti države. Bolj zadolžene države, z izjemo tistih, ki imajo dovolj močne lastne nacionalne finančne strukture, kot npr. Japonska in ZDA, so namreč lažje vodljive. Ravno nasprotno velja za tiste, ki z globalnega vidika pripadajo t.i. kapitalski periferiji, kot recimo Slovenija. Države delujejo podobno kot posamezniki. Močno zadolžen posameznik je sicer pravno osebno svoboden, a ne tudi ekonomsko. Ravno to vpliva na njegovo vedenje, enako visoka stopnja zunanjega dolga v odnosu na BDP vpliva na politično vodljivost države.

Poglejmo, kaj se dogaja s trendom zadolževanja Slovenije zadnjih 28 let.

Javni dolg Slovenije je leta 2019 znašal 31.744 mio eurov. Predlog rebalansa proračuna 2020 določa zadolževanje v višini 7,284 milijarde evrov in do 23. septembra 2021 se je država že zadolžila za 6,712 milijarde evrov. Zadolževanje se samo še nadaljuje. Že tretji delovni dan leta 2022 je država izdala obveznice za 1,75 milijard evrov, v celotnem letu je plan zadolžitve za dodatnih 5 milijard. V letu 2023 je javni oz. državni dolg presegal 43 milijard evrov, v letu 2025 pa 47 milijard evrov. Eden naših primarnih ciljev bo vzpostavitev jasne in suverene politike ter gospodarskega okolja, ki bo vodilo v strateško načrtovano zmanjševanje javnega dolga in odvisnosti Slovenije od mednarodnih finančnih in političnih struktur. Torej v realno suverenost države.


[bookmark: _Toc223698868]3 Nižji davki in odprava nepremičninskega davka
Davki predstavljajo eno najpomembnejših tem za našo državo in državljane. Najprej bomo pogledali ekonomske vidike davčne politike, v drugem delu se bomo lotili tudi moralnih. Naše temeljno stališče je, da se morajo davki na splošno znižati glede na višino sedanjih davčnih stopenj, za kar verjamemo, da bo imelo veliko pozitivnih posledic.

Najprej se vprašajmo, kaj sploh je davek. Za davek lahko smatramo vsako dajatev, ki jo moramo plačati državi in se o njej ne moremo prostovoljno odločati. Hkrati nižji davek vedno pomeni višji razpoložljiv dohodek, kar pomeni, če nam država od zaslužka pobere manjši delež, si za preostanek lahko kupimo več dobrin. Nižji davek hkrati pomeni tudi nižje cene dobrin in seveda nižje kot so cene dobrin, več si jih lahko privoščimo, zato se jih tudi več izdela in proda. S tem se ljudem poveča splošna korist.

Višina davčne stopnje je obratno sorazmerna z obsegom ekonomske aktivnosti in posledično z višino stopnje rasti BDP. Višja kot je davčna stopnja, manj je ekonomske aktivnosti, saj država z davki viša cene dobrin in storitev, zato se jih v povprečju proda manj. Lahko torej postavimo trditev, da bo gospodarstvo, ki bo delalo za produkcijo in uporabo, delalo boljše, če so davki nižji, saj so cene dobrin in storitev nižje.

Priznan ameriški ekonomist Arthur Laffer je z obsežno raziskavo dokazal, da obstaja mejna davčna stopnja pri kateri država pobere največ denarja. Ta je precej nižja od davčnih stopenj, ki smo jih deležni sedaj. Vemo, da pri davčni stopnji 0 % država ne bi pobrala niti centa davka, pri davčni stopnji 100 % nihče več ne bi želel delati, saj bi država vzela vse. Nekje vmes se nahaja davčna stopnja pri kateri država pobere največ davka, kar je lepo vidno na Lafferjevi krivulji na grafu nekoliko nižje, ki potrjuje prepričanje, da davčni prihodki narastejo, če so obstoječe davčne stopnje nizke in upadejo, če so obstoječe davčne stopnje že visoke.

Tudi najnovejša dognanja, ki jih je leta 2010 objavila ena najbolj prestižnih svetovnih revij American economics, z izpostavljeno teorijo, kažejo, da je najoptimalnejša efektivna davčna stopnja pri cca. 33 odstotkih. Če bi želeli, da država dvigne BDP še hitreje, bi morala biti ta davčna stopnja še znatno nižja.

Ironično je, da ne glede na to, ali je vladajoča politika v Sloveniji usmerjena levo, ki se zavzema za obsežno socialno državo ali desno, ki se zavzema za vitko, poceni državo, bi moral biti motiv vedno enak: znižanje efektivne davčne stopnje na vsaj 33 odstotkov. To seveda pomeni, da kombinacija vseh davčnih stopenj ne sme preseči 33 odstotkov.

Vprašajmo se, kakšna je efektivna davčna stopnja v Sloveniji danes, ko nam vlada recimo t.i. levica, predsednik katere je izrekel, da ne ve, čemu bi imeli nizke davke, saj to pomeni, da bi samo več trošili.

Poglejmo na primer koliko je efektivno obdavčen posameznik v vsakdanjem življenju, ki prejema povprečno plačo, ki v Sloveniji znaša okoli 1.800 EUR bruto. Država mu z davki in s prispevki takoj vzame približno 616 EUR, kar je 34 odstotkov. Ampak to še ni vse, saj mora na izplačano povprečno plačo davek plačati tudi delodajalec in to cca. 290 EUR.

Vidimo, da takšna celotna bruto plača v bistvu znaša 2.090 EUR, od katere država vzame kar 906 EUR oziroma približno 43 odstotkov. S preostankom greste najbrž v trgovino in kupite vsakdanje potrebščine, pri čemer plačate še DDV v višini 22 odstotkov. Če poenostavimo in pri tem zanemarimo trošarine ter nekatere posebne davke za posamezne izdelke, lahko vidimo, da je naš dohodek še dodatno obdavčen v višini 22 odstotkov.

Torej nam od celotnega mesečno ustvarjenega dohodka v višini 2.090 EUR, na koncu ostane zgolj dobrih 920 EUR dejanske vrednosti. Iz tega sledi, da je povprečni slovenski davkoplačevalec povprečno efektivno obdavčen s skoraj 56 odstotno davčno stopnjo. Podobno je tudi pri podjetnikih pri katerih s podobnim izračunom ugotovimo, da so obdavčeni celo z okoli 64 odstotki.

Če se vrnemo k trditvam z začetka, lahko ugotovimo, da smo zaradi občutno previsoke davčne stopnje na slabšem v resnici vsi: država, posamezniki, podjetja, prejemniki socialnih transferjev oziroma skrajšano: kar vsi državljani.

Posamezniki imajo zaradi previsokih davčnih stopenj nizek življenjski standard. Podjetjem previsoke davčne stopnje preveč znižujejo akumulacijo. Podjetniki oziroma lastniki kapitala so zaradi previsokih davčnih stopenj manj stimulirani za produkcijo oziroma poslovanje v naši državi in zato izbirajo države, ki imajo nižje davčne stopnje. To pa prinese našemu celotnemu gospodarstvu manj profita, manj služb, manj razvoja, manj denarja. Hkrati so na slabšem tudi prejemniki socialnih transferjev in upokojenci, ker jim država zaradi manj pobranega davka namenja nižje transferje.

Iz podobnega razloga so na slabšem tudi javni in državni uslužbenci, ker so njihove plače nižje, kot bi lahko bile. Zaradi manj pobranih davkov je na slabšem tudi država in z njo državljani, ki imajo slabše sodstvo, slabše ceste, slabše zdravstvo, infrastrukturo in transport, vojska je slabše opremljena itd. Vse to se odraža v nižjem življenjskem standardu v državi. Edini fenomen je korupcija, ki je fiksna spremenljivka in ni odvisna od nobene davčne stopnje.

Trdimo, da Slovenijo vodijo ljudje, ki na področju ekonomske in predvsem davčne politike niso dorasli najnovejšim ekonomskim dognanjem. Hkrati so nastavljeni zato, da se vzdržuje nevzdržno stanje oziroma takšno kot je: vzdržujejo logiko, da če se višajo davčne stopnje, se avtomatsko povečuje davčni priliv, kar ni res. Še posebej radi obdavčujejo dobrine, za katere ljudje ne morejo dovolj hitro najti zamenjave (na primer energente). Tem davkom rečemo trošarine in so izredno škodljivi, saj neposredno znižujejo dohodek prebivalcev in tudi podjetij.

Rezultat dosedanjih t. i. levih in ne t. i. desnih vlad v zadnjih 30 letih je nižji standard ljudi, kot bi lahko bil. Naš primarni cilj je narediti državo bolj racionalno, dvigniti standard ljudi, vzpostaviti boljše davčno okolje za podjetja, posledično bo tudi država pobrala več. Pomislite le, kako bo videti Slovenija, če na drugi strani uspemo porezati večji del nepotrebne državne porabe in ob enem izkoreniniti korupcijo. Davčno politiko bomo popolnoma reformirali in jo postavili na sodobne ekonomske temelje. Šele takrat bodo ta država in njeni državljani lahko prosperirali in živeli, a ne životarili. Takrat bodo mogoče tudi sanje.

Poglejmo še moralne dileme davkov. Vsaj na prvi pogled se pri tem opazi največ nasprotij med t.i. ideološko levico in t.i. ideološko desnico. Prva v grobem zagovarja, da se tistim, ki imajo več, vzame več ter se prerazporedi tistim, ki ustvarijo manj oziroma da se presežek bogatejših razdeli revnejšim. Druga zagovarjajo idejo, da je »vsak svoje sreče kovač« in da se mora vsem pobrati čim manj ter pustiti dohodek tistim, ki so ga ustvarili, da z njim prosto razpolagajo. Kot vedno je prava pot nekje vmes.

Mi predlagamo rešitve, ki so na dolgi rok najbolj pravične in najbolj vzdržne ter zagovarjamo pri tem za vse enotno davčno stopnjo, pri čemer davkov manj premožnim ne bi dvigovali, odpravili bi le progresivno obdavčevanje premožnejših in s tem sprostili gospodarstvo. Davčni sistem bi močno poenostavili. Če imate dilemo, naj predstavimo le nekaj argumentov v prid tej logiki. Na ta način se premožnejšim ne bi več splačalo pretakati in skrivati denarja v davčnih oazah, temveč ga pustiti in ponovno investirati v Sloveniji. Pri bolj vzdržnih davčnih stopnjah je veliko elegantneje plačati pravičen davek in imeti mir, saj je korist skrivanja denarja premajhna. Na drugi strani je tveganje preveliko. Poleg tega nižje davčne stopnje v državo privlačijo kapital oziroma neposredne tuje investicije, ki se odrazijo v večji gospodarski aktivnosti, več ustvarjenega dobička, večji in boljši možnosti zaposlitve in boljšem gospodarskem okolju, kar se posledično odraža tudi z več pobranega davka. Hkrati je občutek ljudi, da živijo v pravični državi, tudi eden od pomembnih dejavnikov kakovosti življenja.

Opozorimo še na veliko dilemo glede dveh posebnih davkov, ki ju vsiljuje država. Prve so trošarine, ki predstavljajo davek posebne vrste, ki ga arbitrarno določi država ter pomeni dodatno obdavčitev pri potrošnji določenih dobrin. Včasih država to naredi z obdavčitvijo izdelkov, ki so na primer zdravju škodljivi, ki jih ni prepovedala, saj se ne želi odreči davčnim prihodkom iz naslova njihove prodaje. Tukaj govorimo npr. o tobaku, alkoholu ipd. – torej dobrinam, ki se jim lahko tudi odrečemo. Posebej sporne so npr. trošarine, ki jih država zaračunava za energente, ki so nujno potrebni ter je jasno, da ljudje in podjetja v svojem vsakdanjem življenju brez njih enostavno ne moremo.

Ne glede na višino trošarin se moramo ogrevati, moramo natočiti gorivo v svoj avto ali npr. kamion. Problem trošarine je, da je arbitrarna, kar pomeni, da se lahko vlada višino teh izmišljuje sproti ter ne odražajo realnega stanja na trgu. Hkrati gre tu za princip tako imenovanega »davka na davek«. Država tako v bistvu zaračunava davek na DDV, ki so nam ga pred tem za isto stvar že zaračunali.

Če podrobno pogledamo izračun cen goriva, vidimo, kako ogromen del cene predstavlja trošarina. Kaj to v resnici pomeni za naše žepe in za naš razpoložljiv dohodek? Drobnoprodajna cena naftnega derivata je sestavljena iz nabavne cene + marže prodajalca + takse na ogljikov dioksid (kar v bistvu predstavlja takso na zrak) + prispevka za energetsko učinkovitost + prispevka za zagotavljanje podpore proizvodnji električne energije ter proizvodnje z visokim izkoristkom iz obnovljivih virov energij + trošarine in DDV, ki se za nameček obračuna na vse prejšnje postavke. V resnici bi morala biti prodajna cena naftnih derivatov sestavljena iz prve in zadnje postavke. Cena litra bencina ne bi smela bistveno presegati 0,50 EUR, vse ostalo so dodatni davki in davki na davke.

Drugi prav tako sporen davek je davek na nepremičnine. Tukaj gre za davek na nekaj, čemur se prav tako največkrat ne moremo odreči, saj gre v veliki meri za stavbe, v katerih ljudje živimo. Za vse nepremičnine, ki so bile kadar koli zgrajene, je država že pobrala davke. Najprej davek od dohodka investitorja, potem DDV od kupcev in še vse možne davke in trošarine vmes. Že v začetku izgradnje je tako vsak investitor v nepremičnine prek davkov »kupil še eno« nepremičnino državi, kar pomeni, da je država že dobila svoje. Zato lahko trdimo, da gre z davkom na nepremičnine za tiho podržavljanje našega premoženja oziroma nam država za naše premoženje zaračunava najemnino. Zato se zavezujemo, da nepremičninskega davka pod našo vlado zagotovo ne bo! Kakovost življenja je odvisna od principov delovanja države in njene pravičnosti. Zato trdimo, da je kakovostna država tista, ki ne samo, da ni predraga, ampak je tudi pravična.



[bookmark: _Toc223698869]DRŽAVA IN DRUŽBA

[bookmark: _Toc223698870]Sprememba volilnega sistema v skladu z odločbo US
Naš volilni sistem je neustaven, kar je določilo že ustavno sodišče, a ni politične volje, da bi se kar koli spremenilo. Proporcionalni volilni sistem ustreza temu uničevalnemu projektu, ki uničuje državo že 30 let, saj tako lažje žanjejo uspeh na volitvah. V parlamentu lahko pristanejo vedno eni in isti ali tisti, ki jih stranke v tistem momentu želijo imeti v parlamentu. Po okrajih se vedno voli stranke (ne posameznike) in s tem damo glas človeku, ki mu ga mogoče niti ne želimo dati. To izkoriščajo politične stranke in v okraje, kjer dobro kotirajo, nastavljajo kandidate, ki jih same želijo ali neke nove obraze globoke države. Tako imamo v parlamentu stalno ene in iste ljudi. Ostali se tam znajdejo slučajno, ker so jih vpisovali na kandidatne liste na silo, brez ustreznih kompetenc, da so le pokrili volilne okraje s kandidati. Ker je to vseeno neka ruska ruleta, se na koncu zgodi celo, da v parlament celo ne pride človek, po katerem se stranka imenuje. A je logično, da večina volivk in volivcev sicer voli to stranko ravno zaradi tega posameznika.

To je popolnoma zgrešen sistem, ki ga je treba spremeniti, vendar se je potrebno zavedati, da v Sloveniji vlada pravni red, vključno z volilnim sistemom, ki se lahko spreminja samo skozi zakonodajo, ki se sprejema v državnem zboru. Če kdo govori, da je treba spremeniti volilni sistem, uvesti neko neposredno obliko demokracije ipd. in da je to treba narediti vnaprej, pred volitvami, z ulice, zavaja. To je nemogoče. Treba se je udeležiti volitev, na volitvah režim premagati in nato z vrha spreminjati volilni sistem, kar je edino mogoče. Te obljube, kako se bo spremenil volilni sistem brez uspeha na volitvah po trenutnem sistemu, so v bistvu prevara, ki le še bolj uspava ljudi. V smislu »počakajmo, da bo enkrat drugače samo od sebe«. Ne bo! Vmes minevajo leta ter mandati vlad in poslancev, ki plenijo državni proračun. Ljudje moramo iti na volitve, moramo voliti alternativo temu zločinskemu sistemu in ta alternativa lahko spreminja volilni sistem skozi državni zbor. To je edina pot.

Kar se tiče spremembe volilnega sistema, je zagotovo treba spremeniti volilne okraje. Število okrajev je treba zmanjšati, saj nameravamo zmanjšati tudi število poslancev v parlamentu z 90 na 63. Glede na velikost Slovenije je to popolnoma dovolj. Ob enem je treba uvesti možnost preferenčnega glasu. Prav je, da imajo ljudje možnost voliti na listi določene stranke človeka, ki mu najbolj zaupajo. Tako bi bili izvoljeni ljudje, ki bi bili vredni zaupanja. Po našem mnenju imamo dober sistem na volitvah v občinske svete. Vsaka stranka predstavi svojo listo, ob določenem številu glasov glede na celotno listo so kandidati izvoljeni po vrsti ali s preferenčnim glasom. Tako imajo volivci dejansko vpliv na to, kdo bo izvoljen v občinski svet.

Spremeniti je treba zakonodajo na področju volitev, da lahko kandidirajo le kandidati, ki dostavijo potrdilo o nekaznovanosti in potrdilo, da niso v kazenskem postopku. Mi smo to prakso že začeli. Taka potrdila bodo morali dostaviti vsi naši kandidati za poslance. Prav tako bi zahtevali nenapovedane preizkuse alkoholiziranosti in testiranja poslancev na prisotnost prepovedanih drog v organizmu. Možna je tudi uporaba analize lasu, ki pokaže morebitno uporabo prepovedanih drog tudi za 6 mesecev nazaj.

[bookmark: 15.__Povečanje_moči_odločanja_državljano][bookmark: _Toc223698871]Povečanje moči odločanja državljanov
Zavezujemo se, da bomo uvedli kombiniran način volitev. Ohranil se bo trenutni način, da oseba pride fizično na volitve. Lahko se bo volilo tudi elektronsko. Tako se bo zagotovo povečala volilna udeležba, obenem se bo stimuliralo tudi mlajšo populacijo, da voli. To bo vodilo v stanje, ko se bodo močno premešale karte na politični sceni.

Vedno bolj bomo povečevali neposredno demokracijo in participacijo javnosti. Na podlagi naše pobude in predstavitve smo že pred leti v MO Kranj sprejeli participativni proračun, pri katerem ljudje neposredno odločajo o tem, kako se bo trošil investicijski del proračuna. Ta način odločanja bomo prenesli tudi na državni proračun. O pomembnejših vprašanjih je treba razpisati referendume, ki bodo za vlado zavezujoči in ne zgolj posvetovalni, saj je tako izražena volja številnih ljudi.

Prav tako se mora uvesti možnost odpoklica poslanca. Odpoklic bi se lahko začel na pobudo določenega števila volivcev v okraju, kjer je bil poslanec izvoljen. Določeno bi bilo tudi število potrebnih glasov za odpoklic.

Neposredna demokracija se lahko izvaja tudi preko vaških/občinskih zborov, kjer se v vsakem zboru ljudje izjasnijo in neposredno glasujejo. Brez vaških svetnikov, ki po volitvah večkrat pozabijo na to, da zastopajo glas svojih sovaščanov in včasih kandidirajo samo zaradi sejnin.

Neprestano bomo merili zadovoljstvo ljudi z vlado in poslanci. Z realnimi anketami in referendumi.

Precej pozornosti bomo namenili združevanju ljudi, kar je edino, kar predstavlja politiko prihodnosti po vseh lažnih delitvah zadnjih 30 let. V zadnjih šestih letih se je javnost samo še bolj načrtno razdelila. Takoj je treba prenehati s sovražno retoriko delitev, prenehati bo treba dajati pozornost marginalnim temam, ki so jih do sedaj namerno uporabljali za delitev ljudi, hkrati je treba ljudi spodbujati k medsebojnemu sodelovanju. Zato bomo tudi ukinili nesmiselne zakonske in birokratske zakonske določbe, kot je na primer obdavčitev medsebojne sosedske pomoči.

[bookmark: _Toc223698872]Zagotavljanje popolne svobode posameznika
[bookmark: _Toc223698873]ELEKTRONSKA OSEBNA IZKAZNICA
Osebna izkaznica je javna listina, s katero državljan/ka Republike Slovenije dokazuje istovetnost in državljanstvo. To je njen osnovni in edini namen. V stranki Resni.ca smo prepričani, da osebna izkaznica v sedanji obliki povsem zadovoljivo opravlja svojo funkcijo in zatorej ne obstaja potreba, da se ponovno izda v elektronski obliki in da se na njej začnejo shranjevati podatki, ki jih sedanji zakon ne predpisuje ali predvideva.

Vsakršne dodatne zahteve države po vsebovanju dodatnih osebnih podatkov po našem mnenju krčijo raven zasebnosti in svobode državljanov ter večajo pooblastila države, kar je v nasprotju z doktrino vitke države in maksimalnih človeških pravic in svoboščin. Prav tako se s prisotnostjo naših osebnih podatkov v elektronski obliki večajo možnosti zlorab. Kot smo že omenili, če v državi odpovejo demokratični mehanizmi, potem je lahko oblast z neomejeno močjo za svobodo državljanov izjemno nevarna.

[bookmark: _Toc223698874]OHRANITEV OZIROMA POVRNITEV PAPIRNE VINJETE
V stranki Resni.ca podpiramo pavšalno zaračunavanje uporabe infrastrukture za državljane Slovenije, predvsem javnih cest. Politika države v preteklih desetletjih je bila namreč taka, da je spodbujala oziroma celo preferirala gradnjo in rabo avtocest kot primarne prometne infrastrukture, razvoj ostalih prometnih povezav (npr. železnic) je praktično popolnoma zanemarila. Za Slovenijo je tipična velika dnevna migracija, predvsem iz naslova dnevnega prihoda ljudi na delo. Zaradi odvisnosti od uporabe avtocest, ki so se po večini gradile iz javnega denarja, zatorej tisti, katerih eksistenca je odvisna od njihove uporabe, ne morejo in ne smejo biti v slabšem položaju. Prednost pavšalnega zaračunavanja cestnine je tudi v tem, da uporabnik ves čas (vsaj iz tega naslova) ohranja svojo zasebnost. Sistem papirne vinjete namreč ne beleži vsakokratnih prevoženih kilometrov za potrebe zaračunavanja pravega zneska, zatorej sistem NE SLEDI uporabnikom avtocest.

Uvedba elektronske vinjete, ki je vezana na uporabnika vozila in je podprta z elektronskim sledenjem, je zato iz tega naslova nesprejemljiva. Takšen sistem namreč omogoča zlorabo osebnih podatkov, čemur v stranki Resni.ca kategorično nasprotujemo. Nasprotujemo namreč vezavi uporabnika na katero koli napravo, ki omogoča zlorabo osebnih podatkov, a je uporabnik sam ne more izključiti (kot to npr. lahko stori z mobilnim telefonom). Elektronska vinjeta fizičnim uporabnikom in upraviteljem avtocest ne prinaša nobene posebne dodane vrednosti oziroma koristi v primerjavi s papirno. Torej je namen njene vpeljave možno iskati zgolj v dodatnih motivih, ki nimajo nobene zveze s samim plačevanjem uporabe avtocest.

[bookmark: _Toc223698875]OHRANITEV PAPIRNE VALUTE
V dobi digitalizacije so vse močnejši trendi splošnega uvajanja elektronskega poslovanja, ki v veliko segmentih ekonomije procese poenostavlja in poceni. Podobno bi lahko trdili tudi pri finančnem poslovanju fizičnih in pravnih oseb. Vendar predvsem, ko se osredotočimo na fizične osebe, torej ljudi, posameznike, stvar ni več tako preprosta. Zelo hitro namreč trčimo v problematiko zasebnosti in osebne svobode.

Danes večinoma poznamo dve obliki valute, ki sta v obtoku: fizična (papirni denar in kovanci) ter elektronska (poslovanje z bančnimi karticami, bančna nakazila, elektronska plačilna sredstva, npr. Moneta, Paypal).

Medtem ko je celotno elektronsko plačevanje že danes predmet nadzora nadzornih in davčnih organov, je poslovanje s papirnim denarjem precej manj regulirano. Posedovanje papirne valute ima namreč številne in po našem mnenju neodtujljive prednosti pred elektronsko različico, predvsem:

· ZASEBNOST TRANSAKCIJ
V skladu z zagovarjanjem popolne osebne svobode posameznika (seveda v skladu s pozitivno zakonodajo države) mora imeti vsak posameznik pravico do anonimnosti. V to štejemo tudi to, da nihče nima vpogleda v to, kakšne so naše nakupne oziroma življenjske navade, če mi tega ne želimo. Po drugi strani elektronsko poslovanje že danes omogoča beleženje vsakega posamičnega nakupa posameznika.

· SVOBODA GIBANJA
Posedovanje papirne valute nam omogoča svobodo gibanja, saj nam nihče ne more omejiti možnosti, kod in čemu se gibljemo. Posedovanje papirne valute nam vedno omogoča, da si pridobimo stvari, ki jih potrebujemo za vsakdanje življenje. Omogoča nam gibanje med različnimi kraji, regijami ali državami in pri tem nismo omejeni na delovanje elektronskih plačilnih poti, ki so lahko delujoče ali nedelujoče.

· VARNOST PRED TVEGANJEM TRETJE STRANKE
Če imamo na razpolago zgolj elektronsko valuto, ki je deponirana na bančnem računu, smo izpostavljeni tveganju, da v nekem trenutku ne bomo mogli dostopati do svojega denarja in si ne bomo mogli priskrbeti stvari, ki jih potrebujemo za vsakdanje življenje. Razlogov za to je lahko več, od sesutja računalniškega sistema, propada banke, nedelovanja elektronskih plačilnih poti do hujšega splošnega kolapsa finančnega sistema, ki lahko nastane kot posledica hude finančne krize. Posedovanje gotovine nas v takih primerih lahko učinkovito zaščiti pred neprijetnimi oziroma življenjsko ogrožajočimi posledicami. Če smo vezani zgolj na elektronsko valuto na bančnem računu, smo v vsakem hipu izpostavljeni tudi plačevanju »stroškov« banki oziroma obdavčenju (bail in) dobroimetja na bančnem računu, kot je bil primer pred leti na Cipru in v Grčiji.

· MOŽNOST OPRAVLJANJA MANJŠIH MEDOSEBNIH TRANSAKCIJ
Posedovanje papirne gotovine posameznikom omogoča preprosto izvedbo malih vsakodnevnih transakcij, kjer je uporaba elektronskih plačilnih načinov neekonomična, neizvedljiva ali nesmiselna, npr. prodaja osebnih stvari prek malih oglasov, na bolšjem trgu, medosebna mikro posojila, prodaja vrtnin na eko tržnici, dajanje žepnine otrokom, manjša plačila, napitnine itd.

Predvsem kategorično nasprotujemo uvedbi t. i. digitalne valute. Ta namreč ni več deponirana na nekem osebnem računu pri neki poslovni banki, marveč na računu centralne državne banke. Ta vrsta valute dobiva vlogo nekakšnega bianco bona, torej hkrati poleg kvantitativne dobiva tudi kvalitativno dimenzijo. Država na ta način lahko določa POGOJE UPORABE takšne valute, torej lahko omeji njeno krajevno, časovno in/ali vsebinsko uporabnost, lahko tudi določenemu segmentu prebivalstva celo dodatno omeji, pogojuje ali celo onemogoči njeno uporabo.

Na ta način lahko država učinkovito nadzira vsakega posameznika do popolnoma nesprejemljive ravni kršenja zasebnosti ali omejevanja osebne svobode. Slovenska oblast se je v zadnjih dveh letih že neštetokrat izkazala kot oblast, ki ne upošteva ne zakonodaje in ne ustave ter izvaja oblast z nezakonitimi dekreti. Ob takšni grobi razgradnji pravega sistema žal ne smemo NIKOLI in NIKOMUR dovoliti, da v roke dobi tako močan instrument popolnega nadzora nad prebivalstvom, ki omogoča tudi popolno zlorabo. Tveganje za to je preveliko.
[bookmark: 4._Nižji_davki_in_odprava_nepremičninske]
[bookmark: 12.__Reorganizacija_državne_uprave,_javn][bookmark: _Toc223698876]Reorganizacija državne uprave, javnih zavodov in agencij
[bookmark: _Hlk216948905]Problem državne uprave pri nas je zagotovo ta, da je preobsežna. Hkrati največkrat vidimo njene uslužbence v vlogah, kjer so preobremenjeni ter kadrovsko in plačno najbolj podhranjeni, saj imamo ravno z njimi najbolj neposreden stik (sem na primer sodijo zaposleni na upravnih enotah, medicinske sestre, policisti itd). To so državni uslužbenci, ki svojo plačo zaslužijo. Jedro problema tiči drugje. Ko se pri nas oblast izmenjuje med obema dominantnima poloma, vsaka na vodilne pozicije v državni upravi postavlja svoje ljudi, ki še dodatno zaposlujejo svoje ljudi. Hkrati ostajajo na različnih mestih zaposleni, tja postavljeni s strani prejšnjih, kar pomeni, da se aparat zaposlenih samo veča.

Različna ministrstva in nekatere s temi povezane institucije imajo zaposlenih veliko, sicer dobro plačanih ljudi, pri čemer se dogaja celo, da nekateri niti sami ne vedo, kakršen je dejanski naziv njihovega delovnega mesta. Hkrati je ustanovljenih ogromno zavodov, agencij in direktoratov, ki služijo le za to, da imajo tam zaposleni službo. Število takšnih institucij bomo dobro izčistili ter racionalizirali, pri čemer bo ključno merilo njihova dejanska družbena koristnost.

Naj le omenimo, da npr. Agencija za varnost prometa dobi cca. 4 milijone evrov letno, pri čemer njeno učinkovitost zlahka merimo z dejanskim zmanjšanjem števila prometnih prekrškov in prometnih nesreč z najhujšim izidom od leta 2011, ko je nastala. Imamo tudi npr. Agencijo za knjigo, kjer direktor prejema 5 tisoč evrov plače, a skoraj nihče ne ve, da ta agencija sploh obstaja. In takih agencij je še mnogo. Imamo tudi 212 občin z župani in vsemi zaposlenimi na občinskih upravah – 212 občin na cca. 2 milijona prebivalcev bi morali racionalizirati in številčno več kot prepoloviti, kar bi se znatno poznalo pri manjši porabi javnih sredstev, boljšo gospodarsko vzdržnostjo in skladnostjo z racionalnejšimi davčnimi politikami. No, to bo težko.

Slovenci imamo radi, da ima skoraj vsaka vas svojo »samoupravo«. Če že govorimo o ukinjanju občin, potem navedimo alternativo temu, ki bo ljudem prav tako omogočala, da se vsaka vas odloča zase. Dober primer je npr. občina Duplek, ki je bila prej samo krajevna skupnost in del MO Maribor. V taki obliki so bili krajani popolnoma preslišani, nič ni bilo urejeno, ne ceste, vodovod, elektrika, še telefonski kabel so ljudje sami financirali. In takšen spomin na »pozabljeni od mesta« ima skoraj vsak vaščan, ki zdaj prosperira v eni od številnih občin. Ne samo z infrastrukturo, ampak tudi psihološko, ker lahko sodeluje pri odločanju, sosed ali prijatelj je v občinskem svetu, lokalni veljaki so dostopni v vaških gostilnah ali drugih javnih krajih.

Ta vključenost v lokalno politiko mora ostati, to daje ljudem poseben občutek zadovoljstva. Celo opazni so trendi in želje po še več občinah. Morda bi edino lahko zmanjšali število osebja na takih občinah ali bi ljudi drugače pozvali k soodločanju tako, da bi namesto svetnikov, ki so plačani za sejnine, potekali zbori zainteresiranega ljudstva v športnih dvoranah, kjer bi z glasovanjem prisotnih odločali o pomembnih temah, proračunu ipd. Denar se da prihraniti na veliko načinov, kar se tiče občin, a dejstvo je, da si posebej ljudje izven mest želijo neko svojo obliko organiziranja in da niso odvisni od mestnega vladanja.

Gospodarstvo, ki mora ustvarjati v realnem sektorju, mora plačevati visoke prispevke in odvajati visok davek, kot smo že izpostavili pri točki davki: samostojni podjetnik mora ustvariti toliko na mesec, da si lahko plača prispevke, akontacijo dohodnine in da preživi. Če ne ustvari dovolj, nič od tega ni mogoče, zaradi česar največkrat ne sme zboleti in ne sme imeti dopusta. In tudi zato ne želimo podpirati nekoga neracionalnega, plačanega iz javnega denarja na žuljih npr. takšnega samostojnega podjetnika, vendar je treba ločiti ljudi, ki so javnemu servisu nujno potrebni in tiste, ki niso. Zato bomo izmerili koristnost uradov, njihovih zaposlenih ter potrebnost financiranja agencij in institucij. Sledila bo racionalizacija in vitalizacija tovrstnih služb in zaposlenih ter postavitev teh v mere normalno vzdržnega, skladnega z gospodarstvom in potrebami države ter ljudi. S pravilnim vzpodbujanjem gospodarstva, ustvarjanjem ugodnega davčnega okolja, tujimi neposrednimi investicijami in vzpostavitvijo prožnega trga dela bodo delovna mesta v gospodarstvu bolj dostopna.

[bookmark: 13.__Reorganizacija_sodstva_in_reforma_i]
[bookmark: 14.__Sprememba_volilnega_sistema_v_sklad]

[bookmark: 3._Nujno_zniževanje_javnega_dolga,_ki_vo][bookmark: _Toc223698877]ZDRAVSTVO

[bookmark: 8._Povečanje_socialnih_transferjev_pomoč][bookmark: 9._Ohranitev_javnega_zdravstva_in_odprav][bookmark: _Toc223698878]Ohranitev javnega zdravstva in odprava dopolnilnega zdravstvenega zavarovanja
Zdravstvo je eden najpomembnejših elementov sodobne države, saj se njeno bogastvo meri po učinkovitosti ter kakovosti zdravstvenega sistema in s tem dostopnosti zdravstvenih storitev, dolžine čakalnih vrst in podobno. Naše trenutno zdravstvo je jama brez dna, tu pa skozi korupcijo odteče največ denarja (podobno se dogaja tudi v gradbeništvu in bančništvu). Močni centri moči so tisti, s katerimi si ni upala ali ni imela interesa spopasti se nobena dosedanja vlada. Jasno je, da ko se bomo lotili zdravniško dobaviteljske mafije, to ne bo boj, temveč »mesarsko klanje«. Iz zdravstvenega sistema je treba popolnoma eliminirati tovrsten legaliziran kriminal in korupcijo ter ves ta denar vrniti nazaj v zdravstveni sistem, kjer mora biti na voljo za modernizacijo opreme, sistem plač, raziskovalne in razvojne dejavnosti itd.

Opozorimo, da trenutno nimamo javnega zdravstva, ampak državno zdravstvo, kar pomeni, da si nadzor nad zdravstvenim sistemom lasti le določena skupina ljudi, ki v tem momentu obvladuje politiko in državo, hkrati je zaradi zastarelega in skorumpiranega sistema zdravstvo v razsulu oziroma kot pogosto slišimo na TV: pred zlomom. Celo take občutljive zadeve kot je otroška kardiologija predstavljajo nacionalno sramoto, saj je dostopnost storitev na nivoju afriških držav. Problem je, ker je celoten koncept zdravstva zastavljen popolnoma napačno.

V Sloveniji je v ospredju izvajalec zdravstvene storitve (npr. bolnišnice, zdravstveni domovi … ), pri čemer je ves čas fokus na to, kako bomo sanirali njihove izgube, ki so ob aktualni politiki in zdravstvenemu sistemu le metanje denarja skozi okno. Bolnik za svojo bolezen ne dobi pravočasne in ustrezne zdravstvene oskrbe, ker čaka v predolgih čakalnih vrstah in to kljub temu, da plačuje zahtevane prispevke za zdravstvo ves čas delovne dobe. To skoraj vedno vodi v poslabšanje zdravstvenega stanja bolnika, kar pomeni še dodatne stroške za zdravstveni sistem. Problem čakalnih vrst je zato svojevrsten verižni problem. Aktualna in pretekle politike ta problem obravnavajo zgolj kot neko floskulo, kamor se nesistematsko vlaga velika količina denarja, pri čemer moramo opozoriti, da imamo na srečo v Sloveniji kvalitetne zdravnike in odlično medicinsko osebje, problem tako zanje kot za paciente predstavlja vse izpostavljeno.

Rešitve za reformo zdravstvenega sistema so v resnici popolnoma enostavne in jih lahko vidimo v modernih evropskih državah, kjer je v ospredju pacient, kar je bistveno, saj je zdravstvo namenjeno slednjemu. Zdravstvene ustanove je potrebno ustrezno sistematizirati in po potrebi kadrovsko prevetriti, kar se tiče vodilnega osebja. Pri tistih, ki poslujejo nerentabilno, je potrebno razmisliti o ustreznih oblikah javno-zasebnega partnerstva, pri čemer mora biti v ospredju kvaliteta storitev za paciente. Zdravstvo mora reševati težave bolnikov. Naše zdravstvo bomo modernizirali tako, da bo temeljilo na prosti izbiri, pri čemer bo bolnik sam izbiral, kje znotraj tovrstnega sistema se želi zdraviti. Pri tem je najpomembneje, da so za bolnika vse storitve plačane iz javnega denarja, ne glede na to, če se po lastni volji zdravi v državni ali nedržavni/privatni ustanovi. Zato je to javno namesto državno zdravstvo, ki pa prav tako ni privatizacija zdravstva.

Privatizacijo zdravstvenega sistema imamo namreč zdaj, ko moraš samoplačniško plačati neko storitev, da sploh prideš na vrsto v razumnem roku. Monopolna zavarovalnica ZZZS je konstantno pokradena, kar je logično, saj v njeni skupščini sedijo kar predstavniki dobaviteljev. Hkrati ista zavarovalnica krije stroške zdravljenja v tujini po prej izpostavljenem sistemu in to ne glede na to, kje si se zdravil - doma v Sloveniji ne, če ponudnik zdravstvenih storitev ni del državnega zdravstvenega sistema. To je paradoks. Možnost, da se bolnik sam odločil, kje se bo zdravil, pomeni, da se bo zdravniška storitev takoj ocenila, s tem se bomo približevali trgu popolne konkurence med državnimi in nedržavnimi ponudniki zdravstvenih storitev, pri čemer bo prevladalo merilo kakovosti za pacienta. Pripomnimo, da imamo v Sloveniji 3 % privatnikov. V kolikor le ti ogrožajo 97 % državnega zdravstva, potem je v naši državi zdravstvo v resnično zaskrbljujočem položaju.

[bookmark: 10._Spodbujanje_naravnega_zdravljenja]Nedržavni ponudniki zdravstvenih storitev imajo že v osnovi nižje nabavne cene, ker jih financirajo iz lastnih sredstev. Eden izmed neposrednih učinkov takšnega javnega zdravstva je tudi, da vsi ponudniki zdravstvenih storitev veliko racionalneje nabavljajo materiale, saj gre poleg načela racionalnosti tudi za odsotnost korupcije in kraje. Kvaliteta storitev zraste tudi zaradi že omenjene tržne konkurence. Če je samo en ponudnik zdravstvenih storitev, tako kot npr. sedaj, sta kvaliteta storitve in cena le-te veliko manj pomembni. Če se državni in privatni ponudniki borijo na trgu konkurence, se bolnik skladno z lastno odločitvijo pride zdravit k tistim, ki so boljši. To zdravstvene subjekte prisili v kakovost, učinkovitost in rentabilnost, ki kakovost zdravstvenih storitev dvigujejo na najvišji nivo. Čakalne vrste se bodo zmanjšale in končno odpravile, korupcija v zdravstvu bo zatrta. Denarja bo dovolj, da vzdržujemo dobro, sodobno in učinkovito zdravstvo, ki bo ogledalo moderne in razvite Slovenije.

[bookmark: _Toc223698879]Dolgotrajna oskrba – dostojno, pravično, učinkovito

OPIS TRENUTNE SITUACIJE
Trenutni sistem ni dovolj jasen glede odgovornosti, financiranja in nadzora nad porabo sredstev. Posebej problematično je, da morajo upokojenci plačevati prispevek za dolgotrajno oskrbo, čeprav so prav oni med glavnimi upravičenci do teh storitev. Takšna ureditev ni izraz medgeneracijske solidarnosti, temveč dodatno finančno breme za ljudi z najnižjimi prihodki.

Poleg tega obstaja nevarnost, da se sredstva, zbrana za dolgotrajno oskrbo, uporabljajo za pokrivanje primanjkljajev drugod v sistemu, kar zmanjšuje zaupanje ljudi v pravičnost in transparentnost ureditve.

Sistem pesti tudi pomanjkanje kadra, dolge čakalne dobe ter omejevanje zasebnih izvajalcev oskrbe na domu, medtem ko so pristojnosti razpršene med več institucijami, kar zmanjšuje učinkovitost.

PREDLOGI RESNI.CE
Zavzemamo se za temeljito organizacijsko in sistemsko prenovo dolgotrajne oskrbe. Upokojenci ne smejo plačevati dodatka za dolgotrajno oskrbo, zato bi prispevek preoblikovali na socialno pravičen način in zagotovili, da bo vsak zbran evro porabljen izključno za namen dolgotrajne oskrbe. Sredstva se ne smejo uporabljati za krpanje drugih blagajn, temveč morajo biti do zadnjega evra namenjena pomoči upravičencem. Popolna transparentnost porabe je nujna za obnovo zaupanja v sistem.

Nosilec odgovornosti za sistem mora biti jasno določen, zato bi pristojnosti v celoti prenesli na Ministrstvo za delo, družino, socialne zadeve in enake možnosti, medtem ko bi Zavod za zdravstveno zavarovanje Slovenije ostal financer, odgovoren za pravično razdelitev zbranih sredstev. Dinamične podatke o upravičencih bi zbiral Nacionalni inštitut za javno zdravje prek centrov za socialno delo, s čimer bi zagotovili ažurne in realne podatke o potrebah na terenu. Zaradi racionalizacije in jasnosti sistema bi ukinili Ministrstvo za solidarno prihodnost ter njegove pristojnosti prenesli na MDDSZ. Vse te spremembe bi uvedli prioritetno, v prvem letu mandata.

Poseben poudarek namenjamo kadrovski politiki. V sistem bi vključili vse usposobljene izvajalce, ki že delujejo na trgu, zlasti zasebnike, ki opravljajo oskrbo na domu, in jim omogočili enakovredno sodelovanje. Koncesij ne bi več podeljevale občine, temveč pristojno ministrstvo, kar bi zagotovilo enotna merila in večjo učinkovitost. Spodbujali bi prekvalifikacije in aktivacijo domače delovne sile, saj menimo, da morajo starostniki pomoč prejemati od ljudi iz domačega okolja. Ključni ukrep za odpravo kadrovske krize pa je privlačnejše plačilo in jasen sistem nagrajevanja, saj le dovolj kadra omogoča dostojne delovne pogoje in višjo kakovost storitev.

Dostopnost dolgotrajne oskrbe mora biti zagotovljena ne glede na kraj bivanja ali dohodek posameznika. Čakalne dobe bi skrajšali z vključitvijo vseh razpoložljivih kadrov ter postopnim prerazporejanjem tam, kjer je kadra preveč. Sistem evidentiranja opravljenih ur bi ohranili kot mehanizem nadzora in transparentnosti, vendar brez neživljenjskega »štetja minut«. Evidentiranje opravljenega dela je nujno za preprečevanje zlorab in zagotavljanje pravičnega plačila, obenem pa mora sistem ostati dovolj fleksibilen, da sledi realnim potrebam ljudi.

Dolgotrajno oskrbo prihodnosti vidimo kot sistem, ki čim dlje omogoča življenje v domačem in stimulativnem okolju ter presega logiko institucionalizacije. Pomoč ni nujno trajna, a je dinamična in se prilagaja potrebam posameznika. Zaradi staranja prebivalstva bodo stroški v prihodnosti verjetno višji, zato se moramo naučiti gospodarnejšega ravnanja z obstoječimi prispevki in davki. Namesto uvajanja novih dodatnih dajatev je treba poiskati rezerve v sistemu in zagotoviti odgovorno upravljanje sredstev.

[bookmark: _Toc223698880]Spodbujanje naravnega zdravljenja
Zdravje je najpomembnejši temelj vsake družbe. Brez zdravja ne more biti ustvarjanja, ne napredka in razvoja. Brez zdravja družba kot taka niti ne more obstajati.

T. i. covid pandemija je pokazala visoko neučinkovitost in nesposobnost uradne medicine, da najde in odstrani resnične vzroke za zbolevanje. Namesto krepitve naravne sposobnosti delovanja imunskega sistema so ponujeni zgolj ukrepi, ki telo obravnavajo kot stroj, ker se »delčke zamenja« in stroj bo deloval bolje.

Mi nismo samo stroji, temveč živa bitja, zato večplastni in vse strukture (plasti) vplivajo na vse druge plasti. Ker še nismo prišli do stopnje zavedanja, kaj vse sodeluje v nastanku in obnavljanju človeka, bi morali državljanom, ki se želijo zdraviti na naraven način, omogočiti svobodno izbiro načina zdravljenja in na vseh nivojih podpreti preventivno zagotavljanje in obnavljanje zdravja. S podporo preventive bi marsikatero bolezen preprečili.

Trenutno je zdravstveni sistem v rokah farmacevtske industrije, ki obvladuje tako zdravstvo kot tako kot tudi celotni izobraževalni sistem izobraževanja zdravstvenega osebja. V stari Kitajski so bili zdravniki plačani, ko so bili ljudje zdravi. Naši zdravniki so plačani, ko so ljudje bolni. Interes je jasen. Zdravstveni sistem temelji na Pasteurjevi hipotezi o mikrobih kot povzročiteljih bolezni, ki jo je medicina leta 1870 privzela, saj je bila veliko bolj koristna za oplajanje kapitala.

Preventiva in odkrivanje resničnih vzrokov v ospredje postavlja koristi in zdravljenje pacienta in ne kapitala. Če hočemo zgraditi zdravo družbo, potem je nujno, da se začnemo ukvarjati s preventivo in ne samo s kurativo. Temelj naravnega zdravljenja je preventiva. Na ta način lahko preprečimo marsikatero bolezen.

Kaj zajema preventiva?
Izobraževanje, spodbujanje dejavnosti, ki podpirajo naravno zdravje, spoznavanje naravnih zakonitosti ter ozaveščanje o širšem pojmu življenje.

Podpirali bomo izobraževanje o:
· zdravem načinu prehranjevanja,
· strupenih snoveh, ki smo jim izpostavljeni (elektromagnetno sevanje, pesticidi, herbicidi, izpušni plini, onesnaževanje voda, hormonski preparati) in kako se očistiti teh snovi na naraven način,
· sproščanju čustev,
· gradnji medosebnih komunikacijskih veščin in nenasilne komunikacije,
· spodbujanju prepoznavanja omejujočih miselnih vzorcev,
· pomenu športa,
· energijah v telesu.

[bookmark: 11.__Zagotavljanje_popolne_svobode_posam][bookmark: _Toc223698881]Odprava obveznega cepljenja in zagotavljanje nedotakljivosti telesa
Naše mnenje o cepljenju je jasno. Kot povsod drugje, tudi tu zagovarjamo popolno svobodno izbiro posameznika in nedotakljivost človekovega telesa: zagovarjamo torej svobodno odločitev in princip »kdor se želi cepiti, naj se cepi, kdor se ne želi, ne bo predmet prisile«. Vaše telo je vaša last in o njem nima pravice odločati nihče drug razen vas samih (oziroma v primeru mladoletne osebe njegov skrbnik), hkrati zaradi svoje odločitve nihče ne sme biti diskriminiran.

Covid situacija je problematiko še posebej osvetlila, pri čemer v zvezi s korono v državah, kjer je vzpostavljena svoboda odločanja glede cepiva, epidemiološke slike načeloma niso prav dosti drugačne kot v državah, kjer so predpisana obvezna cepljenja.

Nismo proti cepljenju in nismo za cepljenje, smo pa za svobodno odločitev. ZNB je tako treba uskladiti z ustavo in temeljnimi ustavnimi pravicami. Kakor je odločilo Ustavno sodišče RS, trenutni Zakon o nalezljivih boleznih (ZNB), ki je bil v veljavi med t.i. pandemijo, ni bil v skladu z Ustavo, zato ga je Golobova vlada zahrbtno spremenila na škodo ljudi. Naša prioriteta bo sprememba ZNB v takšni obliki, da bo zakon skladen z Ustavo in temeljnimi ustavnimi pravicami. Nikakor ne sme biti vlada tista, ki z odloki sprejema neke ukrepe glede epidemioloških razmer. Prav tako ne sme biti covid, s smrtnostjo na nivoju gripe, uvrščen v isto kategorijo bolezni kot so kuga, hemoragične mrzlice ipd., kjer je smrtnost od 50 % pa do 100 %. ZNB mora oblikovati stroka, ki je vredna zaupanja in ne zgolj podaljšana roka obstoječe politike.

[bookmark: _Toc223698882]Ekonomija konoplje
Veliko pozornosti bomo posvetili spodbujanju pridelave, obdelave in predelave industrijske konoplje. Gre za poljščino, ki bo pripomogla k razvoju lokalnega podjetništva in kmetijstva, tako bo prišlo do razvoja novih delovnih mest. Trg z industrijsko konopljo, ki se uporablja v gradbeništvu, farmaciji, tekstilni industriji in za biogorivo, je do leta 2022 presegel 50 milijard evrov. Obenem želimo spodbujati uporabo te rastline v medicinske namene.

Tukaj dodajamo realni primer. Gospod in gospa sta lastnika kar nekaj zemlje. Pred cca. 5 leti sta želela posaditi konopljo na eni izmed površin. Tako sta odšla na predstavitev/predavanje na to temo. Zaznala sta 3 večje težave, zaradi katerih se do danes nista odločila za to poljščino, navkljub vsem njenim prednostim.

1. Nakup semen industrijske konoplje se izvede samo preko točno določene inštitucije, odobrene s strani države. Semen tako ne moreš prosto izbirati (izbiraš lahko samo med nekaj ponujenimi variantami, a ne moreš recimo uporabiti lastnega semena, ki bi si ga pridelal sam in ga hranil za naslednje leto).

2. Tekom rastne sezone te lahko doleti nenapovedana kontrola posevka, kjer ti naključno odvzamejo vzorec. Če vsebnost THC presega določeno zakonsko mejo, pride policija, nastane škandal, celoten posevek in ves trud gre v nič. To se lahko zgodi tudi zato, ker se kdo odloči gojiti svojo konopljo sredi tvoje. Ali zaradi kakšne mutacije. Celoten posevek mora biti označen s tablo, kot da je kaj nevarnega in to je lahko tudi moteče za okolico oziroma močno izstopa.

3. Največjo težavo sta videla v tem, da skoraj ne najdeš nikogar, ki bi to konopljo kasneje požel. Žetev konoplje se tako trenutno večinoma vrši ročno (vršičke se ročno pobere), slamo se pusti na njivi, dokler delno ne ovene in se jo potem poreže.

Veliko kmetov je zainteresiranih za gojenje konoplje, prav tako obstaja tržišče za konopljino seme (Oljarna Gea ga celo uvaža iz Kanade, iz Slovenije pokrije le cca. 30–40 % potreb). Ampak večina kmetov se ne odloči za to, ko izve, da nimamo ustrezne tehnologije.

Zato bo naša prioriteta razvoj in izdelava strojne opreme za pridelavo in predelavo konoplje. Vse ostalo je potem lažje. Če pa nimamo tehnologije za žetev, se ne moremo pogovarjati o razvoju biodizla, čeprav gre za donosno področje.

Uporaba konoplje v medicinske namene je trenutno dovoljena, a ni domiselno urejena in regulirana. Ker pridelava v Sloveniji ni dovoljena, lahko uvažamo pripravke in zdravilne učinkovine le kot farmatcevtske pripravke (kemično sintetizirane) iz tujine. Ne vidimo razloga, zakaj ne bi uporabili domače, naravne proizvodnje zdravil iz konoplje. Z ustrezno zakonodajo bi bili na voljo naravni izdelki kontroliranega porekla z nadzorovano vsebnostjo učinkovine. Takšna rešitev bi bila dobra za državo in za paciente kot uporabnike konoplje.

Pa poglejmo trenutno zakonodajo. Na področju rekreativne rabe konoplja za zabavo NI legalizirana. Že posedovanje majhne količine za osebno rabo je prekršek, globa od 40 do 200 evrov. Policija konopljo lahko zaseže. Gojenje za osebno rabo NI dovoljeno (denarna kazen ali zapor). Večja posedovana količina se obravnava kot kaznivo dejanje. Za prodajo in distribucijo konoplje so zagrožene kazni med 1 in 10 let zapora. Uporaba medicinske konoplje je dovoljena, a strogo nadzorovana. Zdravnik lahko predpiše sintetizirana zdravila iz kanabinoidov. »Samozdravljenje« z naravno obliko THC/CBD ni dovoljeno.

Minili sta skoraj dve leti od junija 2024, ko smo državljani na referendumu izrazili svojo voljo. Želeli bi, da se dekriminalizira uporaba konoplje, tako v zdravstvene namene, kot tudi pri osebni rabi. Če želimo razumeti, zakaj v dveh letih po referendumu ni bil sprejet noben zakon, niti manjši podzakonski akt, sledimo denarju. Raziskali smo, kdo ima veliko korist od tega, da se zakonodaja ne spremeni. Po javno dostopnih podatkih je državni proračun od 2020 do 2024 (torej v štirih letih) namenil 24 nevladnim organizacijam, ki se ukvarjajo s konopljo, 125 milijonov evrov. To še ni vse: sodni postopki v zvezi z uporabo konoplje so v 10 letih davkoplačevalce stali 92 milijonov evrov. V letu po referendumu so razočarani državljani plačali 13 milijonov evrov.

S pripravo ustreznih zakonov in podzakonskih aktov bomo uredili uporabo konoplje po želji državljanov, ki so jo jasno izrazili na referendumu (najvišja oblika demokracije). Zavzemamo se za trenutno najbolj strukturirano zakonodajo v EU, kjer je osebna uporaba konoplje legalna, gojenje doma dovoljeno (ob strogo reguliranih količinah). Zaenkrat bi prepovedali komercialno rabo.

Zakonodaja mora imeti jasna pravila, registracijo uporabnikov, sledljivost, zaščito mladih. Dekriminalizacija bi preprečila sivo ekonomijo, odtekanje državnega denarja v nepotrebne neprofitne organizacije.

V naši stranki se zavzemamo za varno družbo, ceste brez tako ali drugače omamljenih voznikov, a je potrebno je ločiti med pojmi kot »biti pod vplivom opojnih substanc« (alkohol, kanabis) in imeti v krvi sledi metabolitov THC (metaboliti ostanejo v krvi še več dni in tednov po tem, ko nimajo več vpliva na pozornost). O tem bi bilo potrebno narediti ustrezna medicinska testiranja in raziskave.



[bookmark: _Toc223698883]ZAPOSLOVANJE, DELO IN UPOKOJITEV

[bookmark: 6._Reorganizacija_trga_dela_in_zagotovit][bookmark: _Toc223698884]Reorganizacija trga dela
Dogaja se, da npr. politik brez dneva delovne dobe, kot jih je nekaj tudi v aktualni zasedbi Državnega zbora, reče: minimalna plača mora biti 1000 EUR. Ko se postavi vprašanje, od kod denar delodajalcu, reče, naj se znajde. To kaže, da tak človek nikoli ni poskusil delati v gospodarstvu.

Dvigovanje minimalne plače na pamet povzroči dvoje: ali bo delodajalec propadel in bodo zaposleni izgubili še te službe ali bo moral ta denar iskati drugje in bo podražil izdelke/storitve. Še posebej pride do problema, ko gre za občutljive storitve, kot so stroški vrtcev, komunalnih storitev, šol ipd. Življenje se lahko toliko podraži, da ima posameznik manj denarja kot ga je imel pred povišanjem plač.

[bookmark: _Toc223698885]NIŽANJE DAVKOV
Mi se torej zavzemamo za nižanje davkov prav vsem, saj je to izrednega pomena za razvoj gospodarstva, za dvig plač, za tuje neposredne in zdrave investicije ter za preprečevanja odliva kapitala v tujino. Zavzemamo se, da se plača dvigne, vendar na pameten način. To pomeni na račun davkov in prispevkov. Obenem znižamo DDV in pocenimo dobrine. Tako povečamo kupno moč ljudi. Ko povečamo kupno moč ljudi, se potrošnja poveča, poveča se t. i. »cash flow« – denarni obtok in država pobere več davka na »prijazen način«.
[bookmark: 7._Občutno_zvišanje_pokojnin_s_polnjenje]
[bookmark: _Toc223698886]SOCIALNA KAPICA
Slovenija je ena redkih držav v EU, ki nima navzgor omejenih prispevkov za socialno varnost. Pri plači 10.000 EUR bruto plačate odstotkovno enako prispevkov kot pri 1.500 EUR, čeprav so pravice iz zdravstvenega zavarovanja omejene ali enake. V stranki Resni.ca torej podpiramo uvedbo socialne kapice na prispevke za socialno varnost (pokojninsko in zdravstveno zavarovanje) pri 2,5-kratniku povprečne mesečne bruto plače (kar v letu 2026 znaša približno 6.000 EUR bruto). To bi podjetjem omogočilo, da vrhunske strokovnjake plačajo bolje, ne da bi se strošek delodajalca neskončno povečeval, hkrati pa bi Slovenija postala privlačnejša za tuje visokotehnološke investicije.

[bookmark: _Toc223698887]RAZŠIRITEV DAVČNIH RAZREDOV (ZMANJŠANJE PROGRESIJE)
Trenutno v Sloveniji posameznik zelo hitro pade v 26-odstotni in nato v 33-odstotni davčni razred. To pomeni, da država vsako povišico strokovnjaka obdavči izjemno agresivno. Meje za vstop v višje razrede bi morali znatno zvišati. Namesto da se 33-odstotna stopnja začne pri razmeroma nizkih zneskih, bi se morala začeti šele pri npr. 2,5- ali 3-kratniku povprečne plače. To bi omogočilo »vdih« srednjemu razredu.

[bookmark: _Toc223698888]TRG DELA IN ŠIRITEV BAZE
Vajeništvo in mladi: Uvedba vajeništva (primer dobre prakse je že v sosednji Avstriji).
Aktivacija upokojencev: Delo brez zamrznitve ali znižanja pokojnine. Upokojenci so svoj del prispevkov za pokojnino že odplačali. Zato ni pravično, da se jim pokojnine zamrznejo ali se jih omeji pri delu s številom ur oziroma morajo od dodatnega zaslužka še vedno dajati od plače v obliki prispevkov.
Cilj: Dodatnih 60.000 polnih zaposlitev (FTE) iz obstoječega prebivalstva.

[bookmark: _Toc223698889]DVIG SPLOŠNE OLAJŠAVE (0 % PRAG)
Nastavitev praga na 25 % povprečne bruto plače (~643 EUR/mesec), kar izboljšuje položaj vseh zaposlenih.

POSODOBLJEN FINANČNI OKVIR (LETNA PROJEKCIJA)
	Odhodki (Izpadi prihodkov)
	Znesek
(mrd EUR)
	Prihodki in prihranki
	Znesek 
(mrd EUR)

	Reforma dohodnine (olajšava + nižje prispevne stopnje)
	– 0,8 
	Širitev baze (60.000 novih polno zaposlenih) 
	+ 0,4 

	
	
	Optimizacija javne porabe 
	+ 0,2 

	
	
	Dinamični učinki (večja potrošnja)
	+ 0,2 

	SKUPAJ IZPAD
	– 0,8 
	SKUPAJ NADOMESTNI VIRI
	+ 0,8 



Neto učinek: samo s širitvijo baze zaposlenih, optimizacijo javne porabe in pričakovano večjo potrošnjo dosežemo fiskalno nevtralnost reforme.

[bookmark: _Toc223698890]IMPLEMENTACIJA IN VAROVALKE
Postopna uvedba: Reforma se v celoti izvede v obdobju treh let, pri čemer se v prvem letu uvede nova dohodninska lestvica.
Visoka stopnja varnosti: Ker nadomestni pokrijejo izpad pri dohodnini, je tveganje za javne finance minimalno.

[bookmark: _Toc223698891]AVTOMATIČNA INDEKSACIJA OLAJŠAV IN LESTVICE
Zaradi inflacije se plače nominalno višajo, davčna lestvica pa jim pogosto ne sledi dovolj hitro. To povzroči »prikrito« zviševanje davkov, saj ljudje z isto kupno močjo padejo v višje davčne razrede.
Predlog: Uzakonitev obvezne letne uskladitve vseh davčnih olajšav in mej razredov s stopnjo inflacije.

CILJI
a) Ustavitev bega možganov. Naši strokovnjaki ne bodo več odhajali v Avstrijo ali Švico zaradi nižjih davkov, ampak bodo svoje znanje in davke pustili v Sloveniji.
b) Privabljanje tujih talentov. Slovenija bo postala najprivlačnejša država v regiji za tuje raziskovalce in tehnološka podjetja, kar bo neposredno polnilno naše Posebne ekonomske cone (SEZ).
c) Povečanje neto plač srednjega razreda. Razbremenitev najvišjih plač bo ustvarila pritisk na rast vseh plač navzgor, hkrati pa bo povečala kupno moč najproduktivnejšega dela prebivalstva, kar spodbuja domačo potrošnjo.
d) Dvig neto plač za vse zaposlene prek višje olajšave in nižjih stopenj dohodnine.
e) Povečanje števila aktivnih plačnikov z vključevanjem študentov in upokojencev.

[bookmark: _Toc223698892]Migrantska politika
Ločiti moramo med dobrimi in slabimi migracijami. Dobrodošli so prihodi tistih ljudi, ki so za državo koristni, ki s seboj prinašajo neko dodano vrednost, naj bo ta v obliki znanja, dela ali kapitala, ni pomembno. Pomembno je, da je njihov prispevek družbi v neto smislu pozitiven. Tudi s človeškega vidika je težko trditi, da je potrebno brezpogojno ustaviti neke migracije, če je za določen čas in pod posebnimi pogoji potrebno pomagati ljudem v hudi stiski, npr. če v sosednji državi divja vojna in pridejo k nam begunci iz neposrednega vojnega območja. To se je npr. dogajalo v začetku devetdesetih let. Vsekakor med slabe migracije štejemo prihod tistih ljudi, ki niso neposredno ogroženi in ki dobrobiti države v neto smislu ne prispevajo, ampak predvsem jemljejo. Žal imamo v Sloveniji veliko takega, tako imenovanega socialnega turizma. Žal smo tu velika žrtev t. i. »harmonizirane evropske zakonodaje«, ki je do tega pojava preveč radodarna oziroma ga celo spodbuja. Za reševanje te problematike bo potrebnega precej dela. Mi smo že ponudili rešitev: socialne pravice se omejijo na slovenske državljane. Tako bodo v Slovenijo migrirali zgolj še tisti ljudje, ki bodo sebe in svoje družine sposobni preživeti s svojim delom oziroma zaslužkom, kar je edino pravilno.

V Resni.ci torej ne nasprotujemo temu, da se v Sloveniji naseli kdor koli, ki je pripravljen sprejeti navade naše države in se ravnati po njenih zakonih. Nasprotujemo zgolj temu, da to stori na račun državljanov davkoplačevalcev. Kar se tiče ljudi, ki v Slovenijo vstopajo nelegalno, je vprašanje jasno. Če bi se striktno izvajala obstoječa slovenska zakonodaja, bi bil ta problem že zdavnaj rešen.

Menimo, da se lokalna politika, predvsem pred županskimi politiki, zelo naslanja na diasporo, saj imajo na lokalnih volitvah pravico do volitev tudi tuji državljani s stalnim bivanjem v Sloveniji. Tako spodbuja nekontrolirano priseljevanje v določene kraje in rezultat tega je, da so določena mesta v Sloveniji nekontrolirano naseljena s tujim prebivalstvom. Poznamo primere, ko je na enem naslovu prijavljena velika količina ljudi, hkrati so socialni transferji nevzdržni in nepravični do državljanov. Državljanom bomo predlagali, da se na referendumu odločijo o tem ali se volilna pravica na lokalnih volitvah, tako kot je v primeru ostalih volitev, veže na državljanstvo.

Za čimprejšnjo integracijo v slovensko družbo je tudi potrebno spodbujanje učenja slovenskega jezika. Omogočanje prevajanja pouka v osnovnih šolah je neke vrste potuha, ki proces integracije enormno podaljša. Učence, ki ne obvladajo slovenskega jezika, bi bilo treba preko centrov za integracijo čim prej naučiti slovenskega jezika ter v osnovnih šolah omogočati pouk le v slovenskem jeziku.

[bookmark: 17._Ureditev_problema_slovenskih_delavce][bookmark: _Toc223698893]Ureditev problema slovenskih delavcev migrantov
V povezavi s to problematiko bi morali posredovati na dveh področjih: kratkoročno na posledici in dolgoročno na vzroku za to posledico. Posledica je namreč to, da je v Sloveniji ogromno delavcev migrantov, vzrok je to, da so v Sloveniji neugodni pogoji za delo, zato se mnogi odločijo za delo v tujini (večinoma v Avstriji). Z urejenim dvojnim obdavčevanjem ne bomo rešili problema na dolgi rok, saj bodo ljudje še vedno iskali zaposlitev v tujini. Hkrati moramo rešiti pogoje dela v naši državi, zato da preprečimo migracijo in da se delavci migranti začnejo počasi vračati v Slovenijo (se tu zaposlijo).

[bookmark: _Toc223698894]Posledica – dvojno obdavčevanje
Pri delavcih migrantih, ki so dvojno obdavčeni, gre za resno vprašanje, v katerega smo se zelo poglobili. Od ustanovitve stranke smo več krat sestankovali z migranti posamezniki in predstavniki njihovega sindikata.
Definitivno bomo šli nasproti delavcem migrantom, predvsem v smislu urejanja dodatkov, ki so jih deležni slovenski državljani, ki so zaposleni v Sloveniji - slovenski državljani, ki delajo v tujini, pa ne. Zagotovo bomo naredili precej v tej smeri in poskrbeli, da bo razlika med realnimi pričakovanji delavcev migrantov in urejenostjo njihove problematike v njihovi domovini minimalna.

Slovenski delavci migranti, ki služijo kruh v tujini in se vsakodnevno vozijo na delo čez mejo, so namreč deležni nepravičnega obdavčevanja. Spremenili bomo način obdavčevanja iz sedanjega navadnega odbitka na izvzetje s progresijo. Obe varianti sta dopustni tako po slovenski, kot tudi po EU zakonodaji, obe varianti dopušča tudi vzorčna konvencija OECD, ki določa načine obdavčevanja dohodkov iz tujine.

[bookmark: _Toc223698895]Posledica – olajšava za otroka
Bonus plus je olajšava za otroka v Avstriji, ki znaša 160 evrov na otroka. Avstrija po zakonu ob plači nakaže delavcu bonus plus, a ker ta olajšava ni poznana v Sloveniji, jo naša država skozi dvojni davek avtomatsko pobere v celoti. Torej v Avstriji delavcu Slovencu in Avstrijcu ne ostane enako.

[bookmark: _Toc223698896]Vzrok – plače
[bookmark: 18.__Zaščita_ključnih_naravnih_virov,_ko]Kot smo že zapisali, se zavzemamo za dvig plače, vendar na pameten način. To pomeni na račun davkov in prispevkov. Obenem znižamo DDV in pocenimo dobrine. Tako povečamo kupno moč ljudi. Ko povečamo kupno moč ljudi, se potrošnja poveča, poveča se t. i. »cash flow« – denarni obtok in država pobere več davka na »prijazen način«, državljani živijo v blaginji in ni potrebe po iskanju delovnega mesta izven meja Slovenije.

[bookmark: _Toc223698897]Občutno zvišanje pokojnin
Država mora prenehati biti »varna mreža«, ki obljublja visoke pokojnine iz proračuna, in postati »platforma«, ki državljanom omogoči, da z nizkimi davki sami poskrbijo za svojo prihodnost.

Slovenski pokojninski sistem v letu 2026 temelji na treh stebrih, ki se med seboj dopolnjujejo in so bili z zadnjo reformo (uveljavljeno 1. januarja 2026) dodatno prilagojeni demografskim izzivom.

[bookmark: _Toc223698898]TRENUTNO STANJE
Tukaj je kratek povzetek vseh treh:
1. steber: Obvezno pokojninsko in invalidsko zavarovanje
To je temelj sistema, ki temelji na medgeneracijski solidarnosti. Delovno aktivno prebivalstvo s svojimi prispevki (ki se trgajo neposredno od plače) financira pokojnine trenutnih upokojencev.
Upravljavec: Zavod za pokojninsko in invalidsko zavarovanje (ZPIZ).
Novosti 2026: Zagotovljena pokojnina za 40 let dobe se je zvišala na 785 EUR, postopoma se zvišuje tudi odmerni odstotek (cilj je 70 % pokojninske osnove do leta 2035).

2. steber: Dodatno pokojninsko zavarovanje
Gre za prostovoljno (v določenih poklicih obvezno) varčevanje na osebnih računih. Namenjen je zmanjšanju vrzeli med zadnjo plačo in pokojnino iz 1. stebra.
Financiranje: Premije vplačujejo delodajalci (kolektivno) ali posamezniki sami (individualno).
Ugodnosti: Država spodbuja ta steber z davčnimi olajšavami (vplačane premije do višine 5,844 % bruto plače zmanjšujejo osnovo za dohodnino). Sredstva so naložena v pokojninskih skladih (zajamčeni, uravnoteženi ali dinamični).

3. steber: Individualno varčevanje za starost
Sem sodijo vse oblike varčevanja, ki niso zakonsko vezane na prva dva stebra. To je povsem individualna odločitev posameznika, ki želi v starosti ohraniti visok življenjski standard.
Oblike: Varčevanje v vzajemnih skladih, ETF-ih, nepremičninah, plemenitih kovinah ali bančnih depozitih.
Ključna novost 2026 (INR): V letu 2026 v ta steber vstopajo Individualni naložbeni računi (INR), ki po 15 letih varčevanja omogočajo neobdavčen dvig donosov, kar ta steber dela izjemno privlačen za dolgoročne vlagatelje.

Povzetek razlik
	Steber
	Narava
	Vir sredstev
	Lastništvo

	1. steber
	Obvezen
	Prispevki od plače
	Državna blagajna (Solidarnost)

	2. steber
	Spodbujan
	Delodajalec / Zaposleni
	Osebni pokojninski račun

	3. steber
	Prostovoljen
	Lastni prihranki
	Lastni naložbeni račun



Vprašanje pokojninske reforme je verjetno najtežje vprašanje, s katerim se mora spopadati prav vsaka vlada in niti ena vlada na to še ni imela ustreznega odgovora. Dejstvo je, da je obstoječi Bismarckov sistem »iz rok v usta« skrajno nepravičen do vseh.

· Do upokojencev je nepravičen predvsem zato, ker se je veliko denarja, ki so ga sami vplačali v preteklosti, izgubilo neznano kam oziroma je bil porabljen za izplačevanje pokojnin ljudem, ki so bili na vrsti pred njimi in tako zdaj za njih denarja zmanjkuje.

· Nepravičen je do ljudi, ki so trenutno delovno aktivni in so prisiljeni plačevati del svojega dohodka za izplačevanje pokojnin ljudem, poleg tega nimajo nobene garancije, da bodo vsaj del tega denarja, ki jim ga država neprostovoljno jemlje sedaj, še kdaj videli v obliki pokojnine, ki jo bodo sami prejemali enkrat v prihodnosti. Ta denar iz pokojninskega sklada je v največji meri pokraden in v aktualnem sistemu tudi predmet korupcije.

Presekati ta gordijski vozel bo možno zgolj z družbenim konsenzom, breme za nastalo stanje in lopovščino bodo morale nositi v enaki meri VSE GENERACIJE in ne zgolj trenutna aktivna. To bo izjemno težko. Veliko luknjo, ki bo zazevala v pokojninski blagajni, bo potrebno napolniti.

[bookmark: _Toc223698899]MOŽNE REŠITVE
Sreča v nesreči, če se tako izrazimo, je, da v obliki korupcije v Sloveniji vsako leto izgine 3,5 milijarde. V primeru, ko odpravimo korupcijo, v prvi meri zagotovimo denar za napolnitev opustošenega pokojninskega sklada, da se bodo pokojnine lahko še naprej izplačevale in celo povišale. Opozoriti moramo, da obstaja velika nevarnost, da se bodo ob aktualnem režimu in nespremenjeni vladajoči politiki ter državni oblasti pokojnine celo nehale izplačevati ali se bodo izplačevale v obliki nekih bonov oziroma na račun novega dodatnega zunanjega zadolževanja države (spomnimo, da naš program temelji na zmanjšanju zadolževanja in krepitvi suverenosti Slovenije), kar bi pomenilo utopitev še nerojenih generacij.

Če pa pogledamo izven meja Slovenije, najdemo nekaj primerov dobre prakse, s katerimi bi sistem lahko postal »naložbeno učinkovit«. Tukaj so ključne rešitve in najboljše prakse iz tujine, ki bi jih Slovenija lahko (ali bi jih morala) posvojiti:

1. Vzpostavitev pravega demografskega rezervnega sklada
V Sloveniji že obstaja KAD (Kapitalska družba), a njen prispevek v ZPIZ je razmeroma majhen.
Praksa iz tujine (Norveška – GPFG): Norveški državni pokojninski sklad je največji na svetu. Ključ do uspeha je stroga ločitev od politike in investiranje izključno v tujino, da ne bi pregrevali domačega gospodarstva.
Rešitev za Slovenijo: Državno premoženje (podjetja, ki so še v lasti države) bi morali prenesti v neodvisen, profesionalno voden sklad, ki bi dobičke in kupnine od privatizacij reinvestiral na globalne trge, namesto da se z njimi krpajo trenutne luknje v proračunu.

2. Prehod na »Life-cycle« (življenjski krog) investiranje
V 2. stebru v Sloveniji še vedno preveč ljudi varčuje v skladih z zajamčenim donosom. Ti so »varni«, a zaradi nizkih obresti dolgoročno dejansko izgubljajo vrednost proti inflaciji.
Praksa iz tujine (Švedska – Sklad AP7): Švedski sistem samodejno vključi mlade v sklade z visokim deležem delnic (večje tveganje, a bistveno višji donos). Ko se posameznik bliža upokojitvi, sistem samodejno premika denar v varne obveznice.
Rešitev za Slovenijo: Odprava obveznega zajamčenega donosa za mlade pod 50. letom in samodejna vključitev v delniške sklade, ki zgodovinsko prinašajo 7-8% donosa namesto trenutnih 1-2%.

3. Neodvisno in profesionalno upravljanje (Kanadski model)
Kanadski pokojninski načrt (CPPIB) velja za enega najučinkovitejših.
Bistvo: Upravljavci so povsem neodvisni od vlade. Imajo pooblastila, da investirajo v nepremičnine, infrastrukturo (avtoceste, letališča) in zasebni kapital (private equity) po celem svetu.
Rešitev za Slovenijo: Profesionalizacija upravljanja. Namesto da v nadzornih svetih sedijo politični kadri, bi morali sklade voditi mednarodno priznani finančni strokovnjaki z jasnimi cilji glede donosnosti.

4. Spodbujanje »odloženega« obdavčenja
V nekaterih državah državljani sploh ne plačajo davka na dohodek za del plače, ki ga neposredno nakažejo v pokojninski sklad.
Praksa iz tujine (ZDA – 401k): Zaposleni se lahko odloči, da npr. 10 % bruto plače investira neposredno v delniške sklade. Ta znesek sploh ni obdavčen, dokler ga čez 30 let ne začne dvigovati.
Rešitev za Slovenijo: Radikalno povečanje davčne olajšave za vplačila v 2. in 3. steber, da bi ljudje raje investirali, kot pa denar pustili na bančnih računih.

Povzetek najboljših praks za Slovenijo
	Ukrep
	Vzgled
	Pričakovani učinek

	Globalna razpršitev
	Norveška
	Manjša odvisnost od lokalnega (slovenskega) gospodarstva.

	Agresivno investiranje za mlade
	Švedska
	Do 3-krat višja pokojnina iz naložbenega dela ob upokojitvi.

	Alternativne naložbe
	Kanada
	Stabilni donosi iz infrastrukturnih projektov po svetu.

	Davčna nevtralnost
	ZDA / VB
	Večja motivacija za samostojno varčevanje.



Največja ovira v Sloveniji ni pomanjkanje denarja, temveč strah pred tveganjem in politični vpliv na finančne institucije. Naložbeno učinkovita blagajna zahteva dolgoročni pogled (30+ let), ki se ne spreminja z vsako vlado.

[bookmark: _Toc223698900]STROŠKI UPRAVLJANJA
Stroški upravljanja v Sloveniji so med najvišjimi v EU. Medtem ko se v tujini stroški pasivnih skladov gibljejo okoli 0,1% do 0,3%, slovenski vzajemni skladi pogosto zaračunavajo med $1,5% in 2,5% letno, k čemur je treba prišteti še vstopne in izstopne stroške. Na dolgi rok (20–30 let) ti stroški »požrejo« tudi do tretjino ali celo polovico končnega donosa. Tukaj so načini, kako to preseči:

1. Prehod na pasivno investiranje (ETF skladi)
Najbolj učinkovit način za znižanje stroškov je zamenjava aktivno upravljanih vzajemnih skladov z ETF skladi (Exchange Traded Funds).
Aktivni skladi: Ekipa analitikov poskuša premagati trg (kar jim redko uspe), kar stane veliko.
ETF (Pasivni): Preprosto sledijo indeksu (npr. S&P 500 ali MSCI World) s pomočjo algoritmov.
Učinek: Stroški upravljanja (TER) pri ETF-jih so pogosto nižji od 0,2% letno.

2. Uporaba digitalnih »neo-brokerjev«
V Sloveniji so ljudje tradicionalno investirali preko bank, ki so zaračunavale visoke provizije za vodenje računov in posredovanje.
Rešitev: Uporaba modernih platform (npr. Interactive Brokers, Trade Republic), ki so v letu 2026 v Sloveniji povsem uveljavljene in varne. Te platforme omogočajo nakupe delnic in ETF-jev z minimalnimi stroški (pogosto celo brez provizij za določene produkte).

3. Davčna optimizacija (INR in izogibanje vstopnim stroškom)
Vstopni stroški v slovenskih skladih (npr. 3% ob vplačilu) so takojšen minus, ki ga naložba potrebuje leto ali dve, da ga sploh nadoknadi.
Z uporabo Individualnih naložbenih računov (INR), ki so bili uvedeni z letom 2026, lahko vlagatelji kupujejo ETF-je neposredno, brez vstopnih stroškov ter hkrati koristijo davčne olajšave po 15 letih.

Matematični prikaz: uničujoč vpliv stroškov
Poglejmo, kaj se zgodi z naložbo 10.000 EUR po 30 letih pri 7% letnem donosu trga:
	Vrsta sklada
	Letni strošek
	Končni znesek (neto)
	Izgubljen donos zaradi stroškov

	ETF (Pasivni)
	0,2 %
	72.035 €
	3.800 €

	Vzajemni (Slovenija)
	2,0 %
	43.219 €
	32.616 €



Razlika je osupljiva: v 30 letih bi upravljavcu sklada pustili več kot 28.000 EUR, kar je skoraj trikratnik začetnega vložka.

[bookmark: _Toc223698901]PREDLOG RESNI.CE
Da bi se stroški v Sloveniji znižali sistemsko, bi bilo potrebno naslednje:
Omejitev provizij v 2. stebru: Država mora zakonsko znižati najvišje dovoljene stroške upravljanja za pokojninske družbe, ki so trenutno previsoki glede na donose, ki jih dosegajo.
Uvedba »vstopnih« ETF-jev v nacionalne sklade: Omogočiti, da se pokojninska sredstva lahko neposredno vlagajo v nizkostroškovne globalne indekse, namesto v drage lokalne produkte.
Večja transparentnost: Ponudniki morajo v vsaki pogodbi na vidnem mestu zapisati skupne stroške v evrih (ne le v odstotkih), da bi ljudje dejansko razumeli, koliko plačujejo.
Predlagamo zvišanje davčne olajšave na do 10 % bruto dohodka in hkrati možnost investiranja neposredno v ETF-je. V tem primeru se neto plača ne bi znižala za 10% , ker bi država »prispevala« razliko, ki bi sicer šla za davke. Npr. pri bruto plači 2.500 EUR in mesečnemu prispevku 10% (250 EUR), se neto plača zniža le za okrog 150 EUR. Če bi nekdo s povprečno plačo celo delovno dobo investiral 10 % bruto zneska v svetovni ETF sklad, bi bila njegova akumulirana sredstva ob upokojitvi verjetno podvojena v primerjavi s trenutnim sistemom, kjer visoki stroški in konzervativne naložbe upočasnjujejo rast.




[bookmark: _Toc223698902]FINANCE

[bookmark: _Toc223698903]Kriptovalute
V stranki Resni.ca smo po temeljitem razmisleku, pogovorih s strokovnjaki s področja ekonomije, prava in novih tehnologij ter v skladu z našimi širšimi programskimi izhodišči glede gospodarskega in davčnega okolja zavzeli jasno in nedvoumno stališče: obdavčitev kapitalskih dobičkov iz kriptovalut in Bitcoina mora znašati 0 %.

Naše stališče temelji na naslednjih ključnih načelih:

· Premoženje je sad preteklega dela.
Delo ne sme biti kaznovano. Niti neposredno niti posredno. Če posameznik shrani sadove svojega dela v drugi obliki, to samo po sebi ne more predstavljati obdavčljivega dogodka. Nominalna rast vrednosti, ki je posledica razvrednotenja fiat valut, ni realni dobiček, temveč monetarni pojav.

· Bitcoin za številne posameznike ni investicijski kapital, temveč hranilec vrednosti.
Ne gre za proizvodno sredstvo ali klasičen kapitalski donos, temveč za uporabo odprtega, decentraliziranega in tehnološko nevtralnega protokola, ki je dostopen vsem pod enakimi pogoji.

· Pravica do gotovine in pravica do prihrankov v drugih oblikah sta temeljni svoboščini.
Če zagovarjamo pravico do gotovine kot sredstva menjave in hranjenja vrednosti, moramo dosledno zagovarjati tudi pravico posameznika, da svoje prihranke hrani v drugih oblikah, brez dodatne represije, nadzora ali stigmatizacije.

· Popis in obvezna prijava kriptopremoženja pomenita nesorazmeren poseg v zasebnost in varnost posameznikov.
Takšni ukrepi odpirajo resna vprašanja ustavnosti, osebne varnosti in varstva zasebne lastnine ter so v nasprotju z načelom sorazmernosti.

· Tehnično nerazlikovanje med Bitcoinom in drugimi kriptovalutami kaže na sistemsko nerazumevanje področja.
Zakonodaja, ki ne loči med bistveno različnimi tehnologijami in nameni uporabe, je slaba zakonodaja.

· Izvajanje takšne obdavčitve je v praksi neučinkovito in birokratsko potratno.
Povzročilo bi nesorazmerne administrativne obremenitve tako za posameznike kot za državo, brez realnega fiskalnega učinka.

· Kriptopremoženje je globalno mobilno.
Vsako dodatno obdavčevanje vodi v optimizacijo porabe izven države ali v selitev posameznikov in podjetij v ugodnejše jurisdikcije. Posledično država izgubi več, kot bi lahko pridobila.

· Strateški interes Slovenije je spodbujanje porabe in inovacij doma.
Največji javnofinančni učinek nastane takrat, ko se to premoženje porablja v Sloveniji, preko DDV, prispevkov in razvoja gospodarstva. Davčna nevtralnost na tem področju je konkurenčna prednost, ne tveganje.

· Finančna in digitalna pismenost mladih je ključna.
Spodbujamo moderne oblike finančnega opismenjevanja, razumevanje novih tehnologij in odgovorno ravnanje s prihranki – ne pa njihovega kaznovanja z dodatnimi davki.

Na tej podlagi lahko jasno povemo, da se stranka Resni.ca zavzema za davčno nevtralno, tehnološko razumljivo in svobodno ureditev področja Bitcoina in kriptovalut.

Menimo, da je vsakršno dodatno obdavčevanje na tem področju strateška napaka, ki bi dolgoročno škodila razvoju, inovacijam in konkurenčnosti Slovenije.

[bookmark: _Toc223698904]Nevladne organizacije (NVO)
Vlada Republike Slovenije ogromne količine ljudstvu (pre)potrebnega denarja nameni NVO, zgolj zaradi pomoči pri političnem marketingu, zaradi vračanja kampanjskih uslug in zaradi pomoči pri širjenju uničujočih agend.

Treba je analizirati vseh skoraj 30 tisoč NVO-jev ter ugotoviti, katere so dejansko v javnem interesu, kot so npr. prostovoljna gasilska društva. Takim je treba povečati sredstva. Tistim, ki niso v dejanskem interesu, je potrebno ukiniti financiranje iz proračuna. Tu bi se prihranili milijonski zneski, manipulacije z NVO-ji pa ukinile.







[bookmark: _Toc223698905]GOSPODARSTVO IN PODJETNIŠTVO
Slovenija ima majhno, izjemno odprto gospodarstvo, globoko integrirano v EU, vendar nas prav ta integracija danes neposredno izpostavlja »uvoženi« stagflaciji0F[footnoteRef:1] in nepotrebnim ekonomskim tveganjem. Da bi zavarovali svoj življenjski standard in nacionalno suverenost, se moramo izviti iz primeža bruseljskih ideologij. Doktrina Resni.ce temelji na strateškem pragmatizmu. Cilj je, da Slovenija čim bolj izkoristi dostop do EU trgov in sredstev, a hkrati agresivno vzpostavlja sodelovanje z azijskimi trgi, Rusijo in ZDA ter tako oblikuje lastno, neodvisno gospodarsko pot. [1:  Stagflacija (angl. stagflation) je pojav v gospodarstvu, ko se kosmati domači proizvod ne povečuje, torej ni presežnega celotnega povpraševanja, a se cene kljub temu zvišujejo. Je združek počasne ali neobstoječe gospodarske rasti (stagnacije) in sorazmerne visoke rasti cen (inflacije).] 


[bookmark: _Toc223698906]Energetska suverenost: doktrina jedrske osnove
Visoki stroški energije so glavni povzročitelj revščine in propadanja industrije. Kitajska osvaja globalne trge zlasti zato, ker je njihova energija petkrat cenejša od npr. nemške. Nočemo, da gre Slovenija po poti Nemčije, zato zavračamo škodljivo ideologijo »zelenega dogovora«. Predlagamo pragmatično kombinacijo energetskih virov, kjer je osnova jedrska energija, dopolnjena s hidroenergijo, biomaso in drugimi obnovljivimi viri, tudi s fosilnimi gorivi, zlasti s plinom, kjer je to smiselno. Zato podpiramo izgradnjo JEK2 (drugi blok nuklearne elektrarne Krško) kot projekt vrhovnega nacionalnega pomena. Resni.ca vidi svojo vlogo tudi in predvsem v nadzoru financiranja tega projekta. Pri tako obsežnem projektu moramo namreč izpostaviti učinkovit mehanizem nadzora, ki bo pravočasno zaznal in odstranil korupcijska tveganja, ob sprotnem obveščanju javnosti.

Cilj je ločiti slovenske cene električne energije od trga EU, vezanega na drago ceno plina, ter zagotoviti konkurenčnost naše energetsko intenzivne industrije (metalurgija, kemična industrija) in bodočih podatkovnih centrov umetne inteligence.

[bookmark: _Toc223698907]Večvektorska trgovina: odklop od »nemškega motorja«
Slovenija je trenutno usodno odvisna od nemške avtomobilske dobavne verige. Ko Nemčija kihne, Slovenija dobi pljučnico. Čeprav je Evropa naš tradicionalen trg, so mnoge zahodnoevropske države v resnih finančnih težavah, kar lahko tudi Slovenijo povleče v recesijo. Proti temu scenariju se moramo zavarovati. Poleg tega se razvoj in posel selita na vzhod. Zato bomo sprožili strateško izvozno iniciativo, usmerjeno v dežele BRICS ter hkrati krepili gospodarsko sodelovanje z ZDA, da zmanjšamo trenutno odvisnost od evropskih trgov. Diplomatski zbor bomo uporabili kot ekonomske atašeje za sklepanje neposrednih bilateralnih trgovinskih sporazumov.

Cilj je v petih letih diverzificirati 25 % našega izvoznega portfelja stran od trgov EU-27 kot zaščito pred evropsko recesijo.

[bookmark: _Toc223698908]Posebne ekonomske cone (SEZ) za preboj Slovenije
Predlagamo vzpostavitev vsaj treh Posebnih ekonomskih con na degradiranih območjih (Special economic zones - SEZ). Te cone bodo delovale kot razvojni laboratoriji, kjer bomo z uporabo davčnih olajšav in maksimalnih dovoljenih državnih spodbud ustvarili okolje, ki bo privabilo tehnološko napredna podjetja iz EU, ZDA in Azije kot tudi domače inovatorje. Te cone bodo povzročile tekmo za talente, kar bo neposredno vplivalo na dvig plač, brez administrativnih posegov države.

[bookmark: _Toc223698909]MEHANIZEM DELOVANJA
· »One-Stop-Shop« uprava: Vsaka cona bo imela lastno upravo s pooblastili za izdajo vseh gradbenih in okoljskih dovoljenj v roku 30 dni. Odpravljamo birokratski davek na čas.

· Davčni ščit: 10-letno znižanje davka od dohodkov pravnih oseb (DDPO) z 19 % na 10 % (ali manj) za dejavnosti z visoko dodano vrednostjo.

· Carinska in DDV oaza: Vzpostavitev carinskih skladišč, kjer se uvožene komponente predelajo v končne izdelke brez plačila carine in DDV, dokler izdelek ne zapusti cone za trg EU. To drastično izboljša likvidnost podjetij.

[bookmark: _Toc223698910]TRI LOKACIJE PROSTIH EKONOMSKIH CON
· Jadranska logistična vrata (Koper–Sežana): Fokus na logistiko, končno sestavo (npr. azijskih komponent za trg EU) in distribucijo. Luka Koper ne bo več le pretovarjala, ampak dodajala vrednost vsakemu zabojniku.

· Vzhodna tehnološka vrata (Maribor–Hoče): Center za napredno proizvodnjo, letalsko industrijo in obrambne tehnologije. Oživili bomo industrijsko srce Štajerske s privabljanjem »friend-shoring«1F[footnoteRef:2] naložb iz ZDA in Azije. [2:  Friend-shoring je dejanje proizvodnje in nabave iz držav, ki so geopolitične zaveznice, na primer članice istega trgovinskega bloka ali vojaškega zavezništva.] 


· Alpska dolina zelene energije (Zasavje–Šaleška regija): Preobrazba nekdanjih rudarskih regij v središče za baterijske tehnologije, vodikov pogon in komponente za jedrsko industrijo (JEK2). Izkoristili bomo obstoječo energetsko infrastrukturo in strokovno znanje lokalnih delavcev.

Cilj: Preoblikovati Slovenijo v visokotehnološko »vstopno točko« (Gateway) za Evropo, kjer bodo ljudje v svojih domačih regijah prejemali višje plače, a hkrati krepili slovensko izvozno moč.

[bookmark: _Toc223698911]PRAKSA V DRUGIH DRŽAVAH
Posebne ekonomske cone (SEZ) znotraj Evropske unije so realnost in izjemno učinkovito orodje, čeprav morajo upoštevati stroga pravila o državnih pomočeh (EU State Aid rules). Ključ do uspeha v EU ni v "brezvladju", temveč v izkoriščanju zemljevidov regionalne pomoči, ki manj razvitim regijam dovoljujejo višje subvencije in davčne olajšave.
Tukaj so najboljše prakse iz EU, ki služijo kot neposreden zgled za našo strategijo:

1. Poljska: Evropski prvak v SEZ
Poljska je verjetno najuspešnejša država v EU pri uporabi tega modela. Imajo 14 posebnih ekonomskih con, ki so državo spremenile v proizvodno velesilo (zlasti na področju avtomobilizma in baterij).
Dobra praksa: Podjetja v conah so oproščena davka na dohodke pravnih oseb (CIT) v višini od 30 % do 50 % vrednosti njihove investicije.
Lekcija za Slovenijo: Poljska je cone uporabila za revitalizacijo starih industrijskih regij (podobno kot naš načrt za Zasavje).

2. Litva: Baltski tiger tehnologije
Litva ima 7 prostih ekonomskih con (FEZ), med katerima izstopata Kaunas in Klaipėda.
Dobra praksa: Podjetja v conah prvih 10 let sploh ne plačujejo davka na dohodke pravnih oseb, naslednjih 6 let le 50 %. Prav tako ne plačujejo davka na nepremičnine.
Rezultat: Privabili so gigantske investicije (npr. Continental, Hella).
Lekcija za Slovenijo: To je model za naš Maribor, kjer želimo privabiti visokotehnološko proizvodnjo.

3. Irska: Shannon Free Zone
To je bila sploh prva moderna prosta cona na svetu (ustanovljena leta 1959).
Dobra praksa: Irska je cono okoli letališča Shannon uporabila za privabljanje ameriških multinacionalk (Dell, Intel). Ključ je bil v vrhunski infrastrukturi in neposredni povezavi z letališčem.
Lekcija za Slovenijo: Povezava med cono in prometno infrastrukturo je ključna za našo lokacijo Hoče (letališče Maribor) in Koper (Luka).

4. Italija: Model »ZES Unica«
Italija je pred kratkim (2024) celoten jug države (Mezzogiorno) združila v enotno Posebno ekonomsko cono (ZES Unica).
Dobra praksa: Uvedli so drastično poenostavitev birokracije – enotno dovoljenje (Autorizzazione Unica), ki nadomešča vsa ostala lokalna in regionalna dovoljenja.
Lekcija za Slovenijo: Naša točka o »One-Stop-Shop« upravi v conah temelji prav na tem italijanskem modelu hitre birokracije.

Primerjava modelov
	Država
	Glavna ugodnost
	Fokus industrije
	Uspeh

	Poljska
	Visoke davčne olajšave (CIT).
	Avtomobilska industrija, baterije.
	Milijarde tujih investicij.

	Litva
	0 % davka prvih 10 let.
	Elektronika, strojna oprema.
	Razcvet visokotehnoloških delovnih mest.

	Italija
	Enotno dovoljenje v 30 dneh.
	Logistika, proizvodnja.
	Hitra revitalizacija manj razvitih regij.

	Irska
	Letališka in davčna infrastruktura.
	Letalstvo, IT, storitve.
	Svetovni sedež za tehnološke gigante.



[bookmark: _Toc223698912]KAKO BI SLOVENIJA TO IZVEDLA?
Znotraj EU pravil bomo uporabili člen 107 Pogodbe o delovanju EU, ki dovoljuje državno pomoč za pospeševanje gospodarskega razvoja regij, kjer je življenjski standard nenormalno nizek ali kjer vlada velika brezposelnost.

Zasavje in določeni deli Štajerske izpolnjujejo te pogoje. Naša prednost je geostrateška lega. Poljska in Litva nimata dostopa do toplega morja tako blizu osrčja Evrope kot mi. Z združitvijo Luka Koper + SEZ ugodnosti + Energija iz JEK2 ustvarimo paket, ki mu nobena od zgoraj naštetih držav ne more konkurirati.

SEZ KOPER-SEŽANA
Trenutno je Luka Koper predvsem tranzitno grlo: zabojnik pride z ladje, žerjav ga dvigne na vlak, vlak odpelje v Avstrijo ali Nemčijo. Slovenija od tega dobi le drobtine – nekaj evrov za pretovor in nekaj za uporabo tirnic. Smetano (visoko dodano vrednost in rente) poberejo logistični centri v okolici Dunaja, Münchna ali celo Rotterdama.

S statusom Posebne ekonomske cone (SEZ) Koper-Sežana to igro obrnemo. Tukaj je natančen načrt, kako bomo "dodajali vrednost" in katere "rente" bomo pobirali:

Dodajanje vrednosti: Od »prekladalnice« do »tovarne na obali«
V SEZ Koper-Sežana bomo vzpostavili »odloženo dokončanje izdelkov« (Post-production and Customization).
Primer elektronike/avtomobilizma: Komponente pridejo iz Azije v razstavljenem stanju (da so carine nižje). V naši SEZ, v visokotehnoloških halah, se izvede končna montaža, kontrola kakovosti in programiranje za evropski trg. Izdelek dobi oznako »Sestavljeno v EU«.
Primer farmacije: Zdravila pridejo v razsutem stanju. V SEZ se izvede sterilno pakiranje, etiketiranje v 20 jezikih in distribucija. To so tisoči ur visokokvalificiranega dela, ki se zdaj dogajajo v Avstriji, a bi se morali v Sloveniji.
Logistika s predelavo: Namesto da zabojnik le »potuje«, se v coni razpakira, blago se sortira, pripravlja za e-trgovino (e-fulfillment) in odpremlja končnim kupcem po celi Srednji Evropi.

Katere rente bomo pobirali?
Lokacijska renta (Zemljiški zakup): Država (preko SRS) v SEZ ne prodaja zemlje, ampak jo daje v dolgoročni zakup (99 let). Podjetja kot so Samsung, Tesla ali Pfizer plačujejo visoko najemnino za privilegij, da so neposredno ob morju in na pragu EU trga.
Fiskalna renta (carinsko-davčni vzvod): Podjetja v SEZ delujejo v t.i. »carinskem vakuumu«. To pomeni, da carine in DDV plačajo šele, ko izdelek zapusti cono in gre na trg EU. To jim drastično izboljša likvidnost. Mi pa od tega posla pobiramo upravljavske takse in koncesije.
Tehnološka renta: Ker bomo v SEZ zagotovili poceni energijo iz JEK2 in vrhunsko digitalno infrastrukturo, bomo zaračunavali storitve »pametnega pristanišča« (Smart Port services) – od avtomatiziranega skladiščenja do sledenja blaga z umetno inteligenco.

Primerjava: stari sistem vs. strategija Resni.ce
	Aktivnost
	Trenutno (Tranzit)
	Strategija Resni.ce (SEZ)

	Glavni proces
	Dvig zabojnika z ladje na vlak.
	Sestavljanje, testiranje, pakiranje.

	Zaslužek SLO
	50 € na zabojnik (pretovor).
	500 €+ na zabojnik (delo + storitve).

	Delovna mesta
	Nekaj žerjavistov in strojevodij.
	Tisoči inženirjev, tehnikov, logistov.

	Status blaga
	Blago je v tranzitu (neobdavčeno).
	Blago dobi "Made in EU" dodano vrednost.

	Renta
	Min. taksa za uporabo infrastrukture.
	Visoka zakupnina za zemljišča in storitve.



Zakaj Sežana?
Luka Koper je prostorsko omejena. Zato je Sežana naš »suhi port«. Med Koprom in Sežano vzpostavimo stalni, avtomatizirani železniški most (shuttle). V Sežani imamo prostor za milijone kvadratnih metrov modernih hal, kjer se bo izvajalo to dodajanje vrednosti.

Resnica je preprosta: Avstrijci in Bavarci potrebujejo naše morje. Mi jim ga bomo dali na voljo, a ne več zastonj. Vsak gram blaga, ki gre čez našo zemljo, mora v Sloveniji pustiti del dobička, znanja in novih delovnih mest. To je tista »več Slovenije«, o kateri govorimo v sloganu.

[bookmark: _Toc223698913]Selektivna »pametna« skladnost s politikami EU
Nima smisla, da smo »najbolj priden učenec v razredu«, ko cela EU šola drvi proti prepadu. Ministrstvi za finance in kmetijstvo bosta dobili nalogo, da uveljavita vse razpoložljive nacionalne izjeme znotraj EU zakonodaje, da se čimbolj odlepimo od zelenega dogovora in migrantskih direktiv. Prednost bomo dali slovenski prehranski varnosti s subvencijami za lokalne kmete in varovanju meja pred bruseljskimi kvotami.

Cilj: Izkoristiti pravne vrzeli v pravnem redu EU za zaščito kmetijstva in lokalnih skupnosti pred stroški, ki jih naš proračun ne more prenesti.

[bookmark: _Toc223698914]Investicija v prihodnost: SDH in Slovenski razvojni sklad (sRS)
Zadolževalni orgiji slovenske politike je treba narediti konec. Resni.ca predlaga aktivnejše upravljanje državnega premoženja v okviru obstoječega SDH in vlaganje dobičkov v novo ustanovljeni Slovenski razvojni sklad (SRS) – vseslovensko hranilnico. Cilj SRS je aktivacija domačega spečega kapitala preko davčno ugodnih obveznic, za financiranje razvoja infrastrukture (posebne ekonomske cone, JEK2) in izgradnjo stanovanj brez novih proračunskih dolgov.

Delovanje Slovenskega razvojnega sklada (SRS) in mehanizem repatriacije kapitala sta ključna stebra naše ekonomske suverenosti. Namesto da prosimo za posojila v Bruslju ali pri tujih bankah, bomo aktivirali lastno bogastvo, ki ga Slovenija že ima, a je trenutno »ujeto« ali neproduktivno.

[bookmark: _Toc223698915]KAKO SE SKLAD POLNI (VIRI)?
Dobički državnih podjetij (SDH): Namesto da se dobički Telekoma, Krke, Luke Koper in drugih stekajo v proračunsko »črno luknjo«, se preusmerijo v SRS za reinvestiranje v strateške objekte.
Ljudske obveznice (finančna demokratizacija): Država izda obveznice s 4 % donosom. To je več, kot ljudje dobijo na bankah (kjer so obresti blizu ničli). Slovenci imajo na bankah več kot 25 milijard evrov. Če le 10 % tega denarja preusmerijo v obveznice SRS, imamo takoj 2,5 milijarde evrov za gradnjo stanovanj in JEK2.
Rente iz Posebnih ekonomskih con (SEZ): Zakupnine podjetij v SEZ Koper in Sežana se stekajo neposredno v sklad.

[bookmark: _Toc223698916]KAKO SKLAD INVESTIRA (KAM GRE DENAR)?
JEK2: Sklad pokrije lastniški delež gradnje, da nismo odvisni od tujih investitorjev, ki bi kasneje pogojevali ceno elektrike.
Stanovanjska gradnja: SRS kupuje zemljišča in financira gradnjo 5.000 stanovanj. Ker ni profitnih marž posrednikov, so stanovanja cenejša.

[bookmark: _Toc223698917]Repatriacija kapitala
Repatriacija pomeni vrnitev kapitala, ki so ga slovenski državljani ali podjetja iz različnih razlogov (davki, nezaupanje) umaknili v tujino (avstrijske banke, off-shore računi, nepremičninski skladi).

ZAKAJ JE TO POMEMBNO?
Ocenjuje se, da je zunaj Slovenije več milijard evrov slovenskega kapitala. Ta denar trenutno poganja tuja gospodarstva. Mi želimo, da ta denar poganja slovensko gospodarstvo.

Mehanizem: 5 % razvojni davek (namesto 25%)
Stranka Resni.ca predlaga enkraten in pragmatičen ukrep:
Vabilo k vrnitvi: Državljanom in podjetjem ponudimo 12-mesečno časovno okno, v katerem lahko denar iz tujine vrnejo v Slovenijo.
Ugodna obdavčitev: Ob vrnitvi plačajo fiksni 5 % davek (t.i. repatriacijski davek). S tem denar postane popolnoma legalen in »očiščen« v slovenskem sistemu.
Pogoj za reinvestiranje: Če vrnjeni znesek vložijo v obveznice Slovenskega razvojnega sklada (SRS) za vsaj 5 let, se jim teh 5 % davka lahko celo prizna kot davčna olajšava.
Rezultat: Država dobi takojšen priliv likvidnosti, posameznik varno in donosno naložbo doma. Ni vprašanj o preteklosti, pomembna je prihodnost države.

Primerjava: trenutni model vs. model Resni.ce
	Kategorija
	Trenutni model (Odvisnost)
	Model Resni.ce (Suverenost)

	Zadolževanje
	Pri tujih bankah (visoke obresti, pogoji).
	Pri lastnih državljanih preko SRS (4 % donos ostane doma).

	Kapital v tujini
	Denar »leži« v tujini in se skriva.
	Denar se vrne pod ugodnimi 5 % in investira v NEK2 in stanovanja.

	Dobički državnih firm
	Porabljeni za tekočo proračunsko porabo.
	Strogo usmerjeni v SRS za nove investicije.

	Varnost
	Odvisni od milosti ECB in Bruslja.
	Sami svoji gospodarji.



V okviru strategije »Slovenija na prvem mestu« je ključno razumeti, da država ne potrebuje le »oskrbnika« premoženja, temveč investicijski motor. Čeprav se v javnosti pogosto zamenjujeta, imata Slovenski državni holding (SDH) in predlagani Slovenski suvereni sklad (SSF) različni, a dopolnjujoči se vlogi. Njuno sodelovanje ustvarja t.i. »finančni vztrajnik«, ki omogoča prehod iz pasivnega lastništva v aktivni razvoj.

[bookmark: _Toc223698918]1. SDH: »GENERATOR KAPITALA« (UPRAVLJALEC OBSTOJEČEGA)
SDH ostaja osrednji upravljalec tistega, kar država že ima. Njegova primarna naloga je učinkovitost in dobičkonosnost obstoječih podjetij (kot so Petrol, Krka, Zavarovalnica Triglav, Telekom).
Vloga: optimizacija poslovanja, pobiranje dividend in prestrukturiranje podjetij. SDH skrbi, da državna podjetja ne »hujšajo«, ampak ustvarjajo čisti dobiček.
Strategija dezinvestiranja: SDH prepozna podjetja, ki niso več strateškega pomena za državo (npr. turistični objekti, manjša storitvena podjetja), in jih proda po tržni ceni.
Finančni prispevek: dividende in kupnine od prodaj se ne stekajo več v splošno proračunsko »vrečo brez dna«, temveč se prelijejo v Slovenski suvereni sklad (SSF).

[bookmark: _Toc223698919]2. SRS: "INVESTICIJSKI MOTOR" (GRADITELJ PRIHODNOSTI)
Slovenski suvereni sklad (oziroma razvojni sklad) je tisti, ki denar dejansko usmerja v nove projekte. Medtem ko SDH gleda nazaj (na obstoječe naložbe), SSF gleda naprej (v razvoj).
Vloga: Financiranje strateških nacionalnih projektov, ki jih trg sam ne more ali ne želi (npr. JEK2, stanovanjski sklad za 5.000 družin, infrastruktura v Posebnih ekonomskih conah).
Vir sredstev: Poleg prilivov iz SDH, SSF zbira »svež« denar preko ljudskih obveznic in repatriiranega kapitala (tistih 5 % davka na vrnjen denar iz tujine).
Dolgoročna rast: SSF ne išče le kratkoročnega dobička, temveč »strateški donos« – npr. nizke cene energije za naslednjih 60 let ali zadržanje mladih talentov v državi.

Sinergija med obema skladoma deluje kot zaprt krog financiranja
	Funkcija
	SDH (Obstoječe)
	SRS (Prihodnost)

	Glavni fokus
	Donosnost in upravljanje deležev.
	Strateške investicije in razvoj.

	Tok denarja
	SDH oddaja realizirane dividende in kupnine SRS.
	SRS prejema sredstva in jih investira.

	Cilj
	Povečanje vrednosti državnih podjetij (železnice, luka Koper)
	Izgradnja nove infrastrukture (JEK2, stanovanja, gospodarske cone).

	Povezava
	SDH »čisti« portfelj in ustvarja likvidnost.
	SRS to likvidnost uporablja kot vzvod za nove projekte.



SRS bodo vodili vrhunski mednarodni menedžerji, neodvisno, z zakonsko zaščito, ki bo politiki preprečila netransparentno porabo in krpanje proračunskih lukenj z denarjem vlagateljev. Denar se bo lahko porabljal izključno za razvoj slovenske infrastrukture, energetike in stanovanjskega sklada, za konkretne projekte, ki bodo ustvarjali donos.

Cilj: Ustvariti vire za izgradnjo nove infrastrukture in povečati potencial obstoječe: npr. Luko Koper pa spremeniti v primarno vstopno točko za Srednjo Evropo in zajeti tranzitne rente, ki trenutno odtekajo v severnoevropska pristanišča.

[bookmark: _Toc223698920]Enakost pred zakonom: brez izjem za »nedotakljive«
Gospodarski preboj je nemogoč v družbi dvojnih meril, kjer se vplivni in bogati skozi sodne procese sprehodijo do zastaranja. Izvedli bomo reformo procesne zakonodaje, ki bo preprečila namerno zavlačevanje postopkov, in uvedli absolutno prioriteto za korupcijska kazniva dejanja ter gospodarski kriminal visokih vrednosti. Nihče, ne glede na politično barvo ali globino žepa, ne sme biti nad zakonom. Delujoča pravna država tudi neposredno vpliva na zaupanje investitorjev, ki želijo urejeno in stabilno pravno okolje.

Cilj: Povrniti zaupanje državljanov v pravno državo in ustvariti predvidljivo okolje za investitorje, kjer o uspehu odločata inovativnost in pošteno delo, ne poznanstva v politiki in na sodiščih.

Primerjava: trenutno stanje vs. model Resni.ce
	Kategorija
	Trenutno stanje (Ideologija)
	Naš načrt (Pragmatizem)

	Fokus
	Kdo je lastnik stavbe (država ali zasebnik)?
	Ali je pacient prišel na vrsto v 10 dneh?

	Čakalne vrste
	Omejene s »kvotami« ZZZS.
	Ni kvot – plačano je vse, kar je narejeno.

	Status zdravnika
	Uradnik v togem javnem sektorju.
	Strokovnjak, plačan po učinku in znanju.

	Upravljanje
	Politika nastavlja direktorje bolnišnic.
	Profesionalni menedžment z odgovornostjo za rezultat.



[bookmark: _Toc223698921]Zakon o prevladi nacionalnega interesa (ZPNI)
Trenutno lahko vsak manjši uradnik ali lokalni interes ustavlja projekte, ki so ključni za preživetje celotne države.
Ukrep: Sprejeli bomo zakon, ki bo omogočil vladi, da določene projekte (JEK2, SEZ, tretji pomol) označi za »projekte prevladujočega javnega interesa«.
Postopek: Za te projekte se roki za podajo mnenj vseh soglasodajalcev (ARSO, občine, zavodi) skrajšajo na največ 15 dni. Če soglasodajalec v tem roku ne odgovori, se šteje, da je soglasje molče podano (t.i. tacit consent). Nacionalni interes mora imeti prednost pred birokratskim molkom.

[bookmark: _Toc223698922]UVEDBA »INTEGRIRANEGA ENOTNEGA DOVOLJENJA« PO ITALIJANSKEM VZORU
Danes investitorji hodijo od vrat do vrat, zbirajo desetine dovoljenj, postopki tečejo zaporedno, kar podvaja čas gradnje.
Ukrep: Vzpostavitev Enotne točke za strateške investicije pri Ministrstvu za naravne vire in prostor. Za ključne projekte bomo ukinili ločene postopke za okoljevarstveno soglasje, prostorsko umeščanje in gradbeno dovoljenje.
Postopek: Vse se združi v enoten postopek, ki teče sočasno. Investitor odda vlogo enkrat, država znotraj svojih organov uskladi vse pripombe. Cilj je izdaja končnega dovoljenja v največ 12 mesecih od oddaje popolne dokumentacije.

[bookmark: _Toc223698923]REFORMA UPRAVNIH SPOROV: KONEC »PROFESIONALNEGA NAGAJANJA«
Največja zavora so danes neskončne pritožbe nevladnih organizacij in interesnih skupin, ki postopke na sodiščih zavlačujejo v nedogled, pogosto brez realnih temeljev.
Ukrep: Sprememba Zakona o upravnem sporu in Zakona o varstvu okolja.
Postopek: Uvedba prednostne obravnave na Upravnem sodišču za strateške projekte z zakonskim rokom za odločitev v 6 mesecih.
Omejitev pravice do pritožbe le na tiste subjekte, ki izkažejo neposreden vpliv na svoje okolje ali strokovno utemeljenost.
Uvedba varščine za pritožbo: če se izkaže, da je bila pritožba neutemeljena in podana zgolj z namenom zavlačevanja, pritožnik odgovarja za nastalo gospodarsko škodo.

	Faza projekta
	Trenutni čas (ocena)
	Čas po reformi Resni.ce

	Umeščanje v prostor
	5–7 let
	1 leto (integrirano)

	Pridobivanje dovoljenj
	3–5 let
	6 mesecev

	Pritožbeni postopki
	2–4 leta
	Max. 6 mesecev

	SKUPAJ DO ZAČETKA
	10–16 let
	Max. 2 leti



[bookmark: _Toc223698924]Demografski preporod Slovenije
[bookmark: _Toc223698925]1. STANJE: DEMOGRAFSKA ZIMA IN STANOVANJSKA BLOKADA
Slovenija se sooča z alarmantno nizko stopnjo rodnosti (1,5), kar je krepko pod pragom obnavljanja prebivalstva (2,1). Glavni razlog za odlašanje z ustvarjanjem družine ni pomanjkanje želje, temveč sta stanovanjska nedostopnost in ekonomska negotovost. Povprečna starost matere ob prvem otroku se je povzpela na skoraj 30 let, kar biološko omejuje možnost za drugega ali tretjega otroka.

[bookmark: _Toc223698926]2. PREDLOG: DRŽAVNI INVESTICIJSKI KREDIT ZA MLADE DRUŽINE
Namesto neučinkovitih socialnih transferjev predlagamo aktivno investicijo v nataliteto. Uvedli bomo Kredit za prihodnost (KZP) v višini 50.000 EUR, namenjen reševanju prvega stanovanjskega vprašanja ali obnovi nepremičnine.

[bookmark: _Toc223698927]3. SHEMA ODPISA DOLGA: VEČ OTROK, MANJŠI DOLG
Kredit temelji na načelu, da starši s povečanjem družine prispevajo k dolgoročni vzdržnosti države, zato država prevzame njihov dolg:
Ob prvem otroku: odpis 15 % glavnice (7.500 EUR).
Bonus za zgodnji začetek: Če se prvi otrok rodi pred dopolnjenim 27. letom matere, se odpiše dodatnih 15 % (skupaj 30 % ali 15.000 EUR).
Ob drugem otroku: odpis dodatnih 15 % (7.500 EUR).
Ob tretjem otroku: popoln odpis celotnega preostalega dolga.

Primerjava: trenutni sistem (socialna pomoč) vs. program Resnica (strateška naložba)
Spodnja tabela prikazuje razliko med »pasivnim« preživetjem in »aktivnim« spodbujanjem prihodnosti.
	Značilnost
	Trenutni sistem (Otroški dodatki)
	Program "Kredit za prihodnost"

	Narava ukrepa
	Pasivna socialna pomoč.
	Aktivna kapitalska naložba.

	Višina sredstev
	Nizki mesečni zneski (npr. 80–140 €).
	Takojšnja injekcija 50.000 €.

	Glavni namen
	Pokrivanje tekočih stroškov (hrana, plenice).
	Rešitev stanovanjskega vprašanja.

	Časovna spodbuda
	Ni spodbude za zgodnje materinstvo.
	+15 % bonus za porod pred 27. letom.

	Vpliv na kariero
	Pogosto viden kot "socialna past".
	Omogoča varno vrnitev na trg dela brez dolgov.

	Cilj
	Blaženje revščine.
	Demografski preporod in rast naroda.



[bookmark: _Toc223698928]ZAKAJ JE TA UKREP KLJUČEN ZA SLOVENIJO?
Premik biološke meje: S spodbujanjem prvega poroda pred 27. letom naravno povečujemo verjetnost za večje družine in hkrati drastično zmanjšujemo stroške države za postopke umetne oploditve (IVF).
Ustavitev bega možganov: Kredit je vezan na bivanje in delo v Sloveniji. Mladi strokovnjaki ne bodo več odhajali v tujino, če jim domovina omogoči varen dom in finančno stabilnost ob zasnovi družine.
Stanovanjska svoboda: Namesto negotovih najemniških razmerij mladim omogočimo lastniški kapital, ki je osnova za stabilno okolje, v katerem odraščajo otroci.
Ekonomski multiplikator: Sredstva bodo spodbudila gradbeni sektor in obnovo podeželja, hkrati pa bodo zagotovila novo generacijo delovne sile, ki bo v prihodnosti polnila pokojninsko in zdravstveno blagajno.
Finančna vzdržnost: Ukrep ne predstavlja zgolj stroška, temveč strateško naložbo. Za 10.000 udeleženk letno bi država namenila približno 0,33 % BDP-ja. Ta znesek je neznaten v primerjavi s stroški, ki bi jih Slovenija utrpela zaradi staranja prebivalstva, kolapsa pokojninskega sistema in uvoza tuje delovne sile.

[bookmark: _Toc223698929]Zakaj je »Kredit za prihodnost« dober predlog?
1. Rešuje vzrok, ne le simptomov: Trenutni otroški dodatki ne pomagajo mladi družini priti do stanovanja. Naš predlog družini takoj podeli investicijski kapital. Brez stanovanja ni družine – naš ukrep to demografsko blokado odpravlja v trenutku.
2. Nagrajuje biološko optimalen čas: S bonusom za otroke pred 27. letom starosti matere država ne le spodbuja rodnost, ampak tudi varuje zdravje žensk. Manj bo zapletov pri porodih in manj potreb po dragih postopkih umetne oploditve (IVF), ki jih zdaj plačuje zdravstvena blagajna.
3. Srednji razred ni več pozabljen: Trenutni sistem otroških dodatkov je vezan na dohodkovne razrede (cenzus), kar pomeni, da mladi strokovnjaki z višjimi plačami pogosto ne dobijo ničesar. KZP kredit je univerzalen – spodbuja tiste, ki največ prispevajo v družbo, da ostanejo v Sloveniji in si tukaj ustvarijo dom.
4. Psihološki učinek »odpisa«: Ljudje psihološko bolj cenimo odpis dolga kot prejemanje dodatkov. Ko mlada mati vidi, da je z enim porodom njena obveznost do banke padla za 15.000 EUR, dobi občutek varnosti in zmagoslavja, kar vodi v odločitev za drugega in tretjega otroka.
Zaključek: S Kreditom za prihodnost stranka Resni.ca ne ponuja miloščine, temveč partnerstvo. Država mladim zagotovi temelje za dom, mladi državi zagotovijo prihodnost. Za Slovenijo, ki ne izumira, ampak raste.



[bookmark: _Toc223698930]ZUNANJE ZADEVE
V stranki Resni.ca razumemo kompleksnost mednarodnega okolja, v katerem se trenutno nahajamo, skladno s tem ponujamo tudi rešitve. Naj najprej spomnimo, da so zametki vseh kriz, v katerih smo se znašli, v pol-pretekli neoliberalni globalni strukturi, ki je (a) razgradila vlogo nacionalnih držav, (b) koncentrirala globalni kapital ter mu (c) podredila globalno politiko ter ključne inštitucije, ki skladno z interesom vladajočih elit prek različnih organizacij potiskajo svoj interes namesto interesa množic. Ne glede na to, ali gre v posameznem trenutku za interes farmacevtskih, orožarskih, energetskih ali kakršnih koli drugih elit, je ozaveščenemu državljanu jasno, da so politike, ki se mu servirajo, ne le v obratnem interesu do njega samega in družbe kot celote, temveč so tudi v nasprotju z zdravim razumom.

V odnosu do opisanih stanj smo bili z vso politiko preteklih tridesetih let nemočni, ker je uspešen upor v obstoječi politični arhitekturi možen le prek organizirane in usmerjene politične aktivnosti, ki se koncentrira v ustrezni politični stranki, ki zastopa interes ljudi v odnosu do elit in ob ustrezni politični podpori poskrbi za povratek države kot družbene in politične skupnosti, ki primarno skrbi za svoj neločljivi del – ljudstvo. Ključno je namreč vprašanje ideološkega in realno-političnega konflikta med liberalno demokracijo in principi suverenizma, ki jih v stranki Resni.ca čvrsto zagovarjamo.

Pri suverenistični demokraciji ima najvišjo oblast ljudstvo, to pa je kot vedno neločljivo vezano na državo. Ko pride do razkoraka v interesu med tistim, kar ljudstvo prepozna kot lasten interes in tistim, kar mu kot interes narekujejo mednarodne organizacije, striktno zagovarjamo, da mora prevladati interes matičnega ljudstva. Tudi, če smo v določenem zgodovinskem momentu pristopili k posameznim mednarodnim organizacijam, to ne pomeni, da smo nanje prenesli dobršen del svoje suverenosti. Če je interes, ki ga mednarodne organizacije narekujejo, skladen z interesom ljudstva, ni težav, v obratnem pa mora prevladati primat prvega, sicer se odmikamo od prave demokracije, vsak zunanji poskus vpliva na politiko Slovenije, pa razumemo kot politični pritisk.

Če je Evropska unija zveza suverenih držav, mora tudi upoštevati voljo suverenih držav kot ultimativno. Kot srednje-evropska država smo neodtujljivi center Evrope in tako se moramo tudi obnašati. Bit EU in NATO ne pomeni, da moramo sprejeti vazalni hierarhični odnos, temveč da moramo prepoznati svoj lastni nacionalni interes in se skladno z njim tudi ravnati. Protiargument majhnosti zavračamo, saj se vedno lahko povezujemo s podobno mislečimi, število teh pa bi z večjo demokratizacijo EU in NATO po opisanem zgledu le še raslo. V mednarodnem prostoru si prizadevamo graditi mostove in ne blokovsko iskati sovražnikov tam, kjer nismo nikakor ogroženi, kot je to npr. pri vprašanju »ukrajinske krize« in ostalih odprtih perečih mednarodnih vprašanj. Zato zavračamo tudi oboroževanje z namenom podpiranja akterjev v konfliktu, a se zavedamo, da moramo tudi vojaško poskrbeti za lastno nacionalno varnost in suverenost z ustrezno modifikacijo slovenske vojske.

Kot kaže bo šel svet trenutno v dve potencialni smeri: ozke globalne elite bodo bodisi dokončno koncentrirale vso globalno finančno moč v svojih rokah ter si dokončno podredile globalno politiko, ali pa bo prišlo intenzivneje do oblikovanja več globalnih centrov moči, ki bodo vse intenzivneje prevzemali lastnosti imperija, države pa se bodo vedno bolj zatekale k povratku k lastni suverenosti kot zaščite pred tistim, kar bo ljudstvo posamezne prepoznalo kot škodljiv zunanji vpliv za vrednote, predstave ter način življenja ljudstva posamezne.

Ni presenečenje, da prevzemajo imperialne vloge držav znotraj svojih interesnih con predvsem ZDA, RF in LRK, a je presenečenje, da se EU s skoraj še enkrat večjim človeškim potencialom, kot npr. ZDA, obnaša popolnoma zgubljeno, brez neke resne strategije ter suverene politike. Čuti se odsotnost vsakršne vizije: če se ZDA s Trumpom in LRK zatekata k državi kot agentom koncentracije in akumulacije kapitala skladno z lastnostmi nacionalnega kapitala, kar s pridom vlagajo v energetsko in tehnološko moč, je EU z mlahavo, nevizionoarsko in popolnoma impotentno politiko zaostala na celotni fronti. Zato je poslanstvo stranke Resni.ca striktno zagovarjati interes ljudstva Slovenije in hkrati ob povezavi s ­podobnimi političnimi subjekti v mednarodnem prostoru poskrbeti tudi za izvoz tovrstne politike v svoje neposredno mednarodno-evropsko okolje.



[bookmark: _Toc223698931]SOCIALNA VARNOST

[bookmark: _Toc223698932]Socialni transferji
V osnovi nobeno vsesplošno deljenje socialnih pomoči ni pošteno in ne bi smelo biti samo po sebi upravičeno. Zavedati se je treba, da je za to, da se nekomu nekaj da, treba nekomu drugemu nekaj vzeti. Praviloma se to zgodi neprostovoljno. Po našem prepričanju je koncept socialnih transferjev v Sloveniji popolnoma zgrešen, saj so socialni transferji izgubili svoj primarni pomen, tj. pomoč ljudem v stiski. Politika jih je zlorabila kot instrument dohodkovne politike za nabiranje političnih točk, predvsem v smeri prerazporejanja ustvarjenega bogastva k svojemu volilnemu telesu. To, do česar bi morali biti ljudje v Sloveniji upravičeni, je zgolj svobodna udeležba na trgu dela in predvsem, da jim zasluženega država ne pobere, ampak pusti vsakemu posamezniku, da z ustvarjenim prosto razpolaga. Ker ima vsaka populacija nek majhen delež ljudi, ki se iz različnih razlogov znajdejo na popolnem socialnem dnu in si v nekem trenutku niso sposobni pomagati sami, zagovarjamo, da bi morali biti instrumenti državne socialne politike namenjeni predvsem slednjim.

Žal je trenutni sistem že tako izkrivljen, da brez socialnih transferjev ne bi zmogel preživeti dobršen del prebivalstva, zatorej je potrebna tudi kratkoročna reforma sistema. V trenutnem sistemu imamo cenzuse oziroma dohodkovne razrede, znotraj katerih so določene skupine ljudi upravičene do določenih denarnih sredstev, ne da bi morale za to kar koli storiti v zameno. Po drugi strani ljudje, ki se znajdejo zunaj teh administrativno določenih razredov, niso upravičeni do ničesar. Ta sistem ne samo da je nepravičen, omogoča tudi toliko zlorab, da je že sam po sebi izgubil namen.

Izvedena bo popolna revizija socialnih transferjev. Ljudem, ki so zares potrebni pomoči, ki so dela nezmožni, se bodo socialni transferji povišali. Sredstva bodo zagotovljena s tem, da bodo socialni transferji ukinjeni za tiste dela zmožne ljudi, ki jih v tem trenutku izkoriščajo.

Prav tako bomo odpravili socialni turizem, ki je v Sloveniji zelo razširjen. Pravico do socialnih transferjev bomo vezali na državljanstvo, kakor bomo preprečili zlorabo le teh. Vse to bo doprineslo k temu, da ne bo poplave socialnega turizma in da ne bodo imeli delovno sposobni ljudje možnosti nelegitimno črpati državnega denarja. Tudi s tem bo zagotovljeno povečanje sredstev za tisti del državljanov, ki socialne transferje nujno potrebujejo za človeka dostojno življenje.

[bookmark: _Toc223698933]Problematika invalidov
V Državljanskem gibanju Resni.ca se zavedamo problematike invalidov, zato smo tudi na tem področju aktivni:

f) Smo podpisniki sodelovanja z Nacionalnim svetom invalidskih organizacij Slovenije (NSIOS).

g) Zavzemamo se za inkluzijsko družbo oz. družbo vključevanja, za nediskriminacijo, vključenost, enakopravnost, enakost, opolnomočenje vseh invalidov, oseb s telesno okvaro ali drugimi oblikami invalidnosti (slepi, slabovidni, naglušni, gluhi ter ostali).

h) Naša zakonodaja je poskrbela za neke zakonske okvirje, ki so žal zaradi podzakonskih aktov za invalidne osebe neživljenjski, saj politika ne poskrbi, da so enakovredni socialni partner v dialogu. Zato smo v Resni.ci odločeni, da se trenutna zakonodaja temeljito pregleda in prevetri. Ob tem je ključnega pomena, da so invalidi v dialogu enakovreden partner vse do realizacije oz. izvrševanja sprejetega zakona.

i) Glede prejemkov smo mnenja, da človek ne bi smel biti odvisen od socialnih transferjev, kadar je za delo sposoben. Enakega mnenja smo tudi kadar gre za invalide, kateri so za delo sposobni po svojih zmožnostih, saj se s tem ohranja človeško dostojanstvo in integriteta. Za delo, ki ga opravijo, morajo prejeti enako plačilo kot pri neinvalidnih osebah, brez diskriminacije in izkoriščanja.

j) Invalidom, ki so delovno nesposobni, se omogoči socialni status in prejemki, ki so človeka dostojni ter pokrivajo življenjske potrebe in stroške v skladu z rastjo življenjskih potrebščin. Hkrati se ostale pripomočke, ki jih potrebujejo oz. specialne obravnave kot so fizioterapija, delovna terapija, rehabilitacija krijejo iz javnega denarja.

k) V Resni.ci se prav tako zavzemamo za odpravo dopolnilnega zdravstvenega zavarovanja, kar imamo zapisano v programski točki o zdravstvu, saj bo denarja dovolj, ko se lotimo odprave sistemske korupcije.

l) Nenazadnje je Slovenija podpisnik Konvencije združenih narodov o pravicah invalidov, ki jo moramo upoštevati, zato se bomo zavzemali, da se 2929 invalidnim osebam, ki jim je bila 2. 1. 2022 odvzeta volilna pravica, le-ta vrne, saj je to ustavna pravica vsakega državljana Republike Slovenije.



[bookmark: 26.__Promoviranje_ekonomije_konoplje_in_][bookmark: 27.__Problematika_mučenja_živali][bookmark: _Toc223698934]IZOBRAŽEVANJE, ZNANOST IN ŠPORT

[bookmark: 5._Resni.START][bookmark: _Toc223698935]Resni.START
Projekt Resni.START predstavlja dolgoročno razvojno vizijo za Slovenijo, ki gradi prihodnost na zaupanju v mlade generacije.

Država bi ob rojstvu vsakega otroka odprla poseben varčevalni račun in nanj nakazala 500 evrov začetnega kapitala. Vsako leto bi se na ta račun dodal določen znesek iz proračuna, ki bi se oplemenjeval skozi stabilne naložbene mehanizme.

Ko posameznik dopolni 18 let, bi lahko ta sredstva uporabil izključno za namen, ki krepi njegovo osebno in družbeno odgovornost: za izobraževanje, reševanje prvega stanovanjskega problem ali zagon podjetniške dejavnosti (prva zaposlitev).

Cilj projekta Resni.START je ustvariti sistem, ki vsakemu otroku v Sloveniji zagotovi enakovredno izhodišče. S tem bi vzpodbujali rodnost, ljudje bi si upali imeti (večje) družine, prav tako bi preprečevali beg v tujino. Projekt je tudi pokazatelj, da je država resnično partner njegovega življenja – ne skozi privilegije, ampak skozi pošteno priložnost za začetek.



[bookmark: 28.__Reforma_šolstva][bookmark: _Toc223698936]Reforma šolstva
Država, ki zanemari šolstvo, zanemari svojo prihodnost. Narod, ki podceni učitelja, podceni samega sebe. Izobraževanje ni strošek, temveč najvišja razvojna investicija suverene države. Brez znanja ni gospodarske moči. Brez vzgoje ni zdrave družbe. Brez učitelja ni prihodnosti.

Izobrazba pomeni oblikovati obraz, obraz posameznika in obraz naroda. Šola ne prenaša le informacij, temveč oblikuje človeka: njegovo znanje, značaj, delovne navade, pogum za odgovornost in zvestobo vrednotam. Šolstvo je temeljni steber države in njene dolgoročne razvojne strategije. Če je ta steber šibak, je šibka tudi prihodnost. Če je trden, je trdna tudi država.

Stroko mora voditi znanje, znanje pa mora vedno spremljati zdrava pamet. Šolstvo mora znati gledati naprej – razumeti družbene trende, slediti tehnološkemu razvoju in prepoznavati dejanske potrebe trga dela – a hkrati ostati zasidrano v svojem poslanstvu. Ni zgolj servis gospodarstvu, temveč varuh kulture, jezika, identitete in vrednot.

Šola uči samooskrbe, samostojnosti in osebne odgovornosti. Vzgaja posameznika, ki zna poskrbeti zase, za svojo družino in za skupnost. Uči ga spoštovanja dela, reda in znanja. Hkrati ga odpira svetu, spodbuja sodelovanje in razumevanje različnosti, vendar vedno na trdnih temeljih lastne identitete. Le tisti, ki ve, kdo je, lahko samozavestno stopa v svet.

Šola privzgaja ljubezen do domovine in spoštovanje do države kot skupnega prostora odgovornosti. Ne kot ideološko geslo, temveč kot zavest, da je država skupni projekt vseh generacij. Le notranje samostojen, strokovno usposobljen in vrednotno zasidran posameznik lahko gradi suvereno državo. In le suverena država lahko svojim državljanom zagotovi svobodo, dostojanstvo in varno prihodnost.

Na tej viziji temelji program suverenega šolstva. Program, ki znanje, odgovornost, zdravo pamet ter iskanje in spoštovanje resnice postavlja v središče razvoja Slovenije.

[bookmark: _Toc223698937]RESNI.START
Projekt Resni.START postavlja temelj demografski in razvojni politiki države. Ob rojstvu vsakega otroka država odpre poseben varčevalni račun in nanj nakaže 500 evrov začetnega kapitala. Vsako leto se na ta račun doda proračunski prispevek, sredstva pa se varno in dolgoročno oplemenitijo.

Ob dopolnjenem 18. letu posameznik sredstva uporabi za izobraževanje, prvo stanovanje ali zagon podjetniške poti. Projekt zagotavlja enakovredno izhodišče za vse otroke, spodbuja rodnost, zmanjšuje socialne razlike in krepi zaupanje mladih v lastno državo.

	KATEGORIJA
	TRENUTNI MODEL
	MODEL RESNI.CE IN UČINEK

	Podpora mladim – demografska in razvojna politika mladih
	Brez finančnega dodatka ob rojstvu otroka; začetek študija, stanovanja ali podjetništva je močno odvisen od socialnega položaja družine.
	Ob rojstvu 500 € + letni prispevki na osebni račun; raba sredstev ob 18. letu za izobraževanje, prvo stanovanje ali podjetniško pot; učinek: enakovrednejše izhodišče, spodbuda rodnosti, večja samostojnost mladih



[bookmark: _Toc223698938]STABILNO FINANCIRANJE ŠOLSTVA
Delež javnih sredstev za vzgojo in izobraževanje preseže 6 % BDP. Dodatna sredstva se usmerijo neposredno v pedagoški proces – v plače učiteljev, izboljšanje pogojev dela, strokovno podporo ter kakovost pouka. Financiranje postane dolgoročno stabilno in predvidljivo, saj je šolstvo razvojna investicija države, ne proračunska postavka za varčevanje.

	KATEGORIJA
	TRENUTNI MODEL
	MODEL RESNI.CE IN UČINEK

	Financiranje
	Ca. 5,1 % BDP
	Nad 6 % BDP, stabilnost in razvoj šolstva



[bookmark: _Toc223698939]NACIONALNI STROKOVNI SVET ('NACIONALNA ZBORNICA')
Strokovna javnost nima sistemsko zagotovljenega, avtonomnega organa, ki bi zavezujoče sooblikoval zakonodajo. Odločitve so pogosto pretežno politične, pristojnosti med deležniki niso jasno razmejene, ravnateljska imenovanja pa nimajo enotne strokovne potrditve.

Za zagotovitev suverenosti stroke se ustanovi Nacionalni strokovni svet vzgoje in izobraževanja ('Nacionalna zbornica') kot avtonomen, zakonsko opredeljen organ, financiran neposredno iz proračunske postavke, potrjene v Državnem zboru. Svet združuje predstavnike učiteljev, ravnateljev, dijakov, študentov, univerz, raziskovalne sfere in drugih strokovnih deležnikov. Njegova naloga je sooblikovanje zakonodaje, podajanje zavezujočih strokovnih mnenj k sistemskim spremembam ter strateško usmerjanje razvoja šolstva.

Nacionalni strokovni svet deluje kot organ za strokovna, razvojna in sistemska vprašanja šolstva ter sooblikovanje zakonodaje, medtem ko sindikat ostaja legitimni predstavniki zaposlenih na področju delovnopravnih vprašanj, plač in kolektivnih pogajanj. Funkcije se ne podvajajo, temveč dopolnjujejo. Vsak deležnik deluje na svojem jasno določenem področju, kar preprečuje zamegljevanje odgovornosti in krepi preglednost odločanja. Takšna razmejitev omogoča stabilen dialog, zmanjšuje konflikte interesov in utrjuje strokovno suverenost sistema ob hkratnem spoštovanju sindikalne vloge.

Znotraj sveta deluje tudi sekcija ravnateljev, ki ima jasno določeno vlogo pri kadrovskih vprašanjih, vključno s potrditvijo imenovanja ravnateljev po postopku izbire na ravni sveta zavoda. Odgovornost ravnatelja se tako poveže z večjo strokovno legitimnostjo in jasnimi merili. Stroka soodloča o ključnih vprašanjih in ostaja suverena, depolitizirana ter razvojno usmerjena.

Vzpostavi se tudi neposredna in redna komunikacija med ministrstvom in ravnatelji. Posvetovanja niso več formalna, temveč vsebinska in pravočasna. Ravnatelji kot operativni vodje šol postanejo enakovredni sogovorniki pri pripravi sprememb, ki vplivajo na delovanje sistema. Tako se okrepi zaupanje, izboljša pretočnost informacij in zmanjša občutek odtujenosti med terenom in državno ravnjo.

Le stabilno financiran, racionalno upravljan in strokovno suveren sistem lahko zagotovi dolgoročno kakovost, predvidljivost in razvojno moč slovenskega šolstva.

	[bookmark: _Hlk223465362]KATEGORIJA
	TRENUTNI MODEL
	
	MODEL RESNI.CE IN UČINEK

	Suverenost in moč šolske stroke
	Šolske stroke in ravnatelji brez vpliva na zakonodajo in strateške, sistemske odločitve, zanemarljive pristojnosti pri kadrovanju
	
	Ustanovitev Nacionalnega strokovnega sveta ('Nacionalna zbornica'), zakonska avtonomija, sooblikovanje zakonodaje, pristojnosti pri imenovanju ravnateljev, strokovna depolitizacija sistema



[bookmark: _Toc223698940]REVIZIJA DELOVNIH MEST, PRISTOJNOSTI MINISTRSTVA IN MREŽE PODPORNIH ZAVODOV
Izvedli bomo celovito revizijo delovnih mest, procesov in pristojnosti na ministrstvu ter v mreži javnih zavodov. Odpravijo se podvajanja nalog, poenostavijo administrativni postopki ter racionalizirajo podporna struktura in stroški. Sredstva se prerazporedijo tja, kjer ustvarjajo največjo vrednost – v šole, učilnice in neposredno delo z učenci. Sistem mora služiti učitelju in učencu, ne obratno.

	KATEGORIJA
	TRENUTNI MODEL
	
	MODEL RESNI.CE IN UČINEK

	Delovna mesta, naloge ministrstva in mreže podpornih struktur in njihove pristojnosti
	Podvajanje nalog, administrativne obremenitve in razpršene pristojnosti v ministrstvu ter podpornih zavodih povečujejo stroške in birokracijo
	
	Celovita revizija delovnih mest, procesov in pristojnosti, odprava podvajanj, racionalizacija stroškov in prerazporeditev sredstev za birokracijo v šole ter pouk



[bookmark: _Toc223698941]UČITELJ KOT STRATEŠKI POKLIC DRŽAVE
Pomanjkanje pedagogov v Sloveniji postaja izrazit in sistemski problem, ki že vpliva na delovanje šol ter dolgoročno ogroža kakovost izobraževanja. Primanjkljaj kadra ni več zgolj organizacijsko vprašanje, temveč razvojno vprašanje države. Če država ne zagotovi ustreznih pogojev, bo pomanjkanje učiteljev postalo ena največjih ovir slovenskega šolstva.

Učiteljski poklic postane strateški poklic države. Učitelj oblikuje vse druge poklice in nosi eno najodgovornejših družbenih vlog. Plače učiteljev se občutno povečajo in postanejo primerljive z drugimi zahtevnimi poklici v javnem sektorju. Plačilo mora odražati odgovornost, zahtevnost in vpliv, ki ga ima učitelj na razvoj posameznika in družbe.

Učitelju se zagotovi jasno zakonsko zaščitena strokovna avtonomija ter pravna in institucionalna podpora pred neutemeljenimi pritiski, grožnjami in nasiljem. Varno delovno okolje je temelj kakovostnega poučevanja. Anonimne pritožbe in prijave morajo postati nične, nanje več ne bo treba odgovarjati.

Zmanjšanje birokratskih obremenitev in racionalizacija podpornih struktur omogočata, da se učitelj posveti svojemu temeljnemu poslanstvu – poučevanju in vzgoji. Le strokovno samozavesten, finančno stabilen in sistemsko podprt učitelj lahko zagotovi kakovostno in suvereno šolstvo.

	KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Status in kadrovska (ne)stabilnost učiteljev
	Pomanjkanje učiteljev, staranje kadra, nizka privlačnost, nizek ugled poklica
	Učitelj opredeljen kot strateški poklic države, sistemski ukrepi za dolgoročna kadrovska stabilnost sistema

	Delovni pogoji, strokovna avtonomija in varnost pedagoških delavcev
	Nejasno zaščitena avtonomija, pritiski, grožnje, tudi anonimne, preobilica birokracije
	Zakonska zaščita strokovne avtonomije, pravno-institucionalna zaščita učiteljev, svetovalna pomoč, ničnost anonimnih prijav, debirokratizacija učiteljskega poklica, osredotočenje na učni proces



[bookmark: _Toc223698942]REFORMA SISTEMA NAPREDOVANJA PEDAGOŠKIH DELAVCEV
Obstoječi sistem napredovanja pedagoških delavcev je tog, administrativno preobremenjen in v določenih segmentih celo demotivacijski. Namesto da bi spodbujal strokovno odličnost, inovativnost in nadpovprečno delovno angažiranost, v praksi pogosto zavira ambiciozne posameznike.

Eden izmed ključnih problemov je omejitev, po kateri lahko pedagoški delavec v posameznem napredovalnem obdobju napreduje največ za tri plačne razrede, ne glede na to, ali hkrati izpolni pogoje za preskok v višji naziv. Takšna ureditev dejansko kaznuje tiste, ki so pripravljeni vložiti nadpovprečen strokovni napor, prevzemati dodatne naloge, voditi projekte, razvijati nove programe ali nadgrajevati svoje kompetence. Sistem s tem pošilja napačno sporočilo: dodatno delo in nadpovprečni rezultati niso ustrezno vrednoteni.

Predlagamo prenovo sistema napredovanj, ki bo temeljila na naslednjih načelih:
· odprava omejitve napredovanja na največ tri plačne razrede v primeru hkratnega izpolnjevanja pogojev za višji naziv,
· jasna, merljiva in strokovno utemeljena merila za hitrejše napredovanje nadpovprečno uspešnih posameznikov,
· večje vrednotenje praktičnih dosežkov, inovacij v poučevanju, sodelovanja z gospodarstvom ter mentorstva mlajšim kolegom.

Takšna reforma je še posebej pomembna za poklicne in tehnične srednje šole, kjer je pridobivanje kadra iz stroke izjemno zahtevno. Strokovnjaki iz gospodarstva se pri morebitnem prehodu v šolstvo pogosto soočijo z občutnim padcem prihodkov, hkrati pa imajo lahko prevzete finančne obveznosti (npr. stanovanjske kredite), ki presegajo njihovo začetno plačo v javnem sektorju. Če želimo v šole pripeljati kakovosten kader z realnimi izkušnjami iz prakse, mora sistem omogočati hitrejše in finančno smiselno napredovanje.

Šolski sistem ne sme zavirati ambicioznih in uspešnih posameznikov, temveč jih mora prepoznati, zadržati in ustrezno nagraditi. Le tako bomo ustvarili okolje, ki spodbuja strokovno rast, dviguje kakovost poučevanja ter dolgoročno krepi ugled in učinkovitost slovenskega šolstva.

Ravnatelji pridobijo večjo avtonomijo pri mesečni finančni stimulaciji kakovostnega dela, projektnega dela, mentorstva in dodatnih obremenitev, pri internem napredovanju ter oceni dela učiteljev in tudi sicer pri vodenju šole. Odgovornost ravnatelja se jasno poveže s pristojnostjo odločanja. Šole postanejo razvojne skupnosti, delovno okolje, ki omogoča nagrajevanje dobrega dela, finančne stimulacije za nadpovprečno delo, ne pa zgolj administrativne enote.

	KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Napredovanje pedagoških delavcev
	Omejeno napredovanje (največ trije plačni razredi), slabo nagrajevanje dovolj nadpovprečnega dela ter strokovnjakov iz prakse, zelo omejene možnosti za ravnatelje pri nagrajevanju in finančni stimulaciji pedagoških delavcev
	Odprava omejitev, jasna merila za hitrejše napredovanje ter boljše vrednotenje inovacij in mentorstva, večja avtonomija ravnateljev pri finančni stimulaciji, večja motivacija, privlačnost poklica in kakovost pouka



[bookmark: _Toc223698943]FIZIČNA OSEBA KOT TEMELJNI NOSILEC VZGOJE IN IZOBRAŽEVANJA
Vzgojno-izobraževalni sistem Republike Slovenije temelji na jasnem načelu: fizična oseba je edini neposredni in pravno legitimni nosilec vzgoje in poučevanja otrok in mladostnikov. Tehnološki razvoj in digitalizacija sta pomembna podporna elementa sodobne šole, ne smeta pa nadomestiti osebnega odnosa med učiteljem in učencem.

Vzgoja ni zgolj prenos informacij, temveč proces oblikovanja osebnosti, vrednot in odgovornosti. Otrok razvija identiteto skozi odnos z avtoriteto, uči se sodelovanja, empatije in spoštovanja skozi neposredno interakcijo. Brez osebnega stika se znanje reducira na podatke, šola pa izgubi svojo temeljno socializacijsko funkcijo.

Mehke veščine, kot so komunikacija, samodisciplina, reševanje konfliktov, spoštovanje in odgovornost, nastajajo v realnem odnosu, ne preko zaslona. Fizična prisotnost učitelja omogoča takojšnjo povratno informacijo, zaznavanje čustvenega stanja učenca ter prilagajanje pedagoškega pristopa posamezniku. Enako pomemben je prenos življenjskih in strokovnih izkušenj, etičnih dilem in osebnega zgleda, ki ga ne more nadomestiti noben algoritem ali umetna inteligenca.

Zato se zakonsko jasno določi, da je nosilec vzgojno-izobraževalnega procesa v javnih in zasebnih vrtcih ter šolah fizična oseba z ustrezno strokovno in pedagoško usposobljenostjo. Digitalna orodja, umetna inteligenca in druge tehnološke rešitve so lahko le podporni instrumenti. Pravna, strokovna in etična odgovornost za vzgojo in poučevanje je vedno vezana na konkretno osebo.

Takšna ureditev varuje dostojanstvo pedagoškega poklica, krepi avtoriteto znanja ter ohranja šolo kot prostor človeškega odnosa, ne kot zgolj distribucijski kanal informacij. Gre za razvojno odločitev države, ki želi vzgajati samostojne, odgovorne in socialno zrele posameznike.

	KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Zakonska opredelitev nosilca vzgoje in izobraževanja
	Zakonodaja izrecno ne določa, da je fizična oseba edini nosilec vzgojno-izobraževalnega procesa
	V zakon se vnese določba, da je vzgojno-izobraževalni proces vezan izključno na fizično osebo, osebna odgovornost, tehnologija le podpora 



[bookmark: _Toc223698944]REFORMA PEDAGOŠKEA ŠTUDIJA
Kakovost šolstva se začne pri kakovosti izobraževanja učiteljev, ki je prav tako pomembno za mlade pri odločitvi za pedagoški poklic. Pedagoški študij se zato temeljito prenovi in okrepi s praktičnim, strokovnim in razvojno usmerjenim pristopom.

Pripravništvo in strokovni izpit se vključita v magistrski študij. Zadnje leto študija poteka kot sistemsko praktično usposabljanje na šoli pod mentorstvom izkušenih učiteljev. Študent že v času študija prevzema odgovornost v razredu in pridobiva realne izkušnje v šolskem okolju.

Po zaključku študija je učitelj strokovno, didaktično in pedagoško usposobljen za samostojno delo. Pripravništvo je vezano na šolo, kjer se kandidat lahko zaposli, kar zagotavlja neposreden in stabilen prehod iz študija v poklic ter zmanjšuje negotovost mladih diplomantov.

Predmetniki pedagoških programov se posodobijo in bolj povežejo s prakso. Večji poudarek dobijo vodenje razreda, komunikacija s starši, delo z otroki s posebnimi potrebami, digitalna didaktika, kritična raba umetne inteligence ter sodobne učne metode. Teorija in praksa postaneta neločljivo povezani.

Štipendije za študente pedagoške stroke morajo znašati najmanj 500 evrov mesečno, s čimer postane študij pedagogike konkurenčen drugim deficitarnim področjem. Mladi morajo že med študijem občutiti, da država njihov poklic prepoznava kot strateško pomemben.

S tem se vzpostavi jasna, strokovno utemeljena in praktično naravnana pot do učiteljskega poklica, ki zagotavlja kakovost, stabilnost in dolgoročno kadrovsko vzdržnost slovenskega šolstva. Študijski jezik na slovenskih univerzah ostaja slovenščina.

	[bookmark: _Hlk223263295]KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Pedagoški študij, pripravništvo, strokovni izpit
	Preveč teoretično naravnan študij, premalo prakse, predolga pot do zaposlitve
	Pripravništvo in strokovni izpit vključena v študij, sprememba predmetnika, takojšnja popolna usposobljenost po koncu študija za delo na šoli, neposredni prehod v zaposlitev

	Štipendije
	Prenizke štipendije (150–300 € na mesec), nekonkurenčnost štipendij
	Štipendije v višini 500 € na mesec, konkurenčnost štipendij 



[bookmark: _Toc223698945]REFORMA VPISA NA FAKULTETE
Vpis na visokošolske programe se uredi po kombiniranem modelu, ki poleg splošne mature in ocen v zadnjih letnikih srednje šole vključuje tudi strokovno prilagojene sprejemne izpite ter preverjanje osebnostnih in socialnih kompetenc tam, kjer je to ključno za opravljanje poklica. Matura in ocene same po sebi ne morejo vedno zagotoviti ustrezne presoje primernosti kandidata za poklice, ki vključujejo delo z ljudmi.

Pri študijih, kot so medicina, zdravstvena nega, pedagogika, psihologija, pravo, socialno delo, svetovalne službe ipd., se uvede dodatno preverjanje motivacije, empatije, komunikacijskih sposobnosti, etične zrelosti ter sposobnosti dela z ljudmi. Cilj ni izključevanje, temveč zagotavljanje strokovne in osebnostne primernosti za odgovorne poklice, ki neposredno vplivajo na življenje drugih.

Takšen model omogoča, da fakultete pridobijo najustreznejši in najbolj motiviran kader za posamezni poklic, hkrati pa se krepi kakovost študija, zmanjšuje osip ter povečuje dolgoročna strokovna stabilnost posameznih področij. Vpis na fakulteto tako postane premišljena odločitev, ki povezuje znanje, sposobnosti in osebnostno zrelost z odgovornostjo do družbe in poklica.

	KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Vpis na fakultete
	Prevladujoč kriterij so matura in ocene; omejeno preverjanje osebnostne primernosti za poklice z delom z ljudmi
	Kombinirani model: matura + sprejemni izpiti + preverjanje osebnostnih kompetenc pri reguliranih poklicih; fakultete pridobijo najustreznejši in najbolj motiviran kader; višja kakovost študija, manjši osip in večja strokovna stabilnost



[bookmark: _Toc223698946]DODATNA PRENOVA UČNIH NAČRTOV
Današnji šolski sistem, zasnovan v industrijski dobi, ne odgovarja več v celoti na potrebe sodobne družbe. Svet se spreminja hitreje kot kadarkoli prej in zahteva kreativnost, prilagodljivost, kritično mišljenje ter sposobnost reševanja kompleksnih problemov. Kljub temu šolska praksa še vedno prepogosto spodbuja predvsem reprodukcijo informacij in 'učenje na pamet', kar zavira samostojno razmišljanje in inovativnost.

Učni načrti ostajajo preobsežni. Del vsebin nima neposredne povezave z razvojem življenjskih kompetenc, temveč ustvarja nepotrebne obremenitve za učence in njihove družine. Temeljno poslanstvo osnovne šole mora biti razvoj temeljnih znanj ter vzgoja posameznika, ki zna razmišljati, sodelovati in odgovorno živeti.

Zato se učni načrti razbremenijo nepotrebnega balasta in usmerijo v temeljna znanja, kritično mišljenje, ustvarjalnost ter reševanje problemov. Poseben poudarek se nameni krepitvi temeljnih pismenosti – bralne, matematične in naravoslovne. Brez trdnih temeljev razumevanja besedila, logičnega sklepanja in znanstvenega mišljenja ni mogoče graditi višjih kompetenc. V zgodnjih letih šolanja se okrepi sistematično utrjevanje bralne kulture, razumevanja prebranega, matematičnega mišljenja ter eksperimentalnega pristopa k naravoslovju. Temeljna znanja postanejo osnova celotnega izobraževalnega sistema in predpogoj za dolgoročno razvojno stabilnost države.

V kurikulum se sistematično vključijo vsebine samooskrbe, finančne pismenosti, podjetništva, zdravega življenjskega sloga ter temeljnih moralnih in etičnih vrednot. Šola spodbuja samostojnost, odgovornost in zavedanje pomena osebne ter ekonomske suverenosti, hkrati pa krepi empatijo, medsebojno spoštovanje in sprejemanje različnosti.

	KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Učni načrti
	Preobsežni učni načrti, poudarek na faktografski reprodukciji znanja
	Razbremenitev balasta, poudarek na temeljnih znanjih, kritičnem mišljenju in reševanju problemov

	Osnovna znanja, temeljna pismenost
	Upad bralne, matematične in naravoslovne pismenost
	Sistematična krepitev bralne kulture, matematičnega mišljenja in eksperimentalnega naravoslovja

	Znanje za uspešno in zdravo življenje 
	Pomanjkljiva sistemska vključitev praktičnih znanj in aktualnih vsebin
	Vključitev samooskrbe, finančne pismenosti, podjetništva, zdravega življenjskega sloga ter etičnih vrednot v učni načrt bodisi kot samostojni predmet bodisi kot del obvezne vsebine v že obstoječe predmete



[bookmark: _Toc223698947]REFORMA NA PODROČJU INFORMATIKE 
Digitalna pismenost je danes temeljna kompetenca, primerljiva z bralno, matematično in naravoslovno pismenostjo. Slovenski osnovnošolski sistem kljub temu ne zagotavlja enotnega, sistematičnega in kakovostnega znanja informatike. Predmet je večinoma izbiren, izvedba je neenotna, vsebine pa pogosto omejene na osnovno rabo orodij. Posledica je neenakost med učenci, podvajanje snovi v srednjih šolah in razkorak med šolo ter realnimi potrebami trga dela.

Informatika ni zgolj uporaba računalnika. Gre za razumevanje delovanja digitalnih sistemov, algoritmično in logično razmišljanje, varno in etično rabo tehnologije, kritično presojo informacij ter razumevanje umetne inteligence. To je znanje, ki prežema vse poklice, javno upravo, gospodarstvo in demokratične procese. Če teh vsebin ne uvedemo sistematično že v osnovni šoli, zamujamo ključno razvojno obdobje otrok.

Zato se informatika uvede kot obvezen in nacionalno standardiziran predmet v zadnji triadi osnovne šole. Predmet ni namenjen zgodnjemu intenzivnemu delu z zasloni, temveč starostno prilagojenemu razumevanju digitalnega sveta v obdobju, ko so učenci razvojno pripravljeni na zahtevnejše vsebine. V nižjih razredih ostaja poudarek na razvoju splošnih učnih in socialnih kompetenc ter varni rabi tehnologije v okviru drugih predmetov.

Uvedba predmeta omogoča, da srednje šole znanje nadgrajujejo, ne pa ponovno vzpostavljajo od začetka. S tem se izboljša prehod v splošne, strokovne in tehniške programe ter okrepi povezava med izobraževalnim sistemom in potrebami trga dela. Cilj ni zgodnja specializacija, temveč enotno in pravično izhodišče za vse učence.

Ključni izziv je kader. Namesto iskanja novega kadra na trgu se izvede sistemska dokvalifikacija obstoječih učiteljev. Uvede se enoletni, kreditno ovrednoten program ob delu (60 ECTS), ki združuje teoretične vsebine in praktično pedagoško usposabljanje. Po uspešnem zaključku učitelj pridobi uradno veljavno kvalifikacijo za poučevanje informatike v osnovni šoli. Program izvajajo ustrezno usposobljene višje šole ali fakultete, v sodelovanju s strokovnjaki iz srednjih šol in prakse.

Financiranje se zagotovi po modelu dodatnih izobraževalnih programov, z uporabo evropskih sredstev, kohezijskih skladov ter državnih razvojnih mehanizmov. Cilj je minimalno finančno breme za učitelje in šole.

Uvedba poteka postopno: pilotni projekt na izbranih šolah, sprotno spremljanje in neodvisna evalvacija ter nato fazna uvedba na vseh osnovnih šolah. Projekt se poveže z nacionalnimi razvojnimi cilji in digitalno preobrazbo države.

Reforma informatike ni ideološko vprašanje, temveč razvojna nuja. Gre za premišljeno nadgradnjo obstoječega sistema, ki dolgoročno krepi kakovost izobraževanja, konkurenčnost mladih ter digitalno in družbeno odpornost Slovenije.

	KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Status in vsebina predmeta
	Informatika večinoma izbirni predmet, neenotna izvedba, poudarek na osnovni rabi orodij, znanje se v SŠ pogosto podvaja, neaktualnost
	Informatike obvezni predmet v zadnji triadi OŠ z nacionalnimi standardi, poudarek na razumevanju digitalnih konceptov, algoritmih in kritični rabi tehnologije, sistematična nadgradnja znanja, enake možnosti za vse učence

	Strokovni pedagoški kader
	Pomanjkanje ustrezno usposobljenih učiteljev informatike
	Uradna  dokvalifikacija za poučevanje, strokovno usposobljen kader brez zniževanja pedagoških standardov

	Način uvedbe in razvojni učinek
	Nepovezan in neenoten pristop k digitalnemu izobraževanju
	Postopna uvedba s pilotnimi projekti, evalvacijo in povezavo z nacionalno digitalno strategijo, boljša digitalna pismenost ter prehod v SŠ, večja konkurenčnost mladih



[bookmark: _Toc223698948]VZGOJNI TEMELJ ŠOLE – ODGOVORNOST UČENCEV IN STARŠEV 
Šola ni le prostor pravic, temveč tudi prostor dolžnosti. Vzgojno-izobraževalni sistem jasno opredeli odgovornosti učencev in staršev ter vzpostavi ravnotežje med pravicami in dolžnostmi. Najprej odgovornost, nato pravice.

Učenec ima pravico do kakovostnega in varnega izobraževanja, hkrati pa dolžnost do rednega učenja, spoštovanja pravil, učiteljev in sošolcev. Šola je prostor, kjer se otrok uči odgovornosti, samodiscipline in samostojnosti. Spodbuja se, da učenec čim več nalog opravi sam, razvija delovne navade ter prevzema odgovornost za svoje odločitve in rezultate. Krepitev samostojnosti je temelj osebne zrelosti in kasnejše družbene odgovornosti.

Starši so partnerji šole s skupnim ciljem – celostnim razvojem otroka. Imajo pravico do obveščenosti in sodelovanja, hkrati pa dolžnost podpirati šolsko delo, zagotavljati pogoje za učenje ter prevzemati odgovornost za vzgojo svojih otrok. Pri tem ne smejo posegati v strokovno suverenost učiteljev. Pedagoška presoja in strokovne odločitve so v pristojnosti učitelja in šole.

Takšna ureditev krepi kulturo spoštovanja, reda in medsebojnega zaupanja. Le jasno določene odgovornosti omogočajo stabilno, varno in razvojno usmerjeno šolsko okolje.

	[bookmark: _Hlk223270202]KATEGORIJA
	TRENUTNO STANJE
	MODEL RESNI.CE IN PRIČAKOVANI UČINKI

	Dolžnosti in pravice učencev 
	Poudarek na pravicah, manj jasne dolžnosti in osebna odgovornost
	Jasno določene dolžnosti, krepitev samostojnosti, spoštovanja pravil in odgovornega učenja

	Dolžnosti in pravice staršev
	Nejasne meje med sodelovanjem in poseganje v pedagoško avtonomijo šole
	Starši kot partnerji šole, spoštovanje strokovne suverenosti učiteljev, jasno ravnotežje med pravicami in odgovornostjo



[bookmark: _Toc223698949]ZADRŽANJE KADRA IN KROŽENJE ZNANJA – STRATEŠKA NALOGA DRŽAVE
Slovenija mora kot majhna država z omejenim demografskim potencialom storiti vse, da čim več strokovnjakov, visoko izobraženih mladih in kakovostnega kadra ostane doma. Vsak odhod predstavlja izgubo znanja, javnih sredstev in razvojnega potenciala. Zadržanje kadra ni le vprašanje plač, temveč vprašanje celotnega razvojnega okolja – pogojev dela, kariernih možnosti, stanovanjske politike, davčne politike in družbene klime.

Beg možganov se nadomesti s konceptom kroženja znanja. Mladi lahko pridobivajo mednarodne izkušnje, vendar država vzpostavi jasne poti vračanja in ponovnega vključevanja v domače okolje. Uvedejo se ciljno usmerjene spodbude za povratnike, podpora pri prvih raziskovalnih ali podjetniških projektih ter aktivno povezovanje univerz, raziskovalnih institucij in gospodarstva. Mednarodne izkušnje postanejo dodana vrednost slovenskega prostora, ne pa razlog za trajno odselitev.

Zadržanje in vračanje kadra je interdisciplinarni izziv. Povezuje izobraževanje, gospodarstvo, znanost, davčno politiko, regionalni razvoj in stanovanjsko politiko. Reševanje tega vprašanja zahteva usklajeno delovanje vseh resorjev in jasno dolgoročno strategijo države. Le tako se vzpostavi stabilen razvojni krog, v katerem znanje ostaja, kroži in krepi nacionalno suverenost.

[bookmark: _Toc223698950]ŠOLANJE NA DOMU
Otroci so med seboj različni, zato se razlikujejo tudi njihove učne, čustvene in razvojne potrebe. Razlike v tempu učenja, senzorični občutljivosti ali socialni dinamiki lahko pri posameznih otrocih zahtevajo večjo prilagodljivost izobraževalnega okolja. Čeprav javni šolski sistem vključuje mehanizme individualizacije, praksa kaže, da ti ne zadoščajo vedno za vse učence, zato zagovarjamo raznolikost izobraževanja in svobodo odločitve šolanja in priznavamo njeno legitimnost in enakovrednost, bodisi gre za šolanje v javnih ali zasebnih šolah, bodisi za šolanje na domu.

Šolanje na domu je priložnost za bolj personaliziran, prilagodljiv in celostno usmerjen pristop k izobraževanju, zato bo priznan kot normalna, legitimna oblika, bodisi kot trajna izbira, bodisi kot začasna rešitev oziroma faza stabilizacije. Tako se bo šolanje na domu razumelo kot enakovredna in podprta pot, ki spoštuje različne potrebe otrok in družin, ob enem pa se mora zagotoviti možnost prehajanja med različnimi oblikami brez birokratskih ovir.

V številnih državah je pluralnost izobraževalnih poti sestavni del izobraževalnega sistema. Ugotovitve kažejo, da takšen raznoliki sistem spodbuja večjo individualizacijo učenja, povečuje zadovoljstvo otrok in staršev ter omogoča boljši razvoj talentov in interesov.

Otrok znanje osvoji in ga trajno zadrži predvsem takrat, ko je zanj notranje zrel in pripravljen. Učenje, ki ni prilagojeno njegovi trenutni stopnji pripravljenosti, pogosto ostane površinsko in se težje integrira v dolgoročno razumevanje. Vsakega otroka določena področja bolj pritegnejo in določena manj zanimajo. Šolanje na domu omogoča prilagoditev učnega procesa tako, da se na področjih posebnega zanimanja lahko posveti dodatna pozornost, hkrati se omogoča več ponavljanja tam, kjer je to potrebno. Tak pristop omogoča otroku, da prej in bolj samozavestno odkrije svoje talente in zanimanja ter se usmeri na področja, ki so zanj najbolj primerna in smiselna. Opredelili bomo cilje in učne standarde, ki jih otrok mora doseči, dali pa bomo možnost prilagajanja individualnim potrebam, interesom in zmožnostim otroka.

Vzpostaviti se mora neinvaziven, a učinkovit sistem spremljanja napredka, preverjanje naj bo osredotočeno na razvoj otroka, ne zgolj na formalne teste in ocene. Pri nekaterih otrocih se lahko zgodi, da ne bodo sposobni pokazati svojega znanja skozi tradicionalne oblike preverjanja, kot so testi ali pisni izpiti, zato je nujno, da sistem preverjanja omogoča fleksibilnost in prilagodljivost z alternativnimi ter vnaprej znanimi metodami in merili preverjanja znanja.

Za uspešno izvajanje šolanja na domu je ključnega pomena zagotoviti družinam in učencem ustrezno podporo. Dostop do svetovalcev, pedagoških strokovnjakov in kakovostnih učnih virov omogoča staršem, da bolje organizirajo in izvajajo izobraževanje ter hkrati otrokom zagotavlja bolj kakovostno učno izkušnjo. Poleg tega je priporočljivo organizirati usposabljanja za starše, ki se za šolanje na domu odločijo, spodbujati oblikovanje mrež in skupnosti, kjer si družine lahko izmenjujejo izkušnje, nudijo medsebojno podporo in skupaj iščejo rešitve za izobraževalne izzive.

Čeprav šolanje na domu poteka v drugačnem okolju kot tradicionalno šolanje, je socializacija otroka še vedno ključnega pomena. Zato je potrebno spodbujati možnost udeležbe otrok v različnih skupinskih dejavnostih, kot so šport, kultura, znanost in druge interesne aktivnosti. Poleg tega je pomembno, da imajo otroci, ki se šolajo na domu, omogočen dostop do šolskih knjižnic in drugih izobraževalnih virov.

Nujno je določiti jasne postopke za reševanje morebitnih sporov med družinami in šolskimi organi. Pravna zaščita zagotavlja, da so otroci deležni kakovostnega izobraževanja in varnosti, družine pa imajo pravno varnost pri izvajanju svoje izobraževalne izbire. Vzpostaviti pa je potrebno tudi jasne in pregledne postopke prijave in vodenja evidence o šolanju na domu, kar je osnova za transparentnost celotnega sistema.

Šolanje na domu ne posega v normative, sistemizacijo delovnih mest ali osnovno financiranje javnih šol. Kadrovski standardi in zaposlitvena varnost učiteljev ostajajo stabilni. Vloga javne šole ostaja temeljna, saj šola vodi evidenco, izvaja preverjanje znanja in zagotavlja strokovni okvir.

Finančna ureditev ostaja odgovorna in skladna z veljavno zakonodajo. Javne šole ohranijo stabilno financiranje, vezano na normativne standarde. Morebitne nadgradnje sistema so usmerjene predvsem v izboljšanje dostopa do javnih učnih virov in strokovne podpore, ne pa v prenos sistemskega financiranja iz javnih šol.

Vzpostavijo se jasnejše strokovne smernice za sodelovanje med družino in šolo ter poenostavijo administrativni postopki prijave in spremljanja. Družinam se zagotovi boljši dostop do svetovalne podpore, šolskih knjižnic in informacij o učnih ciljih.

Spodbujanje socialnega razvoja ostaja pomembno načelo. Otrokom, ki se šolajo na domu, se omogoča vključevanje v športne, kulturne in druge organizirane dejavnosti v lokalnem okolju.




[bookmark: _Toc223698951]DRUŽINA, OTROCI IN ZAKONSKA ZVEZA

[bookmark: _Toc223698952]LGBT agenda
LGBT agenda je najbolj agresivna in totalitarna agenda, ki prepoveduje svobodo govora, misli in izražanja. Pustoši tradicionalne vrednote, uničuje družino kot osnovno celico in branik družbe, kljubuje naravi ter vsiljuje izprijene vrednote. Lahko bi rekli, da izvaja diskriminacijo nad večino. Vse to z enim samim namenom: zmanjševanje rodnosti in robotizacija ljudske mase. Da se ustvari ljudi brez identitete, brez spola, brez kulturnih značilnosti … Takšni so namreč najbolj vodljivi.

Na grob način vsiljujejo svojo voljo – v šole, javne ustanove, šport, kulturo, javno življenje. Mi nimamo nič proti istospolni usmerjenosti ipd., a smo mnenja, da spolnost sodi v spalnice in ne na politični parket.

9. oktobra 2025 je New York Post objavil članek o predlogu EU komisije za strategijo o enakosti LGBTIQ+ za obdobje 2026 - 2030. Na podlagi tega predloga bi naj otrok imel možnost odločanja o zamenjavi spola, ne glede na njegovo starost. Enostavno, brez zdravnika in birokracije.
Dokler nismo polnoletni, nismo sposobni voziti avtomobila, ne smemo kupiti cigaret ali alkohola, ne smemo kupiti pištole, ne smemo voliti … a smo dovolj zreli, da sprejemamo odločitev o spolu?

[image: P1280#yIS1]




[bookmark: _Toc223698953]OKOLJE IN PROSTOR

[bookmark: _Toc223698954]Zaščita ključnih naravnih virov

Slovenija zagotavlja pravico do vode na najvišji ravni z Ustavo Republike Slovenije.

70. a člen (pravica do pitne vode)
Vsakdo ima pravico do pitne vode. Vodni viri so javno dobro v upravljanju države. Vodni viri služijo prednostno in trajnostno oskrbi prebivalstva s pitno vodo in z vodo za oskrbo gospodinjstev in v tem delu niso tržno blago. Oskrbo prebivalstva s pitno vodo in z vodo za oskrbo gospodinjstev zagotavlja država preko samoupravnih lokalnih skupnosti neposredno in neprofitno.

V skladu s tem členom ustave bi se do srede leta 2019 morala ustrezno spremeniti tudi zakonodaja na tem področju, a do tega nikoli ni prišlo. Še več, v letu 2021 smo doživeli poskus uzakonitve spornih členov v novem Zakonu o vodah, kateremu se je javnost odločno uprla. V skladu s tem želimo nov Zakon o vodah oblikovati skupaj z zainteresirano javnostjo, interesnimi skupinami in strokovnjaki na način, ki bo izpolnil zakonodajne zahteve v skladu s 70.a členom Ustave in bo hkrati vključeval varovalke proti privatizaciji vodnih virov.

Opažamo namreč vedno večje težnje po privatizaciji naravnih dobrin z željo po dobičku, medtem ko je v Ustavi RS jasno določeno, da mora biti oskrba s pitno vodo neprofitna dejavnost.

Za zagotavljanje kakovostnih naravnih virov (tla, voda, zrak, ohranjeni ekosistemi) je smiselno podpreti že obstoječe programe (npr. resolucija o nacionalnem programu o strateških usmeritvah razvoja slovenskega kmetijstva in živilstva »Naša hrana, podeželje in naravni viri od leta 2021« (ReNPURSK)), pri čemer je dobrodošlo sodelovanje z zainteresiranimi deležniki samega programa.

[bookmark: 29.__Stanovanjska_politika][bookmark: _Toc223698955]Stanovanjska politika
Stanovanjska problematika je eden največjih problemov državljanov Slovenije. Dejstvo je, da je bilo že tako porušeno razmerje na trgu med povpraševanjem in ponudbo. »Covid situacija« je to razmerje še bolj porušila. V tej situaciji je pač prišlo do kopičenja kapitala pri manjši eliti, ki je svoj kapital pričela investicijsko vlagati v nepremičnine. To je povzročilo ogromno povečanje povpraševanja in zmanjšanje ponudbe, kar je cene nepremičnin in same najemnine izstrelilo v nebo.

Državljani si tako zelo težko privoščijo nakup nepremičnine, predvsem ko gre za reševanje prvega stanovanjskega problema. A vemo, da ima to ogromen vpliv na ambicije po oblikovanju družin in na samo rodnost.

Tukaj se mora država kratkoročno vmešati samo toliko, da pripomore k dvigu ponudbe na trgu s takojšnjo gradnjo dodatnih stanovanjskih površin, vendar na pameten način, tako da ne posega v dobra kmetijska zemljišča in kar je najpomembnejše, s popolno eliminacijo korupcije, saj se bo le tako lahko zagotovila cena, ki bo sprejemljiva za državljane. Pravica za nakup takih stanovanjskih enot se mora vezati na državljanstvo. Prednostno je treba obravnavati reševanje prvega stanovanjskega problema. Zaradi kreditne nesposobnosti precejšnjega števila mladih družin, bi jim država pomagala s svojevrstnim posojilom in odplačevanjem kupnine skozi najemnino.

Dolgoročno je najslabše možno reševanje stanovanjske problematike tisto, v katero se vmešava država. Vedno namreč pozabljamo, da vsi trgi, ne glede na to ali se vanje vmešava država ali ne, delujejo po principu ponudbe in povpraševanja.

PRAVILNI NAČINI ZA SPODBUJANJE TRŽNEGA REŠEVANJA PROBLEMA SO TAKO:
1. Normaliziranje obrestnih mer.
2. Ukinitev davka na najemnine za najemniška stanovanja.
3. Ukinitev ali drastično znižanje zemljiških oziroma komunalnih prispevkov.
4. Drugačna državna politika določanja zazidljivosti zemljišč.
5. Znižanje DDV za gradbeni material, pohištvo.

Treba je torej delati na ponudbeni strani, ne na strani povpraševanja, a brez javnega denarja. Država ne sme konkurirati tržnim ponudnikom stanovanj, saj jih na dolgi rok tako izriva iz igre, kar ima za posledico zmanjšan obseg ponudbe. Država namreč načeloma gradi neučinkovito, zato je skupna realizirana koristnost veliko manjša, kot če bi šlo za skupek naložbenih odločitev zasebnih ponudnikov. Če se država umakne, se bo trg uravnal sam od sebe. Poleg tega je tudi na trgu precej praznih stanovanj. Treba je zgolj najti način, kako predreti nepremičninski balon, brez da se ga dodatno napihuje.

[bookmark: _Toc223698956]Okolje, energetska politika in »zelena agenda«
Preden razložimo svoje usmeritve na temo okolja, se najprej izrecno opredelimo, da stranka Resni.ca podpira vse napore vseh subjektov, ki delujejo v smeri zmanjševanja emisij strupenih snovi v naše okolje, torej v zrak, vode in zemljo. Stranka Resni.ca stremi k stalnem izboljševanju kakovosti našega okolja, predvsem v naseljih, z zmanjševanjem izpustov strupenih plinov, saj in hrupa. Enako velja za vso industrijo. Nadalje podpiramo vse napore, da se kmetijstvo kot panoga usmeri v načine pridelave, ki bodo čim bolj okolju prijazni. Enako velja za prizadevanja za očiščenje vodotokov in zavarovanje vodnih virov ter podtalnice. Teh tem smo se v našem programu že dotaknili. Nadalje podpiramo napore v zvezi z upravljanjem reciklaže odpadkov v čim večji meri. Torej, smo v splošnem konsenzu, da so vložki v zagotavljanje čistejšega okolja zagotovo potrebni in upravičeni.

Vsekakor načelno zavračamo politike, ki jih določa globalistična tako imenovana »Zelena agenda«. Naj navedemo nekaj razlogov:
1. Na znanstveno podprtih dejstvih zavračamo tezo, da je ogljikov dioksid kakršen koli »toplogredni plin« in da lahko kakor koli prispeva k segrevanju planeta. Vabljeni, da si preberete zelo dobro poljudno, a hkrati zelo strokovno podprto ekspertizo o tem v slovenščini: https://www- f9.ijs.si/~margan/CO2/

2. Enako kot pri t.i. »covid krizi« je tudi v primeru zelene agende onemogočen dialog oziroma javna razprava tistemu delu strokovne srenje, ki teorijo o od človeka povzročenem segrevanju planeta zavrača. Ne samo to, ta del strokovne srenje je s strani medijev, politike in celo pravosodja sistematsko demoniziran in preganjan.

3. Trgovanje z »emisijskimi kuponi« je ogromen posel, kjer so države in posledično ljudje prisiljeni, da plačujejo dobesedno »davek na zrak«, zatorej gre pri »zeleni agendi« najmanj za veliko navzkrižje interesov.

4. Klimatske spremembe na našem planetu so in so bile stalnica celo pred človeško industrijsko dobo. Če ne bi bile, bi danes na primer še vedno živeli v ledeni dobi. Vsakdo, ki trdi drugače, laže in to je nesporno dejstvo.

5. Znanost si ni niti enotna, ali se naš planet greje ali ohlaja, zato so izraz »globalno segrevanje« najprej spremenili v »klimatske spremembe«. Sedaj so ga spremenili v popolnoma nedefinirano frazo »klimatska kriza«, za katero dejstev v naravi dejansko ni mogoče opredeliti. Slednja namreč kažejo, da ni prav nobenih dokazov za teze in teorije, ki so se pojavile pred dobrima dvema desetletjema in na katerih so utemeljili že precej ukrepov, davkov in zakonodaje. Gre za stalen modus operandi elit, ki so nedemokratično hierarhično pozicionirane nad izvoljenimi predstavniki ljudstva.

6. Dejstvo je, da VSA energija, ki jo prejme naš planet, pride s strani sonca. Vsak vsaj povprečno izobražen človek ve, da se naše sonce giblje skozi različne cikle aktivnosti, ko v okolico oddaja več ali manj energije. Ko smo v fazi tako imenovanega solarnega maksimuma tako na naš planet pade več energije (=segrevanje), ko smo v obdobju tako imenovanega solarnega minimuma, pa manj (=ohlajanje). V primerjavi s soncem so vsi ostali faktorji, zopet v skladu z znanstvenimi dokazi, zanemarljivi.

Zatorej v celoti zavračamo vsakršne politične agende in pritiske, ki ljudi silijo v ekonomsko neupravičene energetske in ostale naložbe, za zmanjševanje tako imenovanega ogljičnega odtisa, ki je po našem prepričanju popoln nesmisel, če že ne prevara. Prav tako iz tega naslova zavračamo oziroma nasprotujemo vsakršnemu kratenju ali krčenju pravic, ki jih imamo ljudje danes kot svobodna bitja, suvereni državljani.

Zavzemali se bomo, da Slovenija v čim večji meri uporablja poceni in čisto energijo, kot je npr. zemeljski plin, ki ga je na voljo v izobilju, in je zelo poceni, podpiramo tudi uporabo obnovljivih virov, v kolikor so ekonomsko in okoljsko upravičeni, ter biomase. Prav tako se bomo zavzemali za to, da se Slovenija priključi raziskavam pridobivanja energije s pomočjo torija, čigar izraba bo v prihodnosti najverjetneje ključni vir poceni in čiste energije.

Podobno velja za uporabo ostalih tako imenovanih fosilnih goriv. Naše stališče je, da gre za energente, katerih uporaba je ekonomsko upravičena, nasploh ker za njihovo uporabo že obstaja celovita infrastruktura. Bomo pa podpirali vsa prizadevanja, da se jih uporablja na okolju čim bolj prijazen način.





[bookmark: _Toc223698957]KULTURA

[bookmark: _Toc223698958]Preureditev proračuna
Menimo, da so sredstva v proračunu namenjena kulturi dovolj velika. Potrebno bi bilo, tako kot pri vsej državni upravi, prevetriti porabo in ta sredstva primerno oziroma bolj smiselno razporediti.

Najprej BI ZAČELI pri samem ministrstvu, v katerem je največ ideološkega kadrovanja in je postalo »odložišče« za kadre. Ministrstvo za kulturo (MZK) je bilo v času osamosvojitve Kulturna skupnost Slovenije in je štelo 35 ljudi, delovalo je v dveh meščanskih stanovanjih. Zdaj šteje blizu 400 ljudi in deluje v treh zgradbah. Financira tudi projekte, ki so, tako kot pri kadrovanju, namenjeni predvsem ideološki promociji ali nagrajevanju institucij ali zavodov, ki so blizu vladajoči opciji. Pri namenjanju sredstev za katerikoli projekt bi bilo najprej treba gledati interes države in njene zgodovinske vloge ter umeščenosti v evropski in svetovni kulturni prostor.

[bookmark: _Toc223698959]Socialna in ekonomska varnost kulturnih delavcev
Socialna in ekonomska varnost kulturnih delavcev je primerno urejena. Možne in potrebne so izboljšave sedanjega sistema zagotavljanja te varnosti. Pri tem bi se moralo MZK predvsem naslanjati na stanovske organizacije in ne na komisije, ki so postavljene s strani aktualnih vlad in torej ideološko okužene.

Medtem, ko imajo stanovske organizacije, na primer DSLU (Društvo Slovenskih Likovnih Umetnikov) in nekatere večje lokalne galerije, zagotovljena minimalna sredstva za delovanje in marginalno vlogo pri odločanju, si največjo vlogo pri odločanju preko svojih komisij in direktoratov namesto stroke jemlje ministrstvo. Pri tem se, seveda, nujno postavlja pod vprašaj tudi teža posameznih izobraževalnih institucij napram tem, trenutnim, komisijam.

[bookmark: _Toc223698960]Investicije v infrastrukturo
Poleg tekočega investiranja v kulturne ustanove državnega in lokalnega pomena, menimo, da je v teh časih treba zagotoviti tudi investicije v ohranjanje tehnične kulturne dediščine, ki nepovratno izginja. Ta ne sme in ne more biti prepuščena samo gospodarstvu.

Za primer vzemimo Muzejski vlak. Če je vodstvo SŽ, tako je že nekaj časa, bolj naklonjeno podpiranju športa, potem je taka kulturna dediščina prepuščena propadanju. Takih primerov je v Sloveniji zelo veliko. Imamo nekaj muzejev, ki ohranjajo tehnično dediščino za področje mobilnosti, za ostala področja je poskrbljeno zelo slabo.

Verjetno bi moralo MZK poskrbeti tudi za predstavnike poklicev, ki izginjajo in za kontinuiteto izobraževanja v takih poklicih. Na splošno bi bilo potrebno podpreti vidne individualne mlade umetnike, ki se podajajo v Evropo in svet in so pri tem prepuščeni sami sebi, čeprav so njihovi dosežki nesporni. V tem bi morala postati kultura podobna športu.
[bookmark: 30.__Svobodnjaštvo_in_ukinitev_obveznega]
[bookmark: _Toc223698961]Varstvo kulturne dediščine

TRENUTNO STANJE
Kulturna dediščina v Sloveniji ima ustavno zaščito in država je ratificirala večino mednarodnih konvencij, od Haaške konvencije (1954) do Okvirne konvencije Sveta Evrope (2005). Kljub temu praksa kaže na:
· Nepopolno vključevanje dediščine v razvojne politike, kar omejuje trajnostni razvoj lokalnih in regionalnih skupnosti.
· Tveganja pri rušenju stavbne in krajinske dediščine, tudi zaradi posledic naravnih nesreč ali podnebnih sprememb.
· Omejeno vključevanje dediščinskih skupnosti v vrednotenje, interpretacijo in ohranjanje dediščine.
· Pomanjkanje sistematične dediščinske vzgoje, podpore poklicem in interdisciplinarnih raziskav.
· Neurejen pristop k etični obravnavi težke dediščine in neusklajenost kazenskopravnih določb z Zakonom o varstvu kulturne dediščine.

PREDLOGI POLITIČNE STRANKE
Naša stranka predlaga celosten pristop k varstvu kulturne dediščine:
1. Celostno ohranjanje dediščine – vključevanje snovne in nesnovne dediščine, kulturne krajine in biokulturne pestrosti v vse razvojne politike, za trajnostni razvoj in krepitev evropske identitete.
2. Harmonično prostorsko načrtovanje – spoštovanje stoletja preizkušenih metod in zelenih orodij upravljanja krajine ter vključevanje sodobnih trajnostnih rešitev.
3. Zaščita stavbne in krajinske dediščine – preprečevanje nepotrebnega rušenja, tudi ob soočanju s podnebnimi spremembami in naravnimi nesrečami.
4. Demokratizacija varstva dediščine – aktivno vključevanje dediščinskih skupnosti pri vrednotenju in interpretaciji dediščine, podpora ohranjanju kolektivnega spomina in tradicionalnih znanj.
5. Dediščinska vzgoja in znanost – sistematično vključevanje dediščinske vzgoje v izobraževanje, podpora dediščinskim poklicem in razvoj interdisciplinarne ter transdisciplinarne znanosti.
6. Etični odnos do težke dediščine – urejeno soočanje s dediščino vojn, revolucionalnega nasilja in osamosvojitve, ob ohranjanju zgodovinske resnice.
7. Ratifikacija konvencije iz Nikozije (2017) – uskladitev Kazenskega zakonika z Zakonom o varstvu kulturne dediščine za večjo pravno varnost in učinkovito vračanje kulturnih dobrin.

[bookmark: _Toc223698962]Svobodnjaštvo in ukinitev obveznega rtv prispevka
Pomembna točka našega programa v okviru svobodnjaštva bo tudi odprava obveznega plačevanja RTV prispevka in njegove vezave na električni priključek.

VSAK MORA IMETI MOŽNOST ODLOČITVE ALI BO PRIKLJUČEN NA ELEKTRIKO ALI NE, BREZ POVEZAVE S TEM, ALI BO UPORABLJAL USLUGE RTV ALI NE.

Sploh v sedanji situaciji, ko gre za eklatantna kršenja človekovih pravic in za podrejanje nacionalnega interesa interesu globalistov in korporacij ter diktatorski vladi, se je pri RTV izkazalo, da nikakor ne gre za nacionalno RTV, ki bi bila neodvisna od aktualne politike, ampak za trenutni oblasti podrejeno institucijo, zato je prav, da ima vsak možnost, da se odloči ali to televizijo gleda oziroma sprejema njene usluge in jo tudi finančno podpira ali ne.

Članstva v raznih zbornicah morajo biti prostovoljna in brez vpliva na življenje in delovanje posameznikov na trgu:
· Članstvo v kmetijski zbornici npr. ne služi drugemu kot obveznemu plačevanju članarine večine in bogatenju nekaterih, uporabnih uslug ne nudi nobenih.
· Zdravniška zbornica se je v sedanji situaciji izkazala kot največja ovira za strokovne odločitve posameznih zdravnikov, ki jim je ob neupoštevanju diktatov, serviranih s strani globalistov in diktiranih s strani naših podkupljencev, grozila takojšnja prepoved opravljanja zdravniške službe in izguba licence. Podeljevanje in predvsem odvzemanje licenc je potrebno rešiti nekje drugje kot na zbornici ….

V Gradbeni zakon je potrebno vrniti samograditeljstvo oziroma možnost gradnje v lastni režiji. Po novem GZ bo tudi za gradnjo nezahtevnih objektov, škarp, nadstreškov potreben nadzornik. Le kako naj ljudje s podpovprečnimi plačami, ki so pripravljeni in znajo delati, pridejo do lastnega doma? Ne pristajamo na to, da je nek d. o. o. v lasti nekih posameznikov s samo začasnim prebivališčem v Republiki Sloveniji in s kupljeno izobrazbo v neki XX državi, ki niti ne razume niti ne govori slovensko, bolj kompetenten za gradnjo hiše kot vsak povprečen državljan Republike Slovenije.

Na nujnost omogočanja gradnje v lastni režiji se navezuje tudi medsosedska pomoč. Potrebno je razširiti možnost medsosedske pomoči, najmanj med širše sorodstvo, prijatelje, sošolce, sodelavce, sokrajane, da si lahko med seboj pomagamo. Včasih se je na ta način zgradilo vse. Med ljudi se vrne zdravo druženje ob delu, povezanost in optimizem. Država zaradi tega ne bo nič prikrajšana, saj bo potrebno manj skrbeti za stanovanjske probleme posameznikov. Če bodo zaradi tega imeli manj razni gradbeni lobiji, ni nič narobe.

[bookmark: _Toc223698964]Reorganizacija sodstva in reforma instituta zastaranja za gospodarski kriminal
Ena od stvari, ki jih bomo zagotovo reformirali, je delovanje sodstva in tožilstva. Sodniki in tožilci za svoje delovanje defacto ne odgovarjajo nikomur. Vidimo paradoksalne primere sodnih praks, napak tožilcev, nereagiranje na afere in predvsem lov na kurje tatove. Ena od idej je ta, da bi se sodnikom in tožilcem omejil mandat na dobo pet let, na podlagi tega pa bi strokovne skupine vsakih pet let izvedle test obdobja in sprejele ustrezne ukrepe - v primeru napak tudi odvzem mandata. Prav tako bi stremeli k ukinitvi instituta zastaranja za gospodarski kriminal.

[bookmark: _Toc223698965]Zavračanje globalne agende
V začetku leta 2020 smo v novicah spremljali strašljive napovedi o zbolevanju in smrti velikega števila ljudi. Takrat nihče ni vedel, zakaj gre. Bili smo prestrašeni. V tem strahu smo sprejeli marsikateri odlok Vlade RS, četudi ni imel nobenega smisla niti podlage v aktualni zakonodaji. Takrat smo doživeli tudi prvo zaprtje na občine, veliko ljudi je ostalo doma. Kmalu za tem je vsa zgodba postala še bolj nesmiselna in čudna. V javnih medijih smo spremljali eno zgodbo, medtem ko so poročanja s terena, posnetki običajnih ljudi, izjave Nobelovih nagrajencev, profesorjev (npr. zdaj že bivši dekan Medicinske fakultete v Puli, 69-letni doktor medicine in doktor medicinskih znanosti namreč trdi, da je cepivo zoper koronavirus »treba prepovedati, odgovorne, ki ga promovirajo, pa privesti pred sodišče«) ter nekaterih uglednih zdravnikov, govorili povsem drugačno zgodbo.

Še bolj čudno je postalo, ko se je pričela cenzura, zaničevanje in sramotenje tistih, ki niso peli v en glas s posvečeno, uradno stroko. Večino ljudi je prav to pripeljalo do razmišljanja, kako, da ni nobenega soočenja, če smo tega bili prej vajeni ob vsakem manjšem pretresu ali dilemi v naši državi. Kako to, da se je za ugledne strokovnjake naenkrat uporabljajo žaljivke in diskreditacije? Kako to, da se niti zdravniki niso več strinjali med seboj? In potem je prišla visoko opevana »rešitev«, t. i. cepivo (ki to v osnovi ni, ker gre za mRNA tehnologijo, ki se jo uvaja v zdravljenje genetskih bolezni). Uradni strokovnjaki so rekli: »Cepite se, pa bo do jeseni vse v redu, samo 2 dozi je treba.« Prišla je jesen in je tudi odšla, prišla je zima in sledilo je novo zaprtje družbe. V celotnem letu 2021 nismo doživljali nič drugega kot vsakodnevno strašenje v javnih medijih ter uvedbo pogoja PCT, za katerega se je (pričakovano) izkazalo, da nima učinka. Pričelo se je s cepljenjem otrok.

Nov korona virus je modificiran virus, ki ima v določenih segmentih svojega RNA zapisa vstavljene določene aminokisline, ki so kot kažejo izsledki, del HIV RNA virusa (vir: Nobelov nagrajenec Luc Montagnier). Obstaja dokaj verjetna domneva, da so v laboratoriju v Vuhanu razvijali biološko orožje na osnovi koronavirusov ter cepiva za HIV in jim je virus ušel. Pri razvoju cepiv namreč večkrat uporabijo drug virus in mu vstavijo delček genoma virusa, proti kateremu nas želijo zaščititi. Morda zato taka panika?

Korona virusi obstajajo okoli nas že stoletja, verjetno že tisočletja. Obdani smo z milijardami mikrobov, brez njih ne bi preživeli, saj marsikateri biokemični proces opravijo za nas in v nas (so na naši koži, v črevesju, nekateri se celo vselijo v naš genetski zapis in tako prispevajo k evolucijskem razvoju vrste). Velika večina se nas je že kdaj srečala s kakšnim koronavirusom v obliki relativno blagih respiratornih infekcij. Mehanizmi okužbe tako niso golo enoznačni kot nas prepričujejo, ampak v razvoju bolezni sodeluje veliko različnih faktorjev. Ko zbolimo, po navadi rečemo, da nam je padla odpornost, lahko zaradi stresa ali nezdravega življenjskega sloga ali ker je imunski sistem oslabljen (druge bolezni, zdravila itd.). Po preboleli okužbi nam ne ostanejo le protitelesa (njihovo število se s časom zmanjšuje), ampak tudi spominske celice, katere skrbijo za hitrejši imunski odziv ob druge in vseh naslednjih srečanjih z virusom. V različnih študijah so tako dokazali, da spominske celice iz krvi bolnika, ki je prebolel koronavirusno okužbo pred več kot 10 leti, še vedno reagirajo s tem novim koronavirusom. Čemu potem povečano število smrti, povečano število zelo bolnih ljudi? V kolikor bi bile dovoljene javne razprave, bi bil ta odgovor jasen. Sedaj ni.

Predvidevamo, da je na delu med drugim nocebo efekt (obratno od placeba, dokazano v eni izmed študij v Nemčiji, in sicer negativni vpliv medijev, ki poročajo o covid krizi, v korelaciji z obolevnostjo). Naslednji problem so protokoli zdravljenja, ki ne vključujejo nekaterih dokazano koristnih učinkovin. Bolnišnice so zaprte, obiskov ni, vse to skupaj postavlja celotno zgodbo pod velik vprašaj.

Po dveh letih p(l)andemije se je večina populacije najverjetneje prekužila s tem, novim koronavirusom. To bi zlahka potrdili s študijo imunskih celic pri širši populaciji. Prav tako je naravni cikel mutacij virusov, da z vsako mutacijo virus postane manj patogen. Njegova patogenost se v naravi ne veča, nasprotno, se manjša, ker je za virus manj ugodno, če ubije ali močno poškoduje gostitelja. Zato je naravna usoda vsakega novega virusa ta, da postane del mešanih običajnih, blagih respiratornih infekcij kot so bili vsi ostali koronavirusi doslej.

Ampak čemu smo imeli potem še vedno strožje ukrepe? In, če smo se že 2 leti res borili s tako smrtonosno boleznijo, kako to, da nas niso dnevno bombardirali z informacijami o tem, kako ostati zdrav? Kako to, da niso priporočali zdrave hrane, gibanja, da nismo dobili na recept vitaminov, ki dokazano podpirajo naš imunski sistem in nas s tem ščitijo pred boleznijo? Kako to, da so bile čakalne vrste za kronične in onkološke bolnike vse daljše, medtem ko so bili hodniki v bolnicah prazni?

Kako to, da so po 2 letih javni mediji še vedno izvajali cenzuro, strokovnega dialoga pa ni bilo? Strokovna diskusija je gonilo razvoja znanosti! Takoj, ko utišate drugače misleče, je to znak, da je nekaj hudo narobe.

Na globalnem nivoju t.i. pandemijo spremlja kar nekaj kazalcev, ki se kristalizirajo predvsem v vse večji koncentraciji kapitala v rokah majhne skupine ljudi. To lahko vidimo na primer po naslednjih kazalcih: pandemija se odraža v razgradnji malih in tudi srednjih podjetij ter se na ta račun krepijo posamezne multikorporacije, te pa se povezujejo s centri moči na večjih območjih, npr. z WHO, EMA ipd. preko katerih širijo vpliv na zdravstveno politiko in druge pomembne politike več 100 milijonskega Euroobmočja. Posledično se kapital namesto v množici manjših podjetij koncentrira v rokah le nekaj megakorporacij. Medtem ko se mali biznis potaplja in ko se večina ljudi vse težje preživlja, v veliki meri na račun zadolževanja, je npr. v enem letu »korona krize« Elon Musk povečal svoje premoženje s 24,6 milijard na 189,7 milijard, Jeff Bezos s 113 na 185,7 milijard, Bernard Arnault s 76 na 155,4, Bill Gates z 98 milijard na 122 milijard, Mark Zuckerberg s 54,7 milijard na 97,9 milijard, Zhong Shanshan z 2 milijard na 95,6 milijard itd. To je le nekaj javno dostopnih podatkov. O profitih, ki jih bodo ustvarile farmacevtske multikorporacije s cepivi, lahko le ugibamo. Faze velike koncentracije kapitala vedno spremlja tudi vse večji politični nadzor in oženje demokracije ob močni propagandni vojni, kar smo v zgodovini že kar nekajkrat videli.

Vse skupaj protagonistom krize služi kot izgovor za vsaj dve stvari. Kot prvo so nam odvzeli številne osnovne človekove in državljanske pravice, kot drugo so nad nami začeli izvajati medicinske poskuse z ne dovolj preverjenimi farmacevtskimi substancami. Oboje je najstrožje kršenje številnih mednarodnih konvencij o zaščiti človeških pravic (npr. ženevske, ki prepoveduje medicinske poskuse na ljudeh brez jasnega in prostovoljnega soglasja).

Prav tako gre za popolno teptanje ustave, saj niti enega izrednega ukrepa ne bi smeli ali mogli razglasiti in izvajati, če v državi predhodno ni razglašeno izredno stanje. Za slednje seveda nikoli ni bilo zakonske podlage. Ob tem se moramo vprašati, zakaj je USTAVNO SODIŠČE na tej točki tako sistematično odpovedalo. Ob popolni izključitvi mnenj strokovnjakov, domačih in svetovnih, ki niso neposredno povezani z vladami in pri nas ob odstavitvi cele vrste strokovnjakov z NIJZ-ja, preden so tja za načelnika namestili povsem nekompetentno osebo, je jasno, da ne gre za nobeno teorijo zarote, ampak za očitno zaroto. Zakaj bi se vlada sicer odločila za tak način postopanja?

Očitamo jim zaroto, ki je povzročila enormno gospodarsko škodo, ne samo v preteklem letu, temveč tudi v prihodnje. Zaroto, ki nas je in bo po nepotrebnem dodatno zadolžila za milijarde, morda celo za desetine milijard evrov, zaroto, ki je uničila ekonomsko osnovo mnogih podjetij in malih podjetnikov, zaroto, ki nas je protipravno zaprla celo v občine in nam preprečila prosto gibanje, zaroto, ki nam je protipravno predpisala policijsko uro, zaroto, ki nas kaznuje, če na obrazu ne nosimo mask, ki so brez obljubljenega učinka, zaroto, ki je našim otrokom odvzela pravico do kvalitetnega šolanja in zdrave socializacije, zaroto, s katero so se iz JAVNEGA DENARJA napajali in se še napajajo z vlado zlizani kriminalci, zaroto, zaradi katere zdravstvo ni obravnavalo na tisoče in tisoče hudih zdravstvenih primerov in so se za bolnike slabo končali. Lahko bi našteli še vsaj za več strani negativnih in škodljivih učinkov teh skrajno nesmiselnih ukrepov.

Zato se zavezujemo, da bomo vse, ki so pri zadevi kakor koli sodelovali, bodisi kot javni funkcionarji izvajali ukaze ali kot posamezniki jemali javni denar ter namenoma niso izvajali svoje javne funkcije, kot npr. pravosodje, z namenom omogočanja izvedbe kriminalnih dejanj prej opisanim osebam, najstrožje sodno preganjali.

